REPORT: Nizaamee bahus hurihaa kolhakah vaan | Jazeera\tނިޒާމީ ބަހުސް ހުރިހާ ކޮޅަކަށް ވާން - Jazeera\nމުޙައްމަދު އަފްޒަލް April 20, 2021 1137 views0\nވެރިކަމުގެ ނިޒާމުގެ ބަހުސް އަކީ ރާއްޖޭގައި ފުރިހަމަ ވެރިކަމެއް ހިންގުމަށް މުހިންމު ބަހުސްއެއް -- ގްރެފިކްސް: އަބްދުﷲ ޝަފީއު (އަބޯ) | ޖަޒީރާ\nދިވެހިރާއްޖެއަށް ޤާނޫނު އަސާސީއެއް ފުރަތަމަ އުފަންވުމާއި ހަމައިން މިއަދާއި ހަމައަށްވެސް ރާއްޖޭގެ ވެރިކަމުގެ ނިޒާމަކީ އެ ފުށް މިފުށަށް ފުރޮޅެމުން އޮޅުން ބޮޅުން ގަނޑެއްގެ ތެރެއިން އުފަންވެފައިވާ ނިޒާމެކެވެ. ވިރާސީ ރަސްކަމަކުން ޖުމްހޫރިއްޔަތަކަށް ބަދަލުވެ، އޭގެ ފަހުން ރަސްކަމަކަށް ބަދަލުވެ، އަދި މިހާރު އަނެއްކާވެސް ޖުމްހޫރިއްޔަތަކަށް ބަދަލުވެފައިވާ މި ނިޒާމުގައި، ހަގީގީ އެއް ނިޒާމުގެ ކުލަ ޖެހިފައިވެޔޭ ބުނުމަކީ ގޯހެކެވެ. 2008 ވަނަ އަހަރު އުފަންކުރި 'ފުރިހަމަ' ފެހި ޤާނޫނު އަސާސީއާ އެކުވެސް، އަމަލު ކުރެވެމުންދާ ނިޒާމު ފެންނަނީ "ހައިޖާނު" ގަނޑެއްގެ ގޮތުގައެވެ.\nދެކޮޅުންކާވެނުގެ މި ނިޒާމު ބަދަލު ކުރުމަކީ ކުރީގެ ރައީސް އަދި މިހާރު ރައްޔިތުންގެ މަޖިލީހުގެ ރައީސް މުހައްމަދު ނަޝީދަށް ވަރަށް މުހިންމު މަސައްކަތެކެވެ. އެމަނިކުފާނު އަބަދުވެސް ވަކާލާތު ކުރައްވަނީ އެ މަގުންނެވެ. "އަހަންނަށް ފެންނާން އޮތް އެންމެ ރަނގަޅު ނިޒާމަކީ ބަރުލަމާނީ ނިޒާމް" އޭ އަޑު ވީއްލާ ބުނަން ފެށީކީ މިއަދަކު ނުވަތަ އިއްޔެއަކުވެސް ނޫނެވެ. އެއީ މާކުރިން ފެށިގެން ފަށްފަށްކުރަމުން އައި ވާހަކައެކެވެ. އެހެނަސް، އެ ވާހަކަ ދުވަސްކޮޅަކަށް މަޑުޖައްސާލުމަށްފަހު، ހަށިފުރާ ނޭވާއެއްލާފައި އަނެއްކާވެސް އެ ވާހަކަ ރޭ ފައްޓަވައިފިއެވެ. މިފަހަރު ރައީސް އިބްރާހިމް މުހައްމަދު ޞާލިހުއަށް ފޮނުއްވެވި މެސެޖަކުންނެވެ.\nވިދާޅުވަނީ ފުޓްބޯޅަ މެޗު ބައްލަވަން ދުރުގައި މަޑު ނުކުރެވޭނެ ކަމަށެވެ. ބޫޓަށް އަރައިގެން ކެޕްޓަން ބޭންޑު އަޅުއްވައި ބާރަށް ދުއްވައިގަންނަން ބޭނުންވާ ކަމަށެވެ. ބޮޑު ވަޒީރަށް ވާން ބޭނުންވާކަން ވަރަށް ތިލަކޮށް، ސާފު ސީދާ ބަހުން މި ފަހަރު ވިދާޅުވެއްޖެއެވެ. އެހެން ފަހަރުތަކާއި ހިލާފަށް، މިފަހަރު އެ ވާހަކަ އެ ވިދާޅުވީ އެންމެހާ ދިވެހި ރައްޔިތުންނަށް ފަހުމު ވާނޭހެންނެވެ. މެސެޖު ބައެއް މަޖިލިސް މެންބަރުންނަށްވެސް ފޮނުއްވައިފިއެވެ. ނިޒާމުގެ ވާހަކަ އަޑު ވީއްލައި އަނެއްކާވެސް ފައްޓަވައިފިއެވެ.\nބަރުލަމާނީ: އަބަދުވެސް އެމްޑީޕީގެ ފަލްސަފާ\nބަރުލަމާނީ ނިޒާމަކީ އެމްޑީޕީގެ ފަލްސަފާ ކަމެއް ނުވަތަ ރައީސް މުހައްމަދު ނަޝީދުގެ ފަލްސަފާކަމެއް ދަންނަވަން ދައްޗެވެ. ރާއްޖޭގައި ވެރިކަން ހިންގުމަށް އެންމެ އެކަށޭނެ ނިޒާމެއް ކަނޑައެޅުމަށް 2007 ވަނަ އަހަރު ބޭއްވި ވޯޓުގައި އެމްޑީޕީ ނިކުތީ ބަރުލަމާނީ ނިޒާމާ އެއް ކޮޅަށެވެ. އެކަމަކު އޭރުގެ ސިޔާސީ މަސްރަހާއި މިހާރު އޮތް ސިޔާސީ މަސްރަހާއި ވެސް ތަފާތެވެ. ބައެއް މީހުން ބުނާ ގޮތުގައި، ބަރުލަމާނީ އަކީ އަންހެނެއްތޯ ފިރިހެނެއްތޯ ސުވާލުކުރާ ދިވެހިންވެސް އޭރު އުޅުނެވެ. ޤާނޫނު އަސާސީއިން އޭރު ދިވެހިން ދަންނަހާވެސް އެއްޗަކީ ހުކުމްކޮށް ހުރަގެއަށް ލެވޭނީ ކޮން މާއްދާއަކުން ކަމެވެ.\n2007 ވަނަ އަހަރުގެ އޮގަސްޓް މަހުގެ ތެރޭގައި ނެގުނު ނިޒާމީ ވޯޓުން ކުރި ހޯދީ ރިޔާސީ ނިޒާމެވެ. މަކަރާއި ޗޯރުން މާނިދިމަތުރައިގެން ވޯޓުން ވައްކަން ކުރީ ކަމަށް ރައީސް ނަޝީދު ތުހުމަތުކުރެއްވިއެވެ. އެހެނަސް، އެއިރަށް އެކަން ހުއްޓާލައްވައި ދޫ ދެއްވިއެވެ. ދޭތެރެއަކުން އެ ވާހަކަ ނުދައްކަވަނީއެއް ނޫނެވެ. ހަނދާން ކޮށްދިނުމުގެ ގޮތުން، އަބަދުވެސް ދައްކަވައެވެ.\nއެ ވޯޓަށް މިހާރު 14 އަހަރު ވެފައިވާއިރު، ރިޔާސީ ނިޒާމަކީ ރާއްޖެއަށް އެންމެ ކަމުދާ ނިޒާމް ކަމަށް އެމްޑީޕީ ތެރެއިން ގަބޫލުކުރާ މީހުންވެސް މިހާރު ގިނަވެއްޖެއެވެ. ދެ ގޮތެއް ނުވެ ދެމި ހުރީ ރައީސް ނަޝީދާއި އަދިވެސް ނިޒާމު ހަމަ ހަގީގަތުގައިވެސް ގަބޫލުކުރާ ބައެކެވެ. އަދަދުގެ ގޮތުން އެ މީހުން މަދު ކަމެއް ނުވަތަ ގިނަ ކަމެއް ހިސާބު ޖަހައި ބުނަން ދައްޗެވެ. އެހެނަސް، ބަރުލަމާނީއާ ސީދާ އެއްކޮޅަށް ތެދުނުވާ މީހުން ގިނައެވެ. ރައީސް ޞާލިހު ހިމެނޭ ހެންނެވެ.\nރައީސް ދެކޭގޮތް ސާފެއް ނޫން\nރައީސުލްޖުމްހޫރިއްޔާ އިބްރާހިމް މުހައްމަދު ޞާލިހު -- ފޮޓޯ: ރައީސް އޮފީސް\nރައީސް ޞާލިހަކީ ރައީސް ނަޝީދުގެ އެންމެ ދުވަސްވީ އެއް ރަހުމަތްތެރިޔާއެވެ. އެމްޑީޕީ އުފެދުނީއްސުރެ އެ ޕާޓީގައި ދެ ގޮތެއް ނުވެ ދެމި ހުރި މީހެކެވެ. އެހެނަސް، ބަރުލަމާނީ ނިޒާމުގެ ވާހަކައިގައި ރައީސްގެ ބަސްމަގު ހުންނަނީ ކަސިޔާރު ގޮތަކަށެވެ. ކަމުދަނީ ކޮން ނިޒާމެއްތޯ ކަނޑައެޅުމުގެ ބަހުސްގައި ސީދާ ޖަވާބެއް ދެއްވާތަނެއް ނުފެނެއެވެ. ރައީސް ނަޝީދާއި އެއްބަސްވެވަޑައިގަންނަވާ ތަނެއްވެސް، އަދި ދެބަސްވެވަޑައިގެންނަވާ ތަނެއްވެސް ނުފެނެއެވެ. ދެއްވަނީ "ޑިޕްލޮމެޓިކް" ޖަވާބު ތަކެކެވެ.\nފުރަތަމަ ސުވާލަކީ ރާއްޖޭގައި މިއޮތީ ކޮން ނިޒާމެއްތޯ؟ އެއެއް ނޭނގެ އަޅުގަނޑުމެންނަކަށް\nރާއްޖޭގައި އަމަލު ކުރަމުންދާ ޤާނޫނު އަސާސީގައި، ދިވެހިރާއްޖޭގައި ހިނގަނީ ރިޔާސީ ނިޒާމެއް ކަން ބަޔާންކޮށް، ބާރުތައް ވަކި ކޮށް، ރިޔާސީ ނިޒާމެއްގެ ކުލަ ޖައްސާފައިވެއޭ ބުނަން ދައްޗެވެ. ރައީސްވެސް އެކަން ގަބޫލު ކުރައްވައެވެ. ވިދާޅުވަނީ ރާއްޖޭގައި އޮތީ މަސްހުނިވެފައިވާ ނިޒާމެއް ކަމަށެވެ. ރައީސް ވަކި ކުރުމުގެ ބާރުން ފެށިގެން، ވަޒީރުންވެސް އިންތިހާ ދަރަޖައަށް ޖަވާބު ދާރީ ކުރުމުގެ ބާރު ރައްޔިތުންގެ މަޖިލީހަށް ދެއްވާފައިވަނީއެވެ. ފުރިހަމަ ރިޔާސީ ނިޒާމެއް ހިންގުމަށް ބޭނުންވާ 'އެގްޒެކެޓިވް ޕަވަރސް' ދެއްވާފައިވާ ކަމަކަށް ރައީސް ޞާލިހު ގަބޫލެއް ނުކުރައްވައެވެ.\nދެންވެސް އެއްވެސް ޒަމާނެއްގައި އެއްވެސް އިރެއްގައި ނިޒާމާ ބެހޭ ގޮތުން ގޮތެއް ނިންމާނަމަ ފުރަތަމަ އަހަން ޖެހެނީ ރައްޔިތުންގެ ކައިރީ. ރައްޔިތުން ނިންމާ ގޮތެއްގެ މައްޗަށް ގާނޫނު އަސާސީގައި ބަދަލެއް ގެންނަންޏާ ގެންނަން ވާނީ.\nއެހެނަސް، ރައީސް ގަބޫލުކުރައްވާ ކަމެއް އެބައޮތެވެ. ޤާނޫނު އަސާސީ އިސްލާހު ކުރުމަށް ބޭނުންވާ އަދަދަށް ރައްޔިތުން މަޖިލީހުގެ ވޯޓު ލިބިފައި އޮތުމަކީ، ރައްޔިތުން ހިޔާލު ހޯދުމަކާއި ނުލައި ނިޒާމު ބަދަލު ކުރުމަށް އޮތް އުޒުރެއް ނޫނެވެ. އެއީ ކުރަން ހެޔޮ ވާވަރު ކަމެއް ނޫނެވެ. ރައްޔިތުންގެ ހިޔާލު ހޯދުމުގެ ވޯޓެއް 2007 ވަނަ އަހަރު ނެގުނު މަގްސަދު ނަގާލައި، ރައްޔިތުންގެ މައްޗަށް ގައްދާރު ވެގަންނަން ހަނި ފުރުސަތެއް ޤާނޫނު އަސާސީ އިން ލިބިދީފައި އޮތުމަކީ އެކަން ކުރަންވީ ސަބަބެއް ނޫނެވެ.\nރައްޔިތުންގެ ހިޔާލު މުހިންމު\nމިކަމުގައި ރައީސްގެ ހިޔާލަށް ތާއީދު ކުރައްވާ މީހުން ގިނައެވެ. ރައްޔިތުންގެ މަޖިލީހުގެ މެންބަރުންނާއި، ސިޔާސީ މައިދާނުގައި މަދުން ނަމަވެސް ބަސް ވިކޭ މީހުންނާއި، އެންމެ އާދައިގެ ރައްޔިތުން މީހާވެސް މެއެވެ. 60 އިންސައްތައަށްވުރެ ބޮޑު ކާމިޔާބީއަކާއެކު، ރިޔާސީ ނިޒާމަކީ ރާއްޖެއަށް އެންމެ އެކަށޭނެ ނިޒާމް ކަމަށް ކަނޑައެޅުނު އިރު، އެ ބަހުސްގެ އެންމެ ކުރީގައި ހުރި ރައީސް މައުމޫން ވިދާޅުވަނީ، ނިޒާމު އިރު އިރު ކޮޅުން ބަދަލު ކުރުމަކީ ގޯހެއް ކަމަށެވެ. އެއީ ގައުމެއް ހިންގަން އޮތް އެންމެ ރަނގަޅު މަގު ކަމަށް ނުފެންނަ ކަމަށެވެ.\nގައުމުގެ ކަންކަން ބަދަލުކުރަން ރައްޔިތުންނަށް ފެނުނީމަ ބަދަލުކުރާނެ. 17 އަހަރުން ހެދި ގާނޫނުއަސާސީއަށް އަމަލުކުރަން ފެށިތާ7އަހަރުގެ ތެރޭގައި ޚާއްސަ މަޖިލިސް އެކުލަވައިލާ އާގާނޫނު އަސާސީއެއް އެކުލަވައިލި. ކޮންމެ ކަމެއްގައިވެސް މުހިންމީ ރައްޔިތުންގެ ޚިޔާލާއި މަޝްވަރާ\n— Mohd Abdulla Shafeeg (@mashafeeg) April 19, 2021\nއެހެނަސް، ބައެއް މަޖިލިސް މެންބަރުންނަށް މައްސަލައަކީ ނިޒާމު އިރު އިރު ކޮޅާ ބަދަލު ކުރުމެއް ނޫނެވެ. ނިޒާމު ދެދުވަހުން އެއް ދުވަހުވެސް ބަދަލު ކުރަންވީއެވެ. އިރު އަރާ އޮއްސޭއިރު ހަތަރު ފަހަރަށްވެސް ބަދަލު ކުރަންވީއެވެ. ބޭނުންވަނީ ރައްޔިތުންގެ އާނ ބަސް އެކަމުގައި އޮތުމެވެ. އެމީހުން އެކަމަށް ހިތް ރުހުމެވެ. ހިތް ރުހޭންވީ އެއީ ރައްޔިތުން ނިންމާފައިވާ ނިންމުމަކަށް ވާތީއެވެ.\nރައްޔިތުންގެ ވޯޓަކުން ނިންމާފައި އޮތީމައި، ނިޒާމު ބަދަލު ކުރެވޭނީ ރައްޔިތުންގެ ވޯޓަކަށް ގޮސްގެން. އެއީ ރައީސް އަކަށް ރައްޔިތުންގެ މަޖިލިސް އަކަށް ނިންމޭނެ ކަމެއް ނޫން - ޝަރީފް\nރައްޔިތުންގެ މަޖިލީހުގެ ކެންދޫ ދާއިރާގެ މެންބަރު އަލީ ހުސެއިން ވިދާޅުވަނީ، ރައްޔިތުން ކޮށްފައިވާ ހުކުމެއް ދެ މީހަކަށް ބަދަލު ނުކުރެވޭނެ ކަމަށެވެ. އެކަން ކުރަންވާނީ އަނެއްކާވެސް އަލުން ގޮސް ރައްޔިތުންގެ ގާތުގައި އަހައިގެންނެވެ. ރައްޔިތުންގެ ހިޔާލު ހޯދުމުގެ ވޯޓަކުން ފާސް ވެގެންނެވެ. އެމްޑީޕީގެ މެންބަރު އަދި ރައްޔިތުންގެ މަޖިލީހުގައި މަރަދޫ ދާއިރާ ތަމްސީލު ކުރައްވާ އިބްރާހިމް ޝަރީފްގެ ވާހަކަވެސް ހުރީ މިފަދަ މޭރުމަކުންނެވެ. ނިޒާމު އުވާލައި، އެހެން ނިޒާމަކަށް ފުރޮޅާލުމަކީ ރައްޔިތުންގެ ހިޔާލު ބޭނުންވާނެ ކަމެކެވެ. ކޮޅުނެތްކޮޅަށް އެކަމާއި މެދު ރައްޔިތުން ވިސްނަން ޖެހޭނެ ކަމެކެވެ.\nRaajjeyge verikamuge nizam ah badhal geneveynee rayyithunge fenna nufenna vote akun kamee shahkehves neiykameh. Nizam badhalu kurumuge konme mashvaraa akee adhi konme masakkathakee fenna nufenna vote aai gulhey kankan.\n— Mohamed Nasheed (@MohamedNasheed) April 19, 2021\nއެންމެ ފަހުން މި ބަހުސް އާ ރައީސް ނަޝީދު ވެސް ގުޅިވަޑައިގެންނެވިއެވެ. ރައްޔިތުންނަށް ވަގަށް، އޮޅުވާޅައިގެން އެއްވެސް ކަމެއް ނުކުރައްވާނެ ކަމުގެ ޔަގީން ކަން ފާޅުގައި ދެއްވިއެވެ. ނިޒާމުގެ ކޮންމެ ވާހަކައެއްވެސް ގޮސް ނިމޭނީ އެތެރެ ފެންނަ ވޯޓު ފޮށްޓަކަށް ރައްޔިތު މީހާ ލާ ވޯޓަކުން ކަމަށް ވިދާޅުވެ އެ ވާހަކަ ކޮޅެއްގައި ޖެއްސެވިއެވެ.\nމަޖިލީސް މެމްބަރުން ވަޒީރުކަމަށް؟\nމިހާ ހިސާބުން ބަހުސްގެ އެހެން ފަރާތެކެވެ.\nކެޕްޓަން ބޭންޑް އަޅުއްވައި ބޮޑުވަޒީރު ކަމަށް އިސްވުމުގެ ހިޔާލު ރައީސް ނަޝީދު ދެއްވީ އެއްވެސް ހާލެއްގައި އެކަމަށް ޕްލޭނެއް ނެތިއެއް ނޫނެވެ. ކުޅި ކުޅޭނެ ގޮތް ވަރަށް ރޭވުންތެރިކަމާއެކު ލިޔެ، އެ ލިޔުންވެސް ރައީސް ޞާލިހަށް ހުށަހެޅުއްވިއެވެ. ބޭނުންވަނީ ބަރުލަމާނީ ނިޒާމަކަށް 2023 ވަނަ އަހަރުގެ ފެބްރުއަރީ މަހުގެ ތެރޭގައި ފުރޮޅާލުމަށެވެ. ސަރުކާރު އެކުލަވާލާނީ މިހާރު އިންތިހާބު ކޮށްފައި އޮތް 19 ވަނަ ރައްޔިތުންގެ މަޖިލީހުންނެވެ. ވަޒީރުންގެ މަޖިލީހުގެ މެންބަރުން އައްޔަންކުރާނީ އެ މަޖިލިސް ތެރެއިންނެވެ. 2023 ވަނަ އަހަރުގެ ފަހު ކޮޅު ބޭއްވުމަށް ހަމަޖެހިފައިވާ، ރިޔާސީ އިންތިހާބު އެހިސާބުން ދެން ނުބާއްވާނެއެވެ. އިންތިހާބު އޮންނާނީ 2024 ވަނަ އަހަރުއެވެ. އެއީ މަޖިލިސް އިންތިހާބެވެ. ރައީސުލްޖުމްހޫރިއްޔާ އައްޔަން ކުރާނީ ޤާނޫނުގައި ވާ ގޮތުގެ މަތިން އިންތިހާބު ކުރެވޭ ރައްޔިތުންގެ މަޖިލީހުންނެވެ.\nފަހަރުގައިވެސް މިއީ ރައީސް ނަޝީދު ސިޔާސީ ދުރުމި ނާޅުއްވައި ކުރައްވަން ބޭނުންވާ ކަމެއް ނޫނެވެ. އެމަނިކުފާނުގެ ސިޔާސީ ދުރުމި ހުރީ 10 އަހަރަށްވުރެ ވެސް ކުރިއަށެވެ. ކުރިންވެސް ވިދާޅުވަނީ ރާއްޖޭގެ ވެރިކަމުގައި އެމްޑީޕީއަށް ދިގު މުއްދަތަކަށް އޮވެވެން އަންނަނީ ބަރުލަމާނީ ނިޒާމަކުން ކަމަށެވެ. ކޯލިޝަން ސަރުކާރުގެ ހާސަރު ދަމާލަ ދަމާލަ ތިބެވެން ނެތް ކަމަށެވެ.\nރައްޔިތުންގެ މަޖިލިސް -- ފޮޓޯ: މަޖިލިސް އިދާރާ\nއެހެނަސް، މިހާރު އޮތް ރައްޔިތުންގެ މަޖިލީހުގެ ތެރެއިން ވަޒީރުންގެ މަޖިލިސް އެކުލަވާލުމާއި ދެކޮޅު މީހުންވެސް ގިނައެވެ. އެމްޑީޕީގެ ކުރީގެ ރައީސް އަދި ގާނޫނު އަސާސީ އެކުލަވާލި ކޮމެޓީގެ މުގައްރިރް އިބްރާހިމް އިސްމާއީލް (އިބްރާ) ވިދާޅުވަނީ، ނިޒާމު ބަދަލު ކުރާނަމަ މަޖިލިސް އަލުން އެކުލަވާލަން ޖެހޭނެ ކަމަށެވެ. އެމަނިކުފާނު ބަރުލަމާނީ ނިޒާމަކާއި ދެކޮޅު ނަހައްދަވައެވެ. ދެކޮޅު ހައްދަވަނީ މިހާރު އޮތް މަޖިލީހުން އެކަން ކުރުމެވެ. ވިދާޅުވަނީ، މަޖިލީހަށް އައްޔަން ކުރުމަށް ވޯޓު ދިން ކެނޑިޑޭޓަށް ވޯޓު ދިނީ އެއްވެސް ހާލެއްގައި ބޮޑުވަޒީރަކު ހޮވައިގެން ވެރިކަން ކުރުމަށް ނޫންކަމަށެވެ. ވަޒީރުންގެ މަޖިލީހަށް ކުފޫ ހަމަވާ މީހަކު މަޖިލީހުގައި ނެތް ކަމަށެވެ.\nތިޔަތާކު ނެތް ވަޒީރުކަން ހަވާލު ކުރެވޭނެ އެކަކުވެސް\nކުރީގެ އުއްތަމަ ފަނޑިޔާރު ޑރ. އަހްމަދު އަބްދުﷲ ދީދީގެ ރައުޔުވެސް ހުރީ މިފަދަ ގޮތަކަށެވެ. ބޮޑުވަޒީރު ކަމުގެ މަގާމަށް ޝައުގުވެރިވެލައްވާނަމަ، އެކަން ކުރެވެން އަންނަނީ ދުސްތޫރީ ހަމަތަކުގެ މަތިން ބަރުލަމާނީ ނިޒާމެއް ގާއިމް ކޮށްގެންނެވެ. އަދި، އުފެދޭ ބަރުލަމާނީ ނިޒާމުގެ ތެރެއިން، ރައްޔިތުން އިންތިހާބު ކުރާ މަޖިލީހުގެ 50 އިންސައްތަ ލިބޭ ޕާޓީ ނުވަތަ ކޯލިޝަންގެ ލީޑަރެއްގެ ގޮތުގައި އެކަންޏެވެ.\nވަކި ނިޒާމެއްގެ ދަށުން އިންތިޚާބުވެފައިވާ މަޖިލީހެއްގެ މެޖޯރިޓީ ބޭނުންކޮށްގެން ސަރުކާރު އެކުލަވާލަން އުޅުމަކީ ދުސްތޫރީ އުޞޫލުތަކާއި ޙުދޫދު ފަހަނައަޅައި ދިއުން\n"ނިޒާމު ބަދަލު ކުރަނީ އެކަކަށްޓަކައި"\nނިޒާމުގެ ބަހުސްގެ ވާހަކަ މިހާ ހިސާބަށް މި ގެނެވުނުއިރު، ރައީސް ނަޝީދު ފޮނުއްވެވި މެސެޖުގެ ވަރަށް މުހިންމު ބައަކަށް ދޭން ޖެހޭ ސަމާލުކަމެއް ނުދެވުނެވެ. އެއީ އެ މެސެޖުގެ ދެވަނަ ޖުމްލައެވެ. ބޮޑު ވަޒީރުގެ މަގާމް ބޭނުންފުޅުވަނީ، ގައުމު ހިންގުމުގައި އެމަނިކުފާނުގެ ބަސް ހިމެނުމަށްޓަކައެވެ. ދުރުގައި ބަލަން ހުންނަން ބޭނުން ނުވާތީއެވެ. ރައީސް ނަޝީދުގެ އަރިސްބޭފުޅުން ވިދާޅުވާ ގޮތުގައި، ގައުމުގެ ކަންކަން މިހާރު ހިންގަމުންދާ ގޮތާއިމެދު އެމަނިކުފާނު ހިތްހަމަޖެހިވަޑައެއް ނުގަންނަވައެވެ. އެކަން ފޮރުއްވާކަށް އެމަނިކުފާނުވެސް މަސައްކަތެއް ނުކުރައްވައެވެ. ބޮޑުވަޒީރުގެ މަގާމް ބޭނުންފުޅު ވަނީވެސް އެހެންވެ ކަމަށްވުން އެކަށީގެންވެއެވެ.\nއެހެނަސް، ނިޒާމު ފުރޮޅާލަން މަސައްކަތް ކުރައްވަނީ އަމިއްލަ ޝާނާއި ޝައުކަތަށްޓަކައި ކަމަށް ތުހުމަތުކުރާ މީހުންވެސް މަދެއް ނޫނެވެ. ކުރީގެ މިނިސްޓަރ އޮފް ޓްރާންސްޕޯޓް އެންޑް ކޮމިއުނިކޭޝަން އަމީން އިބްރާހިމް ވިދާޅުވީ، އަމިއްލަ އެދުމަށްޓަކައި ވެރިކަމުގެ ނިޒާމް ބަދަލުކުރުމަކީ އެބައެއްގެ ހިތުގައި ގައުމާ މެދު އެއްވެސް ފަރުވާލެއް ނެތްކަމާއި ޒާތީ އެދުމުގައި ހައްދު ފަހަނަޅާފައިވާ މިންވަރު ހާމަވާކަމެއް ކަމަށެވެ. ރާއްޖޭގެ ފުރަތަމަ ދިމަޤްރާތީ ވެރިކަން ވެއްޓި ވެރިކަމަށް އިސްވި ޑރ. މުހައްމަދު ވަހީދު ހަސަން މަނިކުގެ ބަސްމަގުވެސް ހުރީ މި ފަދަ ގޮތަކަށެވެ. ވިދާޅުވަނީ، ނިޒާމު ބަދަލު ކުރަންވާނީ އެއީ ރައްޔިތުންނަށް އެންމެ ރަނގަޅު ގޮތް ކަމަށް ވާނަމަ އެކަނި ކަމަށެވެ.\nކޮރަޕްޝަންގެ ގިނަ ތުހުމަތުތަކެއް އެޅިފައިވާ ދ. މީދޫ ދާއިރާގެ މެންބަރު އަދި އެމްޑީއޭގެ ލީޑަރު އަހުމަދު ސިޔާމް މުހައްމަދު ވެސް ވިދާޅުވަނީ އެފަދަ ވާހަކައެކެވެ. ބަރުލަމާނީ ނިޒާމަކީ ކޮރަޕްޝަން އިންތިހާއަށް އޮންނަ ނިޒާމެއް ކަމަށް އެމަނިކުފާނު ގަބޫލުކުރައްވައެވެ. އެ ނިޒާމު ގެންނަވަން މަސައްކަތް ކުރައްވާނީ ކޮރަޕްޝަނަށް މަގުފަހި ކުރުމުގެ ބޭނުމުގައެވެ. އެހެންވެ، އެ ނިޒާމަށް އެމަނިކުފާނަށް ތައީދު ކުރެއްވެން ނެތީއެވެ.\nރައީސް ސޯލިހު އަދި ރައީސް ނަޝީދު: ބައެއް މައްސަލަތަކުގައި އަބަދުވެސް ހިޔާލު ތަފާތު -- ފޮޓޯ: އަހުމަދު ޝުރާއު | ޖަޒީރާ\nރައީސް ނަޝީދު އަނެއްކާވެސް ފެއްޓެވި މި ބަހުސް އަކީ ހަގީގަތުގައި ދިވެހިރާއްޖޭގައި ފުރިހަމަ ވެރިކަމެއް ހިންގުމަށް މުހިންމު ބަހުސްއެކެވެ. މިހާރު ނިމި "ތަސްދީގު ކުރެވިފައިވާ ދުސްތޫރަކީ ރިޔާސީ ނިޒާމުގެ ސިފަތައް ހާވިޔާވެ، އަދި ބަރުލަމާނީ އުސޫލުތަކަށްވެސް ނުފެތި، ފުށޫއަރާފައިވާ ހާލަތުތައް ވަރަށް ގިނަ ދުސްތޫރެއް" ކަން ހުދު އެމަނިކުފާނުވެސް ގަބޫލުކުރައްވައެވެ. އެކަން ހައްލު ކުރެވެން އަންނަނީ، ރިޔާސީ ނިޒާމާއި ބަރުލަމާނީ ނިޒާމުގެ ބަހުސް ކޮޅެއްގައި ޖައްސައިގެންނެވެ.\nމިއަދު ދިވެހިންނަކީ ތަސައްރަފު ފުދި، ހެޔޮ ވިސްނުން ލިބިފައިވާ ބައެކެވެ. ބަރުލަމާނީ ނިޒާމަކީ އަންހެނެއް އަދި ފިރިހެނެއްވެސް ނޫންކަން ދިވެހިން މިއަދު ދަނެއެވެ. ވެރިކަން ކުރާ ފަރާތުގެ ހައްދެއް ނެތް ބާރު އެކަށީގެންވާ މިންވަރަށް ކުޑަކުރާން ޖެހޭކަން އިންތިހާއަށް އެ ދިވެހިން ގަބޫލުކުރެއެވެ. އެހަނަސް، ބަރުލަމާނީ ނިޒާމަކާއެކު ރައްޔިތުންގެ ޒިންމާ ނިކަން ބޮޑެވެ. މަޖިލީހަށް އައްޔަން ކުރަން ޖެހޭނީ ޖަންގަލީގެ އުސޫލުން އެއްކިބާވެފައިވާ، ތައުލީމީ މީހުންނެވެ. ބަސް ބުނަން ރައްޔިތުންނަށް ލިބޭނީ އެންމެ ފުރުސަތެކެވެ. ކޮންމެ ފަސް އަހަރަކުން އެއް ފަހަރެވެ.\nފަހަރުގައި މައްސަލައަކީ ނިޒާމު ނޫން ކަމަށްވެސް ވެދާނެއެވެ. ޕްރޮފެސަރ އުގެއިލްގެ ވިސްނުންވެސް ހުރީ އެ މަގުންނެވެ. މިއަދު ރައްޔިތުން ބޭނުންވަނީ އިހުލާސްތެރި ހިންގުންތެރި ވެރިންނެވެ. ވައުދުތައް ފުއްދައި، ރައްޔިތުންގެ ހައްގުގައި މަސައްކަތް ކުރާނޭ ވެރިންނެވެ.\nއެހެނަސް، ރައީސް ނަޝީދު މި ފެއްޓެވި ބަހުސްއާއެކު، އަނެއްކާވެސް މި ޖެހުނީ ނިޒާމީ ބަހުސްގައި ގަދަޔަށް ވާން ވާނީ ކޮން ކޮޅަކަށްތޯ ބަލަން ތިބޭށެވެ.


ކުރީގެ ނައިބު ރައީސް އަދީބުގެ އަޑުއެހުން ކެންސަލް ކޮށްފި\nބ. ހިބަޅިދޫ އިން ހަތިޔާރުތަކެއް ފެނުނު މައްސަލައެއްގައި ކުރީގެ ނައިބު ރައީސް އަޙުމަދު އަދީބުގެ މައްޗަށް ދައުލަތުން ކުރާ ޓެރަރިޒަމް ގެ ދައުވާގައި މިއަދު ބޭއްވުމަށް ހަމަޖެހިފައި އޮތް އަޑިއެހުން ކެންސަލް ކޮށްފިއެވެ.\nއަދީބުގެ އިތުރުންސިފައިންގެ ބަޑި ގުދަނުގެ ކުރީގެ ވެރިޔާ ކާނަލް އަޙުމަދު ފަޔާޒު އާއި އަދި އިތުރު ތިން މީހެއްގެ މައްޗަށް ދައުލަތުން ކުރާ އެދައުވާގެ މިއަދުގެ އަޑުއެހުން ބޭއްވުމަށް ތާވަލްކޮށްފައި އޮތީ މިއަދު މެންދުރު 11:00 ގައެވެ.\nޓެރަރިޒަމް ގެ މިދައުވާގައި އަދީބު އާއި ފަޔާޒުގެ އިތުރުން ދައުލަތުން ދައުވާ އުފުލާފައިވަނީ ކުރީގެ މަޝްހޫރު ފުޓުބޯޅަ ކުޅުންތެރިޔާ ގ. އޮއިވާލި މުޙައްމަދު ޙުސެއިން (އޮއިއްޓޭ) އާއި މ. ލޭންޑް އޮފް ގާޑެން އަޙުމަދު އިޝްފާހު އަލީ އާއި މ. ސެންސާ މުޙައްމަދު އައްލާމް ލަތީފުގެ މައްޗަށެވެ. އެމީހުންގެ މައްޗަށް ކުށް ސާބިތު ކުރުމަށް 22 މީހެއްގެ ނަން ހުށަހަޅާފައިވެއެވެ.\nއަދީބަށް ދޭ ބޭހުގެ ބާރުގަދަކަމުން ކައިފިނަ ވެއްޓޭވަރުވޭ: ޢާއިލާ


Adeeb minivan nuvey, Hurumaiy kendi hukum thanfeez kurane: Corrections\nއަދީބު މިނިވަނެއް ނުވޭ، ހުރުމަތް ކެނޑި ހުކުމް ތަންފީޒުކުރާނެ: ކަރެކްޝަން\nއަދީބުގެ މައްޗަށް އިއްވާފައިވާ 15 ދުވަހުގެ ޖަލު ހުކުމް ވަނީ ތަންފީޒު ކުރަން ފަށާފަ -- އަވަސް ފޮޓޯ\nކުރީގެ ނައިބު ރައީސް އަހުމަދު އަދީބު އަބްދުލްޣަފޫރުގެ ކުރިމިނަލް ކޯޓުގެ ހުރުމަތް ކެނޑި ކަމަށް ބުނެ އިއްވާފައިވާ 15 ދުވަހުގެ ޖަލު ހުކުމް އަދިވެސް އެބަ އޮތް ކަމަށާއި އެ ހުކުމް ތަންފީޒު ކުރާނެ ކަމަށް ކަރެކްޝަނަލް ސާވިސްއިން ބުނެފި އެވެ.\nއެ ހުކުމް ކަރެކްޝަނަލް ސާވިސްއިން ތަންފީޒު ކުރަމުގެ މަސައްކަތް ފެށީ، އަދީބުގެ މައްޗަށް އިއްވާފައިވާ އެހެން ހުރިހާ ހުކުމްތައް ބާތިލް ކުރުމާ ގުޅިގެންނެވެ. ހައިކޯޓުން މިއަދު ވަނީ ހިޔާނާތުގެ މައްސަލާގައި އަދީބުގެ މައްޗަށް އިއްވާފައިިވާ އަށް އަހަރުގެ ޖަލު ހުކުމް ވެސް ބާތިލްކޮށްފަ އެވެ.\nކަރެކްޝަނަލް ސާވިސްގެ މީޑިއާ އަޮފިޝަލް، އަހުމަދު ނަސީމް މިއަދު އަވަސްއަށް ވިދާޅުވީ ކަރެކްޝަނަލް ސާވިސްއިން އަމަލު ކުރާ އުސޫލަކީ ގިނަ ހުކުމްތަކެއް އެކެއްގެ މައްޗަށް އޮތްނަމަ، އެންމެ ފުރަތަމަ ތަންފީޒު ކުރަނީ އެންމެ ބޮޑު ހުކުމް ކަމަށެވެ. އެ ބޮޑު ހުކުމް ބާތިލުކޮށްފިނަމަ، ދެން ތަންފީޒު ކުރަން ފަށާނީ އެއާ ޖެހުނު ހުކުމް ކަމަށެވެ.\nއެހެންވެ، އަށް އަހަރުގެ ޖަލު ހުކުމް މިއަދު ބާތިލްކުރުމާ ގުޅިގެން އަދީބުގެ މައްޗަށް އިއްވާފައިވާ 15 ދުވަހުގެ ޖަލު ހުކުމް ތަންފީޒުކުރާނެ ނަސީމް ވިދާޅުވި އެވެ. ނަމަވެސް މިހާތަނަށް ކުރިމިނަލް ކޯޓުން އެ 15 ދުވަހުގެ ޖަލު ހުކުމްގެ ޗިޓް ކަރެކްޝަނަލް ސާވިސްއަށް ފޮނުވާފައިނުވާތީ މިއަދުން މިއަދަށް އެ ހުކުމް ތަންފީޒު ކުރަން ފެށިފައިނުވާ ކަމަށް އޭނާ ވިދާޅުވި އެވެ.\nހިޔާނާތުގެ ހުކުމްގެ ކުރިން ފިސްތޯލައެއް ގެންގުޅުނު ކަމަށް ބުނެ އޭނާގެ މައްޗަށް އިއްވި 10 އަހަރުގެ ޖަލު ހުކުމް މި ހަފުތާގެ ތެރޭގައި ސުޕްރީމް ކޯޓުން ވަނީ ބާތިލްކޮށްފަ އެވެ. ރިޔާސީ ލޯންޗުކޮޅުގައި އެއްޗެއް ގޮވި މައްސަލާގައި އަދީބުގެ މައްޗަށް އިއްވި 15 އަހަރުގެ ޖަލު ހުކުމް ވެސް ހައިކޯޓުން ވަނީ ބާތިލްކޮށް، އަލުން އެ މައްސަލަ ބަލަން އަންގާފަ އެވެ.\nފަނަރަ ދުވަހުގެ ޖަލުގެ ހުކުމްގެ އިތުރުން ލޯންޗުކޮޅު މައްސަލަ އަލުން ބަލަން ހައިކޯޓުން އެންގީ، އަދީބު 15 ދުވަހު ރިމާންޑް ޖަލެއްގައި ބެހެއްޓުމަށް އަމުރުކޮށްފަ އެވެ. އެ 15 ދުވަސް އަދި ހަމައެއް ނުވެ އެވެ. އެ 15 ދުވަސް ހަމަވުމުން ބަންދު އިތުރު ކުރަން ބޭނުންނަމަ އެކަމަށް ދައުލަތުން ކުރިމިނަލް ކޯޓަށް ހުށަހަޅަން ވާނެ ކަމަށް ވެސް ހައިކޯޓުން އަންގާފައިވެ އެވެ. ނަސީމް ވިދާޅުވި ގޮތުގައި މިހާރު އަދީބު ބަންދުގައި ހުންނެވީ އެ އަމުރުގެ ދަށުންނެވެ. އެ އަމުރުގެ ބާކީ ފަސް ދުވަސް އަދި އެބަ އޮތެވެ.\nއަދީބު މިހާރު ހުންނެވީ ގޭބަންދުގަ އެވެ. އެއީ އޭނާގެ ސިއްހީ ހާލަތަށް ބަލައި ގޭބަންދުގައި ބެހެއްޓުމުގެ އަމުރެއް ސުޕްރީމް ކޯޓުން ނެރެފައިވާތީ އެވެ.\nމޯލްޑިވްސް ކަރެކްޝަނަލް ސާވިސް ކުރީގެ ނައިބު ރައީސް އަހުމަދު އަދީބު ކްރިމިނަލް ކޯޓް\nއަދީބުގެ ހެބިއަސް ކޯޕަސް މައްސަލާގެ ޝަރީއަތަށް ހާޒިރުކޮށް ނުދިން: ވަކީލް\nކޯޓުގެ އެންގުމާ އެއްގޮތަށް އަދީބަށް ބައްދަލުވުން ނުދޭ: ވަކީލް


އިސްލާމީ ޝަރީޢަތަކީ ބޯދާ، ކަޓު، ހައްދުފަހަނައަޅާފައިވާ ޤާނޫނުތަކެއްތޯ؟ – DhiSalafiyyah\nހުޅަނގުގެ މީޑިއާއިން ފަތުރާ ޕްރޮޕަގަންޑާގެ ތެރެއިން އިސްލާމްދީނާ ދެކޮޅަށް އެބައިމީހުން އެންމެ ބޮޑަށް ފަތުރާ އެއްކަމަކީ، އިސްލާމީ ޝަރީޢަތުގެ ހައިބަތު ނަގައިލުމެވެ. މިކަން އެބައިމީހުން ކުރަނީ އިސްލާމީ ޝަރީޢަތަކީ، ބޯދާ، ކަޓު، ހައްދުފަހަނައަޅާފައިވާ ޤާނޫނުތަކެއް ހިމެނޭ ޝަރީޢަތެއްގެ ގޮތުގައި އިންސާނީ ބުއްދިތަކަށް ތަޞައްވަރުވާނެ ގޮތަށް އެޝަރީޢަތުގެ ވާހަކަތައް ގެނެސްދީގެންނެވެ. އެޝަރީޢަތަކީ އިންސާނީ ޙައްޤުތަކާއި މިނިވަންކަމާއި އަންހެނުންގެ ޙައްޤުތަކަށް އޮތް ނުރައްކަލެއްކަމަށް ދޭހަވާ ފަދަ ގޮތަކަށެވެ.\nނަމަވެސް، ޙަޤީޤަތަކީ، އެބައިމީހުން، އިންސާނީ ސިކުނޑިތަކަށް ވައްދައިދޭ ގޮތާއި މުޅިން އިދިކޮޅެވެ. އިސްލާމީ ޝަރީޢަތުގެ އެންމެ އަސާސީ މަޤްޞަދުތަކުގައި ހިމެނިގެންވަނީ މުޖުތަމަޢުގެ މަޞްލަޙަތާއި، ފަރުދުންގެ މިނިވަންކަމާއި، އަބުރާއި ޢިއްޒަތާއި، ދޭދޭ މީހުންގެ މެދުގައި އޮންނަން ޖެހޭ ގުޅުމާއި މުޢާމަލާތުގެ އެކިއެކި ޙައްޤުތައް ކަށަވަރުކޮށްދޭ އަސާސުތަކެވެ.\nއިސްލާމީ ޝަރީޢަތަށް ހުޅަނގުން ދެމުންދާ ހަމަލާތަކަކީ ނުވެނުދާނެ ކަމެކެވެ. ޤިޔާމަތާ ޖެހެންދެން ކާފިރުވި މީހުން އެކަން ކުރާނެއެވެ. ނަމަވެސް ހިތާމައަކީ އިސްލާމީ ޝަރީޢަތުގެ މަތިވެރިކަމާމެދު ޣާފިލުވެފައިވާ މުސްލިމުން ކަމަށް ދަޢުވާކުރާ ބަޔަކު ހުޅަނގުގެ މި ޕްރޮޕަގަންޑާގައި ޖެހިފައިވާތީއެވެ. އަދި ޖެހެމުންދާތީއެވެ. އަދި އިސްލާމީ ފޭރާމުގައި ތިބޭ މުނާފިޤުންނަކީ މިސަފުގެ އެންމެ ކުރީގައި ތިބި ބައެކެވެ. މިކަންތައް އިސްލާމީ މުޖުތަމަޢުތަކުގައި ކުރިޔަށް ގެންދަނީ މިބައިމީހުންނެވެ. އިސްލާމީ ކޮންމެ މުޖުތަމަޢަކުންވެސް މި މަންޒަރު ދަނީ ފެންނަމުންނެވެ.\nމާތް ﷲގެ ރަޙްމަތްފުޅުން، ކޮންމެ ޒަމާނެއްގައިވެސް އިސްލާމީ ޝަރީޢަތުގެ މަތިވެރިކަމާއި، އެ ޝަރީޢަތުގެ އަސްލު މަންޒަރު މީސްތަކުންނަށް ހާމަކުރައްވާނޭ ޢިލްމުވެރިން ލައްވާނެއެވެ.\nއިސްލާމީ ޝަރިޢާތަކީ ވަރަށް މާތް މަތިވެރި ޝަރީޢަތެކެވެ. އެއީ ރައްބުލް ކާއިނާތުގެ ޝަރީޢަތެވެ. އިންސާނާ އުފެއްދެވި މަތިވެރި އިލާހުގެ ޝަރީޢަތެވެ. އިންސާނާގެ ހުރިހާ ކަމެއް މޮޅަށް ދެނެވޮޑިގެންވާ ފަރާތުން ބާވައިލެއްވި ޝަރީޢަތެކެވެ. އެ ފަރާތަކީ އިންސާނާގެ ވެރި ރައްބުއެވެ. އިންސާނާއަށް އެންމެ ފައިދާހުރި އަދި އެންމެ މަސްލަޙަތުހުރިގޮތް އެންމެ މޮޅަށް ދެނެވޮޑިގެންވަނީ ވެސް އެފަރާތެވެ.\n﴿أَفَحُكْمَ الْجَاهِلِيَّةِ يَبْغُونَ ۚ وَمَنْ أَحْسَنُ مِنَ اللَّـهِ حُكْمًا لِّقَوْمٍ يُوقِنُونَ﴾[سورة المائدة ٥٠]\nމާނައީ: “ފަހެ، އެއުރެން އެދެނީ ޖާހިލީ ޒަމާނުގެ ޙުކުމްހެއްޔެވެ! ޔަޤީންކުރާ ބަޔަކަށް ﷲއަށްވުރެ ޙުކުމްކުރެއްވުމަށް މޮޅީ ފަހެ ކާކުހެއްޔެވެ!”\nއިސްލާމީ ޝަރީޢަތުގައިވާ ހުރިހާ ޙުކުމްތަކަކީވެސް އެންމެ ފުރިހަމަ ޙުކުމްތަކެވެ. އެންމެ ޝާމިލު އެންމެ ރިވެތި ޙުކުމްތަކެވެ. ޙިކުމަތުން ފުރިގެންވާ ޙުކުމްތަކެވެ. އުނި ސިކުނޑިތަކަށް މިޙުކުމްތަކުގައި އެކުލެވިގެންވާ މަތިވެރިކަމާއި ޙިކުމަތް ވިސްނައި ނުގަނެވިދާނެއެވެ. އެއީ ޝަރީޢަތުގައިވާ އުނިކަމެއް ނޫނެވެ. އެއީ އެބައިމީހުންގެ ސިކުނޑީގައިވާ އުނިކަމެކެވެ. ބުއްދިވެރިންނަށް މި ޝަރީޢަތުގެ މަތިވެރިކަމާއި ރީތިކަން ވިސްނައިގަތުމަކީ އުނދަގޫކަމެއް ނޫނެވެ.\nހަމައެހެންމެ، މުއުމިނުންގެ އަޤީދާއަކީ، މަތިވެރިވަންތަ ކަލާނގެ ބާވައިލައްވާ ކޮންމެ ޙުކުމަކީވެސް އެންމެ މުނާސަބު އެންމެ މަޞްލަޙަތުހުރި ޙުކުމްތައްކަމުގައި ހިތުގެ އަޑިން ޤަބޫލުކުރުމެވެ. އެހެނީ، ސިއްރާއި ފާޅު މޮޅަށް ދެނެވޮޑިގެންވަނީ އެފަރާތަށެވެ. އިންސާނުންނަށް އެންމެ މަޞްލަޙަތު ހުރި ގޮތްވެސް އެނގެނީ އެ ފަރާތަށެވެ. މިއީ މުއުމިނުންގެ އަޤީދާއެވެ. އެއީ ވެރިރައްބާ މެދު މުއުމިނުންގެ އިތުބާރެވެ.\nވަޟަޢީ ޤާނޫނުތައް ހެދުމުގައި ވެސް އިންސާނާ ހާސިލު ކުރަން ބޭނުންވާ ލަނޑުދަނޑިތަކެއް ހުންނާނެކަން ކަށަވަރެވެ. ކުށް ކުރުން މުޖުތަމަޢުން ހުއްޓުވުމާއި، މުޖުތަމަޢަކީ އަމާން ތަނެއް ކަމުގައި ހެދުމާއި، އަމިއްލަ ފަރުދުންނަށް އެބައިމީހުންގެ ހައްޤުތައް ހޯދައި ދިނުންފަދަ، މިހިރަ މިހިރަ އެތައް މަސްލަޙަތުތަކަކަށް ރިޔާޢަތް ކުރެވެއެވެ. ނަމަވެސް އެންމެ އެދެވޭ ނަތީޖާ މިޤާނޫނުތަކުން ނެރެދޭތޯއެވެ؟ އިންސާނީ ތާރީޚަށް ބަލާފައި ބުނެވޭނީ ނުދެވޭކަމުގައެވެ. އެހެންކަމުން، އެކިއެކި ޒަމާންތަކުގައި، އެއް ކަމަކަށް އެތަކެއް ޤާނުނެއް ހަދާ، އިސްލާޙުކޮށް، އުވާލައި، އަނެއްކާ އައު ޤާނޫނެއް ހަދާ އުޅެތެވެ. އިންސާނީ ބުއްދިއާއި ވިސްނުމަކީ ތަފާތު އެއްޗެކެވެ. އެކަކަށް ބުއްދި ކުރެވޭ އެންމެ މޮޅު ގޮތަކީ އަނެކަކަށް އެންމެ ކަޓު ގޮތަކަށް ވެދެއެވެ. މިފަދަ ބުއްދިތަކުން ހަދާ ޤާނޫނުތަކުގައި އަބަދުވެސް އުނިކަންތައް ހުންނާނެއެވެ.\nނަމަވެސް އިސްލާމީ ޝަރީޢަތް އެހެންތޯއެވެ؟ ކެރިހުރެގެން ބުނެވޭނީ ނޫނެކެވެ. އިސްލާމީ ޝަރީޢަތަކީ ޘާބިތު ޝަރީޢަތެކެވެ. އިންސާނީ މަސްލަޙަތާއި އިންސާނީ ހައްޤުތަކާއި މުޖުތަމަޢުގެ އަމަންއަމާންކަމާއި ސުލްޙަމަސަލަސްކަން އެންމެ ފުރިހަމަގޮތުގައި ކަށަވަރުކޮށްދެއެވެ. ޒަމާން ބަދަލުވެދާނެއެވެ. ނަމަވެސް، އިސްލާމީ ޝަރީޢަތަކަށް ބަދަލެއް ނާންނާނެއެވެ. ޒަމާން ބަދަލުވެދާނެއެވެ. ނަމަވެސް ނަތީޖާ ބަރާބަރަށް ނެރެދޭނެއެވެ. އެހެން ނުވާންވީ ކީއްވެތޯއެވެ؟ އިސްލާމީ ޝަރީޢަތަކީ ސިއްރާއި ފާޅު މޮޅަށް ދެނެވޮޑިގެންވާ ފަރާތުން ބާވައިލެއްވި މަތިވެރި ޝަރީޢަތެވެ. އިސްލާމީ ޝަރީޢަތަކީ މާޟީއާއި މުސްތަޤްބަލް މޮޅަށް ދެނެވޮޑިގަންނަވާ އައްލާމުލްޣުޔޫބުގެ ޝަރީޢަތެވެ. އިސްލާމީ ޝަރީޢަތަކީ އިސްވެ ގޮސްފައިވާ އިންސީންނާއި، ޤިޔާމަތާ ޖެހެންދެން އަންނާނެ ހުރިހައި އިންސީންގެ ވެރި ރައްބުގެ މަތިވެރި ޝަރީޢަތެވެ. އިސްލާމީ ޝަރީޢަތުގެ މަސްދަރަކީ ޚުދު ﷲ ސުބުޙާނަހޫ ވަތަޢާލާއެވެ.


Haftha eh vee iru ves gehlunu dhe kudhin nufenna thee kanboduvun...\nއައްޑޫ ސިޓީން ގެއްލުނު ކުދިން\nހަފްތާއެއްވީ އިރު ވެސް ގެއްލުނު ދެ ކުދިން ނުފެންނާތީ ކަންބޮޑުވުންތަކެއް!\nމީޑިއާތަކަށް ހިއްސާކުރާ މައުލޫމާތަށް ވުރެ، ތަފްސީލް މައުލޫމާތު އާއިލާތަށް ހިއްސާކުރަންޖެހޭ\nއައްޑޫގެ ޒުވާނުންގެ ޓީމަކުން ވެސް ދަނީ ދެ ކުދިން ހޯދުމުގެ މަސައްކަތް ކުރަމުން\nކ. މާލެ | 28 އޭޕްރިލް 2018 | ހޮނިހިރު 14:47 | 5,510\nހިތަދޫ، ޗަނބޭލީގޭ، އުމުރުން 17 އަހަރުގެ އަލީ ފަހުމީ އަދި އެރަށު ޓޮޕާޒް، އުމުރުން 14 އަހަރުގެ މަޔާމިން އަލީ - ރާއްޖެއެމްވީ\nއައްޑޫ ސިޓީ ހިތަދޫ ފުއްޓަރު ފަރާތު (ކިބިވަލު) ސަރަހައްދަށް މޫދަށް އެރިގެން އުޅެނިކޮށް2ކުދިން ގެއްލުނުތާ މިއަދަށް ހަފްތާއެއް ވީއެވެ. ގެއްލިގެން ހޯދަމުންދަނީ ހިތަދޫ ޗަނބޭލީގޭ އަލީ ފަހުމީ، 17 އަހަރު އަދި ޓޮޕާޒް މަޔާމީން އަލީ، 14 އަހަރެވެ. އެ ދެކުދިން ހޯދުމުގެ މަސައްކަތް އަދިވެސް ދަނީ ކުރިއަށެވެ. އެމްއެންޑީއެފުން އަދިވެސް އުންމީދު ކަނޑައެއް ނުލައެވެ. ތިން ކުދިން ހޯދުގެ މަސައްކަތް އެމްއެންޑީއެފުން ހާއްސަ ސަމާލުކަމެއް ދީގެން ކުރިއަށް ދާއިރު، އައްޑޫގެ ގިނަ ރައްޔިތުންގެ ކަންބޮޑުވުން އެބަހުއްޓެއެވެ.\nގެއްލުނު ދެކުދިން ހޯދުމުގެ މަސައްކަތް އެ ދެ ކުދިންގެ އާއިލާތަކާއި ގުޅިގެން އައްޑޫގެ މަސްވެރިންނާއި ޒުވާނުންގެ ހާއްސަ ޓީމަކުން ދަނީ ކުރިއަށް ގެންދަމުންނެވެ. އައްޑޫގެ 40 އަކަށް މީހުން މިހާރު ވެސް އެޓީމްގައި ހިމެނޭއިރު، އިސްކޮށް ހުންނަނީ އުމުރުން 55 އަހަރުގެ ހުސެއިން ސޯލިހުއެވެ.\nގެއްލުނު ދެ ކުދިން ހޯދުމަށް ބަލާ ފާސްކޮށްފައިވާ ސަރަހައްދު\nރާއްޖެއެމްވީއަށް މައުލޫމާތު ދެމުން ހުސެއިން ސޯލިހް ބުނީ ދެ ކުދިން ހޯދުމަށް ކުރާ މަސައްކަތާ ގުޅޭ ގޮތުން އެމްއެންޑީއެފުން މީޑިއާތަކަށް މައުލޫމާތު ދިނުމުން، ކުރާ މަސައްކަތުގެ މައުލޫމާތު ލިބޭ ކަމަށެވެ. އެހެން ނަމަވެސް ދެ ކުދިން ގެއްލުމާ ގުޅިގެން އައްޑޫގެ ގިނަ ރައްޔިތުން އެކުދިން ފެންނާނެ ކަމުގެ އުންމީދުގައި އަދިވެސް ހޯދަމުން ދާއިރު، ދެ ކުދިން ހޯދުމަށް ކުރާ މަސައްކަތުގައި ތަފްސީލީ މައުލޫމާތު އެ ދެ ކުދިންގެ އާއިލާއަށާއި އައްޑޫގެ ރައްޔިތުންނަން ދޭން ޖެހޭނެ ކަމަށް ގަބޫލް ކުރާ ކަމަށް އޭނާ ބުންޏެވެ.\n"އަޅުގަނޑުމެންނަން އަޑު އިވެނީ ރާއްޖެޓީވީން، ވީޓީވީން، ޓީވީއެމުން، ސިފައިން މި ވެނި ސަރަހައްދެއް ބަލައިފިއޭ. މިކަން މިހެން ކޮށްފިއޭ ބުނާ އަޑު. އެކަމު އެ އަށް ވުރެ ބޮޑަށް ރައްޔިތުން ބޭނުން އެކަން އެނގެން. އެހެންވީމަ މިއަދުން ފެށިގެން ވެސް އަޅުގަނޑުމެންނަން މި މައުލޫމާތުތަށް ލިބެން އެބަޖެހޭ،" ރާއްޖެއެމްވީއަށް މައުލޫމާތު ދެމުން ހުސެއިން ސޯލިހް ބުންޏެއެވެ.\nހުސެއިން ސޯލިހް ރާއްޖެއެމްވީއަށް މައުލޫމާތު ދެނީ\nއެމްއެންޑީއެފުން ބުނީ ދެ ކުދިން ހޯދުމުގެ މަސައްކަތުގައި ގިނަ ޑައިވަރުން ހަރަކާތްތެރިވާއިރު، ދެ ކުންދިން ހޯދުމުގެ މަސައްކަތުގައި ޑައިވިންގ ރޮބެޓްގެ އެހީތެރިކަން ވެސް އަންނަނީ ބޭނުން ކުރަމުން ކަމަށެވެ. އެގޮތުން ރޮބެޓް މެދުވެރިކޮށް ވެސް ކަނޑުގެ ބޮޑު ސަރަހައްދެއް ބަލާފައިވާ ކަމަށް ވެސް ބުންޏެއެވެ. މިހާތަނަން ފުލުހުންގެ އެހީ ތެރިކަމާ އެކު ކުރި މަސައްކަތުގެ އައްޑޫގެ ފުއްޓަރު ފަރާތުން ވަނީ ފަހުމީގެ ސޯޓް ކަމަށް ބެލެވޭ ސޯޓަކާއި މިޔާމީންގެ ބޮކްސާ ކަމަށް ބެލެވޭ ބޮކްސާއެއް ފެނިފައެވެ.\nހިތަދޫ ފުއްޓަރު ފަރާތުން ފެނުނު ފަހުމީގެ ސޯޓް ކަމަށް ބެލެވޭ ސޯޓް\nތިން ކުދިން ހޯދުމަށް ކުރާ މަސައްކަތާ ގުޅޭ ގޮތުން މިޔާމީންގެ އެއްބަނޑު އެއްބަފާ ބޭބެ އަބްދުﷲ ސާމް ބުނީ ދެ ކުދިން ހޯދުމަށް އައްޑޫގެ ޓީމަކުން ވެސް މަސައްކަތް ކުރަމުންދާ ކަމަށެވެ. އަދި ދެ ކުދިން ހޯދުމަށް އައްޑޫގެ ޒުވާނުންގެ ޓީމަކުން ޑައިވްކޮށް، މޫނު މަތި އަޅައިގެން ސްނޯކްލިން ވެސް ދަނީ ކުރަމުނެވެ، އެމްއެންޑީއެފުން ބުނީ މިހާތަނަށް 370 މީޓަރުގެ ސަރަހައްދަކުން 40 މީޓަރު އަޑިއަށް ފީނާ ހަދާފައިވާ ކަމަށެވެ.\nގެއްލުނު މިޔާމީންގެ ބޭބެ ރާއްޖެއެމްވީއަށް މައުލޫމާތު ދެނީ\n"އަހަރުމެން ބޭނުންވަނީ ހެލްކަޕްޓަރ ބޭނުންކޮށްގެން ތަންކޮޅު ދުރު ސަރަހައްދުތަށް ބަލަން،" ސާމް ބުންޏެއެވެ.\nހިތަދޫ ފުއްޓަރު ފަރާތަށް ހޮނިހިރު ދުވަހު އުމުރުން 16 އަހަރުގެ އަލީ ރާއިފާ އެކު އަލީ ފަހުމީ އާއި މިޔާމީން އަލީ ވެސް ދިޔައެވެ. އެ ދުވަހު ނެގި ބިޔަ ރާޅުތަކުގެ އޮއިވަރާ އެކު ތިން ކުދިން ކަނޑުވަމުން ދަނިކޮށް، ހަސަން ކިޔާ އައްޑޫގެ އާންމު މީހަކު ވަނީ މޫދަށް އެރި ގޮނޑުދަށާއި އެންމެ ކައިރީގައި އޮތް، ރާއިފްގެ ފުރާނަ ސަލާމަތްކޮށްފައެވެ. އެހެން ނަމަވެސް ފަހުމީ އާއި މިޔާމީން ވަނީ ކަނޑުވެ ގެއްލިފައެވެ. މިއަދު އެ ދެކުދިން ގެއްލިފައިވާއިރު އެ އާއިލާތަކުގެ އުންމީދަކީ އެކުދިން ދިރިތިއްބައި ފެނުމެވެ.\nދެ އެއަރޕޯޓެއްގެ އެސެސްމަންޓެއް ހެދުމުގެ ނަމުގައި ބޮޑު ހޭދައެއް ކޮށްފައިވޭ: އޮޑިޓު ރިޕޯޓު


Mi Sarukaaru Verikamah Aee Raees Yameen Hayyaru Kuran- PPM - Vaguthu\nމި ސަރުކާރު ވެރިކަމަށް އައީ ރައީސް ޔާމީން ހައްޔަރު ކުރަން - ޕީޕީއެމް\nރައީސުލްޖުމްހޫރިއްޔާ އިބްރާހީމް މުޙައްމަދު ސޯލިހުގެ ސަރުކާރުން ވެރިކަމަށް އައިސްފައިވަނީ ކުރީގެ ރައީސް އަބްދުﷲ ޔާމީން އަބްދުލް ޤައްޔޫމު ހައްޔަރު ކުރައްވަންކަމަށް ޕީޕީއެމް އިން ވިދާޅުވެއްޖެއެވެ.\nމިއަދު ކުރިއަށް ދިޔަ ޕްރެސް ކޮންފަރެންސް އެއްގައި ވާހަކަ ދައްކަވަމުން ޕީޕީއެމްގެ ނައިބު ރައީސް އަދި ފޮނަދޫ ދާއިރާގެ މެމްބަރު އަބްދުއް ރަހީމް އަބްދުﷲ (އަދުރޭ) ވިދާޅުވީ ރައީސް ޔާމީން ހައްޔަރު ކުރުމަކީ މި ސަރުކާރު ވެރިކަމަށް އައިންސުރެ އެނގޭ ކަމެއްކަމުގައެވެ.\n"ރައީސް ޔާމީން ހައްޔަރުކުރާނެކަން މިއީ މި ސަރުކާރު އައިންސުރެ އަޅުގަނޑުމެންނަށް އެނގޭކަމެއް. އެހެން އޮއްވަ ކުއްލިއަކަށް ދިމާވި ކަމެއް ނޫން. މި ސަރުކާރު އައުމުގެ މައިގަނޑު މަގުސަދަކީވެސް ރައީސް ޔާމީން ހައްޔަރު ކުރުން." އަދުރޭ ވިދާޅުވިއެވެ.\nމީގެއިތުރުންވެސް، އަދުރޭ ވިދާޅުވީ ރައީސް ޔާމީންގެ އިތުރުން، ކުރީގެ ސަރުކާރުގެ ކެބިނެޓުގައި ތިއްބެވި މިނިސްޓަރުންނާއި، ކުންފުނިތަކުގައި މެނޭޖިންގ ޑިރެކްޓަރުކަން ކުރެއްވި ބޭފުޅުން އަދި ޕާލިމެންޓްރީ ގްރޫޕުގެ އިސް ފަރާތްތައް ހައްޔަރު ކުރުމަކީވެސް މިހާރުގެ ސަރުކާރުގެ އަމާޒެއްކަމުގައެވެ.\n"ރައީސް ޔާމީނާއި ރައީސް ޔާމީނަށް ތާއީދު ކުރައްވާ އެމަނިކުފާނު ސަރުކާރުގައި ވަޒީރުކަން ކުރެއްވި ބޭފުޅުންނާއި އަދި ކުންފުނިތަކުގެ އެމްޑީކަން ކުރި ބޭފުޅުންނާއި ޕާލިމެންޓްރީ ގްރޫޕުގައި ތިބި އިސް މީހުން ހައްޔަރުކުރުންވެސް އެއީ މި ސަރުކާރުގެ މައިގަނޑު އަމާޒު" ޕީޕީއެމްގެ ނައިބު ރައީސް ވިދާޅުވިއެވެ.\nހަމައެހެންމެ، މި ސަރުކާރު އައީ ރައްޔިތުންނަށް ޚިދުމަތްތަކެއް ކޮށްދޭކަށް ނޫންކަމަށާއި ސަރުކާރު އައީ ޒާތީ ހަސަދަ ފިލުވާ، ބަދަލު ހިފުމަށް ކަމަށްވެސް އަދުރޭ ވިދާޅުވިއެވެ.\n"މި ސަރުކާރަކީ އެއްގޮތަކަށްވެސް ރައްޔިތުންނަށް ޚިދުމަތްތަކެއް ކޮށްދޭކަށް، ތަރައްޤީގެ މަޝްރޫޢުތަކެއް ހިންގާކަށެއް އައި ސަރުކާރެއް ނޫން. މި ސަރުކާރު އައި ޒާތީ ހަސަދަ ފިލުވަން، ބަދަލު ހިފަން، އެރޫހުގައި އައި ސަރުކާރެއް މިއީ. ސަރުކާރަށް އެއްގޮތަކަށްވެސް މާ ބޮޑެތި ކަންތައްތަކެއް ކުރެވިދާނެކަމަކަށް ރައްޔިތުން އެއްގޮތަކަށްވެސް އުންމީދު ކުރައްވާނެ ކަމެއް ނެތް." އޭނާ ވިދާޅުވިއެވެ.\nހަމައެހެންމެ، އެމްޑީޕީގެ ސަޕޯޓަރުންގެ ހިތްހަމަ ޖައްސައިދިނުމަށް ކަންތައްތަކެއް ކުރައްވާނެކަމަށްވެސް އަދުރޭ ވިދާޅުވިއެވެ.\n"އެހެންނެއް ނޫން އެމްޑީޕީގެ ސަޕޯޓަރުން ނުވަތަ އެބޭފުޅުންނަށް ތާއީދު ކުރައްވާ ބޭފުޅުންގެ ހިތްޕުޅު ހަމަޖެއްސެވުމަށްޓަކައި ކުރައވަން ޖެހޭ ކަންތައްތައް ކުރައްވާނެ." އިތުރަށް ވިދާޅުވިއެވެ.\nޑިސެމްބަރު 14, 2018 17:56\nޑިސެމްބަރު 14, 2018 18:05\nވަކިމީހަކު ސަރުކާރަށް އައިމަކާ ނޫން ! ޔާމީނު ވޯޓުން ތަޅާ ބަލިކުރީ އޭނާގެ މައްޗަށް ޝަރީއަތް ކޮށް ޤާނުނު އިން އޭނާއަށް ދޭން ޖެހޭ އުޤޫބާތް ދޭން ޖެހޭތީ ! ޕީ.ޕީ.އެމް އިންވެސް ތިހެން ބުނެ އެއްބަސް ވާން ޖެހުނީ ސަބަބުތަކެއް ހުރީމަތާ !\nޑިސެމްބަރު 14, 2018 19:53\nވޯޓުން ވައްކަން ކޮށްގެން ވެރިކަން ފޭރިގަތުމަކީ ވޯޓުން ވެރިކަން ލިބުމެއް ނޫން. 2008 ގަވެސް ވެރިކަން ފޭރުނީ ވައްކަން ކޮށްގެން. ރައްޔިތުން ނޫޅޭ ލާދީނީ ބަޔަކަށް ވޯޓު ދޭކަށް. ކޮބާ ލަދު.\nޑިސެމްބަރު 14, 2018 21:29\nޔާމީން ނުކުރެ ވައްކަމެއް.\nޑިސެމްބަރު 14, 2018 18:12\nޙައްޔަރު ކުރަން ޖެހުމުން އެކަންކަން މީގެ ކުރިންވެސް ކުރެއްވި\nޑިސެމްބަރު 14, 2018 18:17\nޑިސެމްބަރު 14, 2018 18:40\nބަލަ ރައްޔަތުން ނޫންތަ މި ސަރުކާރު ވެރިކަމަށް ގެނެއީ؟ މިސަރކާރު ގެންނަން ރައްޔަތުން އެންމެ ބޮޑަށް ބޭނުންވަނީ ހަމަ ޔާމީނު އާއި ދެންވެސް ރައްޔަތުންގެ ފައިސާ އަށް ޚިޔާނާތްތެރި ވެފަ ތިބި މީހުން ހައްޔަރު ކޮށް އެމީހުން ޝަރީޢަތުގެ ކުރިމައްޗަށް ގެނައުން. އެއީ މޑޕ ނުވަތަ އިބޫ އެކަނި ބޭނުންވާ ކަމެއް ނޫން. އަހަރުމެން އިބޫ އަށް ވޯޓް ދިނީ ޔާމީނު ކުރަމުން ގެންދާ ތަރައްޤީ ނުފެންނާތީކީ ނޫން. އެކަމަކު ކުރަމުން ދިޔަވައްކަން އެނގޭތީ އެކަން ހުއްޓުވަން.\nޑިސެމްބަރު 14, 2018 22:31\nސަރުކާރުގެ ފައިސާއިން ކުރި ތަރަގީ ލޯތަކަށް އެއޮތީ ފެންނަން\nދެން ފެނުންގާތީ ބައެއެްގެ އަޅުވެތި ކަމުގެ ދަށަށް ދާމަންޒަރު\nމިއީ އަހަރެން ޚިޔާލު\nޑިސެމްބަރު 15, 2018 09:43\nރައީސް ޔާމީނަކީ5އަހަރުގެ ދައުރެއް ފުރިހަކޮށް މިރާއްޖޭގެ ކުރިއެރުމާއި ތަރައްޤީއަށްޓަކައި ރައްޔިތުންނަށް ބޭނުންވާ ވަރަށްގިނަ ކަންތައްތައް ކޮށްދެއްވާފައިވާ ވެރިއެކެވެ. އެއަރްޕޯޓާއި ބްރިޖާއި ހަސްފަތާލު ނޫނަސް ރާއްޖޭގެ ހުރިހާ ހިސާބަކުން އެމަނިކުފާނުގެ ވެރިކަމުގެ ޤާބިލުކަން ދައްކުވައިދޭ މިސާލުތައް ފެންނަށް އެބަހުއްޓެވެ. 96000 ވޯޓް އެ،ަނިކުފާނަށް ލިބިފައިވަނީ، ބުނެވިދިޔަ ސަބަބުތަކަށްޓަކައެވެ.


REPORT: Farudhee zinmaa ge namoonaa, ekani maa ekani kuni nagaa meehehge vaahaka!\nޕޮޒިޓިވްވި މީހުންގެ އަދަދު މިއަދުވީ މަތި\nސަޗިން ޝަނަވާސް-- ވީޑިއޯގެ ސްކްރީންޝޮޓް: މުހައްމަދު ފައިސަލް/ ޓްވިޓާ\nފަރުދީ ޒިންމާގެ ނަމޫނާ: އެކަނި މާ އެކަނި ކުނި ނަގާ މީހެއްގެ ވާހަކަ!\n24 އޮކްޓޯބަރ 2020 - 12:06:08\nތިމާވެށި ރައްކާތެރިކޮށް ބެލެހެއްޓުމާއި ސާފުތާހިރުކަމާއެކު ދެމެހެއްޓުމުގެ ވާހަކައަކީ އަބަދުވެސް ދެކެވޭ ވާހަކަ އެކެވެ. ރާއްޖޭގައި އެ ވާހަކަައިގެ އަޑު ގަދަވެފައި ވަނީ ތިމާވެއްޓާއި މޫސުމަށް އަންނަ ބަދަލުތަކުގެ ސަބަބުން ކަނޑުގެ ލޮނުގަނޑުން އެންމެ ދެ މީޓަރު އުހުގައި މި އޮތް ކުދި ޖަޒީރާތައް ކަނޑުގެ އަޑިއަށް ހިނގައި ދާނެ ކަމުގެ ބިރު ބޮޑުވުމުންނެވެ.\nތިމާވެށި ހިމާޔަތް ކުރުމާއި މޫސުމަށް އަންނަ ބަދަލުތައް ކުޑަ ކުރުމަށް ކޮންމެވެސް ކަމެއް ކުރަމުންދާ ކަމުގެ ހަބަރު ދޭތެރެއަކުން ލިބެ އެވެ. ބަޔަކު ނިކުމެ ގޮނޑުދޮށް ސާފުކުރުމާއި، މޫދުން ކުނި ނެގުން ފަދަ ކަންކަން ކުރާ ކަމުގެ ހަބަރު ޓީވީތަކާއި ނޫސްތަކުން ފެންނާނެ އެވެ. އެކަމަކު އެނަކި މާ އެކަނި މި މަސައްކަތަށް ނިކުމެ އުޅޭ މީހެއްގެ ވާހަކަ އިވޭނީ މަދު ފަހަރަކު އެވެ.\nސަޗިން ޝަނަވާސް އަކީ އެފަދަ މީހެކެވެ. އެކަނި މާ އެކަނި ހުޅުމާލެ ބީޗަށް ނިކުމެ، އެތަނަށް އުކާފައި ހުރި އެކި ބާވަތްތަކުގެ ޕްލާސްޓިކާއި އެހެނިހެން ކުނި ނަގަން އޭނާ ވަނީ މަސައްކަތްކޮށްފަ އެވެ. އެ މަންޒަރު ފެނުނީ ކްރިކެޓް ބޯޑުގެ މިހާރުގެ ރައީސް މުހައްމަދު ފައިސަލް އަށެވެ.\nޓްވިޓާ މެދުވެރިކޮށް ފައިސަލް ހިއްސާކުރި ވީޑިއޯއިން ފެންނަނީ ހުދު ގަމީހަކާއި ކަޅު ސޯޓެއް ލައިގެން، ކޮނޑުގައި ދަބަހެއް އަޅައިގެން ހުރި ފިރިހެނަކު ބީޗަކަށް ޖަމާވެފައި ހުރި ކުނިތައް ކަޅު ކޮތަޅަކަށް އަޅާ މަންޒަރެވެ. މީހަކު އެކަނި ކުނި ނަގާ މަންޒަރު ފެނި، ހައިރާންވެގެން ފައިސަލް ވެސް ވަނީ އެއީ ކީއްވެ ކުރާ ކަމެއްތޯ ސުވާލުކޮށްފަ އެވެ.\nޖަވާބުގައި ސަޗިން ޝަނަވާސް ނަމަކަށް ކިޔާ އެ ބޭރު މީހާ ބުނީ އެއީ އޭނާގެ އަންހެން ދަރިފުޅުގެ ފުރަތަމަ އުފަންދުވަސް ފާހަގަކުރުމުގެ ގޮތުން ކުރާ ކަމެއް ކަމަށެވެ.\n"މިއީ އުފާ ފާޅު ކުރާއިރު، އެހެން މީހުންނަށް ވެސް ކަމެއް ކޮށްދޭން ރަނގަޅު ގޮތެއް. އަޅުގަނޑުމެންގެ ގައުމު ސާފުކޮށް ބޭއްވުމަށް ކޮންމެ މީހެއްގެ ވެސް ފަރުދީ ޒިންމާ އަދާ ކުރަން ޖެހޭނެ. ޒިންމާދާރުވަމާ،" 36 ސިކުންތުގެ ވީޑިއޯކޮޅަކާއެކު ކުރި ޓްވީޓުގައި ފައިސަލް ލިޔެފައި ވެއެވެ.\nމީގެ ހަފްތާއެއް ކުރިން ސޯޝަލް މީޑިއާއިން މިފަދަ އެހެން ޕޯސްޓެއް ފެނުނެވެ. އެކަމަކު އެ ހާދިސާ ތަންކޮޅެއް ތަފާތެވެ. ވެޑިންގެ އުފަލުގައި ދިވެހިންގެ ބަޔަކު ހުޅުމާލެ ބީޗަށް ޖަމާވެ، މުޅި ތަން ގޮނޑުކޮށްފައި ދިޔުމުން އެ ކުނިތައް ނަގާ ޑަސްބިނަށް އެޅުމުގެ ފަރުދީ ޒިންމާ އަދާކުރި ބޭރު މީހެއްގެ ވާހަކަ އެވެ.\n"ކައިވެނިކޮށްގެން ވެޑިންޑްރެސްގައި ފެމެލީއާއެކު ފޮޓޯނަގަން އަތިރިމައްޗަށް އައި ބަޔަކު، ކައިބޮއެ ހަދާފަ މުޅިތަނަށް އުކާފަހުރި ކުނިތައް، އެދިމާއިން މޫދަށް އެރެންދިޔަ ދޮން މީހަކު ހޮވައިގެން ގެންގޮސް މަގުގެ އަނެއް ފަރާތުގައި ހުރި ޑަސްބިނަކަށް ލަނީ،" ފޮޓޯ އާއެކު ހިއްސާކުރި ޕޯސްޓުގައި ލިޔެފައި ވެއެވެ.\nކޮންމެ ކަމެއްގައި ހެޔޮ ބަދަލު ގެނައުމަށް ފަރުދީ ޒިންމާއަކީ އެންމެ މުހިއްމު އެއްޗެވެ. ކުނީގެ މައްސަލަ އާއި ތިމާވެށި ހިމާޔަތް ކުރުމުގައި ވެސް ފަރުދީ ޒިންމާ ބޮޑެވެ. ތަންތަނަށް ކުނި އެޅުން ހުއްޓާލުމާއި، އުފައްދާ ކުނި މަދު ކުރުން ފަދަ ފިޔަވަޅުތަކުގެ އިތުރުން ތަންތަން ސާފު ކުރަން ނިކުތުމަކީ ވެސް އާއްމު ފަރުދުންނަށް ކުރެވިދާނެ ކަމެކެވެ.\nއަމިއްލަ ގައުމުގައި އުޅޭ ބިދޭސީން ޒިންމާ އަދާ ކުރާ ވަރަށް ދިވެހިން ވެސް ފަރުދީ ޒިންމާ އަދާ ކުރަން ޖެހެ އެވެ. ދިވެހިންނަށް ދިމާވާ ކޮންމެ ކަމެއްގައި ވެސް މި ދެކެވެނީ އެ ވާހަކަ އެވެ. ފަރުދީ ޒިންމާ އަދާކޮށްގެން ކޮވިޑް-19 އިން އަރައިގަންނަން މަސައްކަތް ކުރަން ޖެހޭ ވާހަކަ އަބަދުމެ މިހާރު ދަނީ ދެކެވެމުންނެވެ.\nސިޓީ ކައުންސިލާއި ހައުސިން ޑިވެލޮޕްމަންޓް ކޯޕަރޭޝަން (އެޗްޑީސީ) އަދި އެހެނިހެން ފަރާތްތަކުން ކުނި ނެގުމަށް ހިންގާ ހަރަކާތްތަކުގައި އެތައް ބަޔަކު ބައިވެރިވެ، ގިނަ އަދަދެއްގެ ކުނި އަބަދުވެސް ނަގަ އެވެ. އެކަމަކު ވަކިވަކި ފަރުދުން ނިކުމެ މިފަދަ ކަމެއް ކުރާ ކަމުގެ ވާހަކައެއް މީގެ ކުރިން އިވިފައެއް ނުވެ އެވެ.\nއެހެންކަމުން ދިވެހިންނަށް ދިމާވެފައިވާ ކޮންމެ އިޖުތިމާއީ މައްސަލައަކަށް ހައްލު ހޯދަން ފަރުދީ ޒިންމާގެ ދައުރު މުހިއްމު ކަމަށް ފެނެ އެވެ. ކުނި ނާޅަމާ ހިނގާށެވެ. ކުނި ފެނިއްޖެ ނަމަ ގޮސް ނަގަމާ ހިނގާށެވެ. މޫސުމަށް އަންނަ ބަދަލާއި ތިމާވެށި ހިމާޔަތް ކުރުމުގައި ވެސް އޮތީ މިގޮތެވެ.\nސަޗިން ޝަނަވާސް ފަދައިން އުފާ ފާޅުކުރުމުގައި ވެސް އެހެން ބަޔަކަށް ފައިދާވާ، ހެޔޮ ކަމެއް ކޮށްދޭ ބަޔަކަށް ވަމާ ހިނގާށެވެ. ވަކިވަކި ފަރުދުން ކުރާ ކުދިކުދި ކަންކަމުން ބޮޑު ނަތީޖާ ފެންނާނެކަން ޔަގީނެވެ.\nއުމުރުން5އަހަރުގެ، ސައިން ލެންގުއޭޖް ކިޔަވައިދޭ ކުއްޖެއް\nރިޒް އަކީ ދިވެހިންނަށް މިސާލެއް\nއިންނަން އުޅުނު ކުއްޖާ މިހާރު ކޮބާ؟\nއަޝްފާދެކެ ވަރަށް ލޯބިވޭ: ސީޒަން\nސީލައިފްއާއިއެކު ހެދި އެެއްބަސްވުން ބާތިލުކޮށްފި\nކުށްކުރުން: ފުލުހުން އުޅޭހެން ހީވޭތަ؟\n"ކްލަބްހައުސް" އެޕް ބޭނުންކުރާ ދިވެހީން ގިނަވަނީ


SunOnline: Ethiopia gai engineering degree eh oi zuvaaneh, vazeefaa akee bootu saafu kurun\nއިތިއޯޕިއާގައި އިންޖިނިއަރިން ޑިގްރީއެއް އޮތް ޒުވާނެއްގެ ވަޒީފާއަކީ ބޫޓް ސާފު ކުރުން\n05 Jan 2020, 13:13\n27 އަހަރުގެ ޗެކޯލް މެންބެރޫގެ އިންޖިނިއަރިން ޑިގްރީއެއް އޮތް ނަމަވެސް، ވަޒީފާއެއް ނުލިބުމުން އޭނާއަށް ވަނީ ބޫޓު ސާފު ކުރުމުގެ މަސައްކަތް ކުރަން ޖެހިފަ -- ފޮޓޯ: ބީބީސީ\nއިތިއޯޕިއާގެ އިގުތިސާދަކީ މިހާރު އެފްރިކާގައި އެންމެ ހަލުވިކަމާއެކު ކުރިއަރަމުން އަންނަ އިގުތިސާދެވެ. ނަމަވެސް އެއީ އަދިވެސް އެ ސަރަހައްދުގެ އެންމެ ފަގީރު އެއް ގައުމެވެ. އަދި އެގައުމުގެ ޒުވާނުންނަށް ވަޒީފާ ނުލިބުމުގެ މައްސަލައަށް އަލި އަޅުވާދެނީ، އެގައުމުގައި އިންޖިނިއަރިން ޑިގުރީއެއް ހޯދާފައިވާ 27 އަހަރުގެ ޗެކޯލް މެންބެރޫގެ ވާހަކައިންނެވެ.\nޗެކޯލް ވަރަށް ކުޑައިރު އޭނާގެ ބައްޕަ މަރުވެ، މަންމަ އެހެން މީހަކާ ކައިވެނި ކުރި އެވެ. އޭގެ ސަބަބުން ޗެކޯލް ބަލަން ފެށީ އޭނާގެ މާމަ އާއި ކާފަ އެވެ. އަދި އޭރުން ފެށިގެންވެސް އޭނާ ސްކޫލަށް ފޮނުވައި ދިނުމަށް މާމަމެން ގާތުގައި އެދެމުން ދިޔަ ކަމަށް ޗެކޯލް ބުންޏެވެ.\n"އަހަރެން ސްކޫލަށް ފޮނުވައި ދިނުމަށް އެދި މާމަމެން ގާތު އަބަދު އާދޭސް ކުރަމުން ދިޔައިން،" ޗެކޯލް ބުންޏެވެ.\nޗެކޯލްގެ އާދޭސްތަކަށް އިޖާބަދީ، އޭނާ ދިރިއުޅޭ އަމްހާރާ ސްޓޭޓުގެ ސްކޫލަކަށް އޭނާގެ ކާފަ އޭނާ ވެއްދި އެވެ. ނަމަވެސް ކާފަގެ އެހީ ލިބުނީ ދެވަނަ ގްރޭޑާ ހަމަޔަށެވެ. އެއަށް ފަހު ޗެކޯލްއަށް ޖެހުނީ ސްކޫލަށް ބޭނުންވާ ހަރަދުތައް ކުރުމަށް އަމިއްލައަށް ފައިސާ ހޯދާށެވެ.\nޗެކޯލް ވަނީ 2017 ވަނަ އަހަރު ކެމިކަލް އިންޖިނިއަރިން ޑިގްރީއެއް ހޯދާފަ -- ފޮޓޯ: ބީބީސީ\nޗެކޯލްގެ ރައްޓެއްސެއްގެ އެހީއާކު، ބޫޓު ސާފު ކުރުމުގެ މަސައްކަތް އޭނާ ފެށީ އެހާ ހިސާބުންނެވެ. އަދި ތިން ވަނަ ގްރޭޑުން ފެށިގެން ޔުނިވާސިޓީއަށް ދާންދެން އޭނާ ފައިސާ ހޯދީ އެ މަސައްކަތުންނެވެ.\n"އަހަރެން ހިތަށް އެރީ ބޫޓު ސާފު ކުރުމަކީ ރަނގަޅު ގޮތެކޭ. އަދި ދުވަހުގެ އެއްބައި މަސައްކަތް ކުރުމުގަ، އަނެއްބައި ކިޔެވުމުގަ ހޭދަ ކުރީ. ވަރަށް އުނދަގޫ ދިރިއުޅުމެއް އެއީ. ނަމަވެސް އަހަންނަށް ހިތްވަރު ލިބުނީ އަހަރެން ގޮތަށް ވިސްނައިގެން، ޑޮކްޓަރުންނާއި އިންޖިނިއަރުންނަށްވީ މީހުންގެ ފަރާތުން،" ޗެކޯލް ބުންޏެވެ.\nއެ ހުރިހާ ގޮންޖެހުންތަކަކާ އެކުވެސް، 2013 ވަނަ އަހަރު ޗެކޯލް ޔުނިވާސިޓީ އޮފް ބަހިރު ދަރުއިން ޖާގައެއް ހޯދި އެވެ. އަދި އޭނާއަށް ހަރަދު ކުރާނެ މީހެއް ނެތް ކަމުގެ ލިޔުމެއް ޔުނިވާސިޓީއަށް ފޮނުވުމުން، އެ ޔުނިވާސިޓީން ޗެކޯލްއަށް މަހަކު 10 ވަރަކަށް ޑޮލަރު ދޭން ނިންމި އެވެ. އަދި އޭނާގެ އެކުވެރިންގެ މަދަދުވެސް އޭރު ލިބުނުކަން ޗެކޯލް ފާހަގަ ކުރި އެވެ.\nއޭނާ ބުނި ގޮތުގައި އޭރު ކެމިކަލް އިންޖިނިއަރިން ކިޔަވަން ނިންމީ، ގައުމުގެ އެކި ސިނާއަތްތަކަށް ވަރަށް ގިނަ އިންޖިނިއަރުން ބޭނުންވާ ކަމުގެ ވާހަކަ ފެތުރިފައިވާތީ އެވެ.\n"ގައުމުގެ އެކި ސިނާއަތްތަކަށް ވަރަށް ގިނަ އިންޖިނިއަރުން ބޭނުންވާ ކަމަށް އޭރު ވާހަކަ ދެކެވެމުން ދިޔަ. އެހެންވެ އިންޖިނިއަރިން ކިޔަވަން ނިންމީ. އަދި ކިޔަވާ ނިމުމުން އަވަހަށް ވަޒީފާއެއް ލިބޭނެ ކަމަށް އުއްމީދު ކުރީ،" ޗެކޯލް ބުންޏެވެ.\nނަމަވެސް ކަންތައްތައްވީ އޭނާ އުއްމީދު ކުރި ގޮތާ ހިލާފަށެވެ. އެގޮތުން 2017 ވަނަ އަހަރު ޑިގުރީ ހާސިލު ކުރުމަށް ފަހު، އޭނާ ވަޒީފާއެއް ހޯދަން ފުރަތަމަ މަސައްކަތް ކުރީ ވެރިރަށް އަދިސް އަބަބާއިންނެވެ. ނަމަވެސް އެ ސިޓީން ފުރުސަތެއް ނުލިބުމުން، ވަޒީފާއެއް ހޯދަމުން ގޮސް ވެރިރަށާ 520 ކިލޯމީޓަރު ދުރުގައި އޮންނަ އަވަށަކަށް ދިޔަ އިރުވެސް ޗެކޯލްއަށް ވަޒީފާއެއް ލިބޭ ގޮތެއް ނުވި އެވެ.\n"ޑިގްރީއެއް ބޭނުން ނުވާ ވަޒީފާތަކަށްވެސް ކުރިމަތިލިން. ނަމަވެސް ޕްރޮމޯޝަނަކަށް އެދިފާނެ ކަމަށް ހީކޮށް އެފަދަ ވަޒީފާތައްވެސް ނުދޭ،" ޗެކޯލް ބުންޏެވެ.\nޗެކޯލް ބުނި ގޮތުގައި އޭނާ ވަނީ ޑިގްރީއެއް ބޭނުން ނުވާ ވަޒީފާތަކަށްވެސް ކުރިމަތިލާފަ -- ފޮޓޯ: ބީބީސީ\nއެއަށް ފަހު އޭނާ ކުޑަ ދުވަސްކޮޅަކަށް ފެކްޓަރީއެއްގައި މަސައްކަތް ކުރި އެވެ. ނަމަވެސް އެތަނުން ލިބެނީ ދުވާލަކަށް އެއް ޑޮލަރު ކަމުން، އެހާވަރުން ދިރިނޫޅެވޭނެތީ ފެކްޓަރީން ވަކިވީ އެވެ. އަދި އިތުރު މަސްތަކެއް ވަންދެން ވަޒީފާއެއް ލިބޭތޯ މަސައްކަތް ކުރުމަށް ފަހު، އެކަން ނާކާމިޔާބުވުމުން އޭނާއަށް ޖެހުނީ އަނެއްކާވެސް ކުޑަ އިރު ކުރި މަސައްކަތް ފަށާށެވެ.\n"އިތުރު ގޮތެއް ނެތުމުން ދެން ނިންމީ އަނެއްކާވެސް ބޫޓު ސާފު ކުރަން ފަށަން،" ޗެކޯލް ބުންޏެވެ.\nޗެކޯލް ބުނި ގޮތުގައި އޭނާ އެ މަސައްކަތް ކުރާތަން ފެނުމުން އޭނާ ކިޔެވި ޔުނިވާސިޓީގެ ބައެއް ޓީޗަރުން އޭނާއަށް ބަލާލުމަށް ފަހު އެނބުރި ދެ އެވެ. ނަމަވެސް އެހެން ޓީޗަރުން އޭނާއަށް ހިތްވަރުދީ، ފައިސާވެސް ދެ އެވެ. އަދި އޭނާއާ އެކު ޔުނިވާސިޓީގައި ކިޔެވި އެކުވެރިން އޭނާއަށް އެހީވުމުގެ ގޮތުން، އެމީހުންގެ ބޫޓު ރީތިކޮށް ހުންނަ އިރުވެސް ލާރި ދީގެން ބޫޓު ސާފު ކުރުވުމަށް އާދެ އެވެ.\nޗެކޯލް ވަނީ މިވަގުތު އޭނާއަށް އެގޮތަށް މަސައްކަތް ކުރަން ޖެހުނު ނަމަވެސް، އޭނާ ކިޔެވި ދާއިރާއިން ވަޒީފައެއް ލިބޭނެ ކަމުގެ އުއްމީދު ކަނޑާނުލާ ކަމަށް ބުނެފަ އެވެ. އަދި "ވަޒީފާއަކަށް އިއުލާން ކުރާތޯ ބަލަން ނޯޓިސްބޯޑުތައް އަދިވެސް ބަލާ" ކަމަށް ބުނެފަ އެވެ.\nނަމަވެސް އޭނާ ވަނީ އިތިއޯޕިއާގެ ސަރުކާރުން ވަޒީފާތައް އުފެއްދުމަށް ވުރެ ބޮޑަށް ސިޔާސީ އަދި ސަލާމަތީ ކަންތައްތަކަށް މާބޮޑަށް އިސްކަންދޭ ކަން ފާހަގަކޮށްފަ އެވެ.\nއިތިއޯޕިއާގެ ސެންޓްރަލް ސްޓެޓިސްޓިކަލް އޭޖެންސީން ބުނާ ގޮތުގައި ފާއިތުވި އަހަރުތަކުގައި އެގައުމުގެ މައި ސިޓީތަކާއި ވަށައިގެންވާ ސަރަހައްދުތަކުގައި ދިރިއުޅޭ ޒުވާނުންގެ ތެރެއިން ވަޒީފާ ނެތް މީހުންގެ އަދަދު ވަނީ އިތުރުވެފަ އެވެ. އެގޮތުން 2016 ވަނަ އަހަރު އެސަރަހައްދުތަކުގެ 15 އަހަރާއި 29 އަހަރާ ދެމެދުގެ ވަޒީފާ ނެތް މީހުންގެ އަދަދު 22 ޕަސެންޓަށް އެރި އިރު 2018 ވަނަ އަހަރު އެ އަދަދު ވަނީ 25 ޕަސެންޓަށް އަރާފަ އެވެ.\nއެ މައްސަލަ ހައްލު ކުރުމަށްޓަކައި މިދިޔަ އަހަރު އިތިއޯޕިއާއިން ވަނީ 2025އަށް އެގައުމުގައި 20 މިލިއަން އާ ވަޒީފާ އުފައްދާނެ ރޭވުމެއް އިއުލާންކޮށްފަ އެވެ. -- ބީބީސީ


ކުރިއަށް އޮތް މަހުގައި ތަޅުދަނޑި ހަވާލުކުރެވޭނެކަމުގެ ޔަގީންކަން އެބައޮތް : މަބްރޫކް - DhiDaily\nކުރިއަށް އޮތް މަހުގައި ތަޅުދަނޑި ހަވާލުކުރެވޭނެކަމުގެ ޔަގީންކަން އެބައޮތް : މަބްރޫކް\nހިޔާ ފްލެޓް މަޝްރޫއުގެ ދަށުން ފްލެޓް ލިބިފައިވާ ފަރާތްތަކަށް މި ފެށޭ މަހުގައި ތަޅުދަނޑި ހަވާލުކުރެވޭނެ ކަމަށް ޔަގީންކަން އެބައޮތް ކަމަށް ރައީސް އޮފީހުން ބުނެފިއެވެ.\nހިޔާ ފްލެޓްގެ މަޝްރޫއުގެ ދަށުން ރައްޔިތުންނަށް އެޕާޓްމެންޓްތައް ހަވާލުކުރުން މި މަހުގެ ތެރޭގައި ފަށާނެ ކަމަށް ވަނީ ކުރީން ބުނެފައެވެ. އެހެންނަމަވެސް އެކި ސަބަބުތަކާ ގުޅިގެން އެ މަސައްކަތް ވަނީ ލަސްވެފައެވެ.\nމިހާރު ރައީސް އޮފީހުން ކުރިއަށްގެންދާ ނޫސްވެރިންގެ ބައްދަލުވުމުގައި ތަރުޖަމާނު މަބްރޫކް އަޒީޒް ވިދާޅުވީ ފްލެޓްތައް ލިބިފައިވާ ފަރާތްތަކަށް ތަޅުދަނޑި ހަވާލުކުރުމަށް ކުރަން ޖެހޭ މަސައްކަތްތައް ކުރިއަށް ގެންދާ ކަމަށެވެ.\nއެގޮތުން ފްލެޓް ކޮމިޓީއިން ހައުސިން މިނިސްޓްރީ އާ ހަވާލުކޮށްފައިވާ ލިސްޓު ބަލައި އޭގައި އިތުރުށް ފާހަގަކުރުމަށް ބުނެފައިވާ ކަންތައްތައް ބަލައި އެއިން ބޮޑު ބައެއް ފައިނަލައިޒްކޮށްފައިވާ ކަމަށް މަބްރޫކް ވިދާޅުވިއެވެ.\n”އެހެންނަމަވެސް އިތުރު މުއައްސަސާތަކުން ލިބެންޖެހޭ މައުލޫމާތާއި ކަންތައްތައް ވެރިފައިކުރުމާއި އިތުރު ކަންތައްތަކުގައި ކުޑަ ދުވަސްކޮޅެއް އެބަ ނަގާ،“ މަބްރޫކް ވިދާޅުވިއެވެ.\nމަބްރޫކް ވިދާޅުވީ ހުޅުމާލޭގައި ހުރި ފްލެޓްތައް ދިނުމަށްޓަކައި ހައުސިން ޑިވެލޮޕްމެންޓް ކޯޕަރޭޝަން (އެޗްޑީސީ) އިންވެސް ދަނީ ތަފާތު މަސައްކަތް ކުރަމުން ކަމަށެވެ. އެގޮތުން އެކި ފަރާތްތަކުންނަށް ލިބެން ޖެހޭ ފްލެޓުތަކަށް ގުރުއަތުލުމުގައި ނިންމަން ޖެހޭ މަސައްކަތްތައް ނިންމަމުން ގެންދާ ކަމަށް މަބްރޫކް ފާހަގަކުރެއްވިއެވެ.\nމަބްރޫކް ވިދާޅުވީ އެ ފަރާތްތަކުންގެ އެގްރީމެންޓްގެ ބޮޑު މަސައްކަތެއްވެސް މިހާރު ނިމިފައިވާ ކަމަށެވެ. އަދި އެޗްޑީސީއިން އެ މަސައްކަތް ހަލުވި ސްޕީޑުގައި ކުރިއަށްގެންދާ ކަމަށް އޭނާ ފާހަގަކުރެއްވިއެވެ.\nހިޔާ މަޝްރޫއުގެ ދަށުން ފްލެޓު ލިބޭ ފަރާތްތަކުންގެ ދާއިމީ ލިސްޓު އާންމުކޮށްފައިވާއިރު އެކަމާ ގުޅިގެން އެތައް ބައެއް ދަނީ ކަންބޮޑުވުން ފާޅުކުރަމުންނެވެ. އަދި އެ ލިސްޓުގައި އެކި ކަހަލަ މައްސަލަތައް ހުރި ކަމަށާއި ފްލެޓުގެ ހައްގުވެރިންނަށް ފްލެޓު ލިބުމަށް އެދި ގޮވާލައި ސަރުކާރުގެ އިދިކޮޅު ފަރާތްތަކުން ދަނީ ސިލްސިލާކޮށް މުޒާހަރާކުރަމުންނެވެ.


1 Aharah Council Inthihaabu Fas Kurumah Member Shareef Govaalaifi - Vaguthu\nއަންނަ މަހުގެ ހަތަރުވަނަ ދުވަހު ބޭއްވުމަށް ހަމަޖެހިފައިވާ ލޯކަލް ކައުންސިލް އިންތިހާބާއި އަންހެނުންގެ ތަރައްގީއަށް މަސައްކަތް ކުރާ ކޮމެޓީގެ އިންތިހާބު އެއް އަހަރު ދުވަހަށް ފަސް ކުރުމަށް މަރަދޫ ދާއިރާގެ މެންބަރު އިބްރާހީމް ޝަރީފް (މަވޯޓާ) ގޮވާލައިފިއެވެ.\nޝަރީފް ކުރެއްވި ޓްވީޓެއްގައި ވިދާޅުވީ މިވަގުތު އެންމެ މުހިއްމީ އާއްމުންގެ ސިއްހަތު ކަމަށެވެ. އޭނާ ވިދާޅުވީ އިންތިހާބު އެއް އަހަރަށް ފަސްކޮށް މިހާރު ހިނގަމުންދާ ކައުންސިލްތަކުގެ ދައުރު އެއް އަހަރަށް ދުވަހަށް ދައްމާލުމަށް ގާނޫނަށް އިސްލާހު ހުށަހަޅަން ގޮވާލާ ކަމަށެވެ. ޝަރީފް މިފަދައިން ގޮވާލެއްވިއިރު އެމްޑީޕީގެ ގިނަ މެންބަރުން އިންތިހާބު ފަސް ކުރުމަށް ތާއީދެއް ނުކުރައްވައެވެ. ގިނަ މެންބަރުން ގަބޫލުކުރާ ގޮތުގައި އިންތިހާބު ފަސް ކުރަންޖެހޭ ފަދަ އެއްވެސް ހާލަތެއް ރާއްޖޭގައި ނެތް ކަމަށް ވިދާޅުވެއެވެ.\nނަމަވެސް މިދިޔަ ބުރާސްފަތި ދުވަހު އާއްމު ސިއްހަތުގެ ކުއްލި ނުރައްކަލުގެ ހާލަތު އިއުލާން ކުރުމާއި ގުޅިގެން އިލެކްޝަންސް ކޮމިޝަނުން ވަނީ އަންނަ މަހުގެ ހަތަރުވަނަ ދުވަހު ބޭއްވުމަށް ނިންމި އިންތިހާބު އަންނަ މަހުގެ 18ވަނަ ދުވަހު ބޭއްވުމަށް ނިންމާފައެވެ.\nއިލެކްޝަންސް ކޮމިޝަނުން މިއަދު ވަނީ ސިޔާސީ ޕާޓީތަކާއި އެކުގައި އިންތިހާބާއި ގުޅިގެން ދެން ކަންކުރަންވީ ގޮތާއި ގުޅޭ ގޮތުން މަޝްވަރާ ކޮށްފައެވެ. އެ ކޮމިޝަނުގެ ނާއިބު ރައީސް އަހުމަދު އަކްރަމް ކުރެއްވި ޓްވީޓެއްގައި ވަނީ އިންތިހާބާއި މެދު އެ ކޮމިޝަނުން ނިންމާ ނިންމުމެއް މާދަމާ އިއުލާން ކުރައްވާނެ ކަމަށް ވިދާޅުވެފައެވެ.\nރާއްޖޭގައި ކޮވިޑް19 ގެ ކޭސްތައް ފެނުމާއި ގުޅިގެން ގިނަ އަދަދެއްގެ މީހުން ދިޔައީ އިންތިހާބު ފަސް ކުރުމަށް ގޮވާލަމުންނެވެ. އޭގެތެރޭގައި އާއްމު ރައްޔިތުންގެ އިތުރުން ސަރުކާރު ކޯލިޝަންގައި ހިމެނޭ ޕާޓީތަކާއި މަޖިލިސް މެންބަރުންވެސް ހިމެނެއެވެ. އެގޮތުން އެމްއާރްއެމް އިން ވަނީ އިންތިހާބު ފަސް ކުރުމަށް ގޮވާލާ، އެ ކޮމިޝަނަށް ސިޓީއެއް ފޮނުވާފައެވެ.\nއިންތިހާބު ލަސްކުރުމަކީ ހައްލެއްތޯ ވިސްނަބަލަ މިހާރަށްވުރެ ވިސްނުންތެރި ހިންގުންތެރިން ބޭނުންވެފަ ތިބި މި ދަނޑިވަޅުގަ އިންތިހާބު އަވަސް ކުރުން މުހިންމު ނޫ ނީ މި އައްނިގެ ނުފޫޒުން މިގައުމު ސަލާމަތެއް ނުކުރެވޭނެ\nމުސާރަޔާ އިނާޔަތްތައް ނުލިބޭގޮތަށް ތިބެންޏާތިބޭ!ރައްޔަތުން ކަލޭމެން ހޮވާފަތިބީ ގޮނޑިހޫނުކުރަންދޯ!ކޮންމެހެން މުސާރަލިބޭގޮތަށް ކަމެއްނުކޮށް ޓީވީބަލަން ތިބޭނެކަމެއްނެތް!ތީބޭކާރުބައެއް!މަޖިލިސްއަކުން ވާފައިދާއެއްނެތް!ތީއުވާލަންވެއްޖެތަނެއް\nމާޗް 15, 2020 08:22\nމިސޮރު މިއީ ބީތާއެއްދޯ


ހިތުގެ ވިންދު2– Esfiya\nހިތާމަ އެހެނިހެން މަޖާ ލޯބި October 22, 2017\nމަލައިކާ ސާރާގެ ކޮނޑުގައި އަތްއަޅަމުން އަހާލިއެވެ. “ސާރާ! ކިހިނެއް. މިއަދު ކޮން ކަމެއް އޮތީ؟”\n“އާނ! މަ ރަނގަޅު. މިއަދު ނެތޭ ކަމެއް. މަލައިކާ ކިހިނެއްތަ. ފައިޒާންއާ ވާހަކަ ދައްކަންތަ އަދިވެސް؟” ސާރާ އަހާލިއެވެ.\n“ހޫމް. ދިމާވި އިއްޔެ. އަހަރެންގެ ހާލު އެހި ދެން ބުނަނީ ފައިޒާން މަންމަ އަހަރެން ހޯދިކަމަށް..”\n“މަލައިކާ! އަދިވެސް ފައިޒާން ދެކެ ލޯބިވަން ދޯ. އޭނަ މަތިން ހަދާން ނެތޭނީ ކޮން އިރަކުން؟؟ އޭނަ ދޯ މަލައިކާ ދޫކޮށްލާފަ ދިޔައީ… މަލައިކާ އެންމެ ބޭނުންވި ދުވަހު ފައިޒާން ދިޔައީ ދުރަށް! އެކަމާ ދެރަނުވޭ… އެންމެ ރަނގަޅުވާނީ އާ ދިރިއުޅުމެއް ފަށަން ފައިޒާން އަށް ވުރެއް ރަނގަޅު ކުއްޖެއް ލިބިދާނެ.”\n” އާނ! ތިބުނީ ތެދެއް!” މަަލައިކާ ދެރަ ހިނިތުންވުމާއެކު ސާރާ އާ ދިމާއަށް ބަލާލިއެވެ.\n“ދެން ހިނގާ މިވާހަކަ ހުއްޓާލަން އަހަރެން ބޭނުމެއްނޫން އެވާހަކަ ދައްކައިގެން މަލައިކާ އިތުރަށް ދެރަ ކުރާކަށް.!”\n“ދެކުދިން ކޮން ވާހަކައެއް ތިދައްކަނީ؟” އަލީ އޮފީހަށް ވަދެ ސާރާ އާއި މަލައިކާ ކައިރި އަހާލިއެވެ.\n“އަލީ އަށް އިނގޭނެ އަހަރުމެން ކޮން ވާހަކައެއްކަން މިދައްކަނީ ނޭގި ނުހުންނާނެ..” ސާރާ މަޖާ ރާގަކަށް އަލީ ކައިރި ބުންޏެވެ.\n” ހޫން! ފައިޒާން ދޯ. އާ އާ މަށަށް އިގިއްޖެ! ” އެހެން ބުނުމަށްފަހު އަލީ އަމިއްލަ ކެބިންއަށް ގޮސް އިށީނދެ މަސައްކަތްކުރަން ފެށިއެވެ.\n“އަވަހަށް ހިނގާ މަސައްކަތްތައް ވަރަށް އަވަހަށް ނިންމަން މަ އެބަޖެހޭ… ” ސާރާ އެހެން ބުނުމަށްފަހު މަސައްކަތް ކުރަން ފެށިއެވެ.\nމަލައިކާ އޮފީހުގައި އަވަދިނެތި އުޅެމުން ދިޔައެވެ. މެންދުރު 12 ޖަހަނިކޮށް ފައިޒާންގެ ކޯލްއެއް އައެވެ. މަަލައިކާ ކޯލް ނެގުމާއެކު މަލައިކާއަށް ދެން އިވުނީ ވަރަށް ހިތާމަވެރި ހަބަރެވެ.\n“މަލައިކާ އަހަރެން މަންމަ ހޮސްޕިޓަލްގައި އެޑްމިޓްކޮށްފި އަހަރެން މަންމަ މަލައިކާ ދެކިލަން ބޭނުންވާތީ އަހަރެން މިގުޅީ…” ފައިޒާން ވަރަށް ދެރަވެލާފައި ބުންޏެވެ.\n“އާނ! އެބަ ދަން އަހަރެން… ފައިޒާން މަންމަ ކައިރި ބުނޭ އަހަރެން އެބަ އާދެއޭ..” ހިތް ނުތަނަވަސް ވެފައި ހުރި ނަމަވެސް ފައިޒާންގެ މަންމަގެ އެދުމަށް ދެކޮޅުހަދާކަށް ނުކެރުނެވެ. އެހެންކަމުން މަލައިކާ އަވަސްވެގަތީ ހޮސްޕިޓަލަށް ދާންށެވެ.\n“ސާރާ އަހަރެން މިދަނީ ..ފައިޒާން މަންމަ ހޮސްޕިޓަލުގަ ބާއްވައިފި! އެހެންވެ އަހަރެން ކުޑަކޮށް ލަސްވެދާނެ! އާދިލް ކައިރީ ބުނައްޗޭ އަހަންނަށް ލަސްވެދާނެޔޭ..!”\nމަލައިކާ ހޮސްޕިޓަލަށްގޮސް ފައިޒާން މަންމައާ ބައްދަލުކުރިއެވެ.\n“ދައްތާ ކިހިނެއް ހާލު!” އޯގާތެރިކަމާއެކު ޙާލު އަހާލަމުން އެނދުކައިރީ ހުރި ގޮނޑީގައި އިށީނެވެ.\n“މަލައިކާ.. ދައްތަ ރަނގަޅު އިރާދަކުރެއްވިއްޔާ! ދައްތަ ދެރަވޭ ފައިޒާން މަލައިކާއާ ދޭތެރޭ އެހެން ކަންތައް ކުރީތީ… ދައްތައަށް އިނގޭ މަލައިކާއަށް އުދަނގޫ ކަން ފައިޒާން އޭނަގެ މަންޖެއާ އެކީގަ ފެނުމުން…. ”\nފައިޒާން މަންމަ މަލައިކާގެ އަތުގަ ހިފާފަ ރޮވުނެވެ.\n“ނޫން ދައްތާ! ދައްތަގެ ކުށެއްނޫން…. އަޅުނގަޑާއި ފައިޒާން އާ ދެމެދު ވީ ކަމެއް ވީ… ދެން ދެމީހުންނެއް ނޫޅެވޭނެ އެކީގައެއް…. އަޅުގަނޑުގެވެސް ކުށެއް ކުރެވުނީމަ ނޫންތޯ ފައިޒާން އެދިޔައީ އަޅުގަނޑާ ދުރަށް…. އެހެންވެ ދައްތަ ތިކަމާ ހިތާމަ ނުުކުރޭ ކޮންމެ ގޮތެއްވެސް ވާނީ ރަނގަޅަށް…”\nAharaku part eh genesdhey vaahakaeh tha mee???…..\nReethi.. adhi miah vure furihama vaane kamah hykuran\nAlhe haadha kurey… Ekam varah reethi ?\nsrry kuree aharu liyefa dhn hadhaan nethunee update kuran dhevana bai ehenve\nVarah salhi…when next part


EURO 2020: Czech Republic - Croatia | PREVIEW - Vaguthu\nޔޫރޯ 2020: ޗެކް ރިޕަބްލިކް - ކްރޮއޭޝިއާ | ޕްރިވިއު\nޔޫރޯ ފުޓުބޯޅަ މުބާރާތުގައި މިއަދު ކުޅޭ ދެވަނަ މެޗުގައި ބައްދަލުކުރާނީ ކްރޮއޭޝިއާ އާއި ޗެކް ރިޕަބްލިކް އެވެ. މިއީ ކްރޮއޭޝިއާ އަށް މޮޅުވުން މުހިއްމު މެޗެކެވެ. އެ ޓީމު ވަނީ ގްރުޕުގެ ފުރަތަމަ މެޗުގައި އިންގްލޭންޑް އަތުން 1-0 އިން ބަލިވެފައެވެ. މި މެޗުން ބަލިވެއްޖެ ނަމަ ދެވަނަ ބުރުގެ އަމިއްލަ ބާރު އެ ޓީމަށް ގެއްލޭނެއެވެ.\nއެއާއި ހިލާފަށް ޗެކް ރިޕަބްލިކް ވަނީ ގުރޫޕް ސްޓޭޖުގައި ކުޅުނު ފުރަތަމަ މެޗުން މޮޅުވެފައެވެ. އެ ޓީމު މޮޅުވީ ސްކޮޓްލޭންޑް އަތުން 2-0 ގެ ނަތީޖާއަކުންނެވެ. މި މެޗާޢި ކުރިމަތިލާއިރު އެ ޓީމު މި މެޗު ކާމިިޔާބުކޮށްފިނަމަ ދެވަނަބުރުގެ ޖާގައެއް ކަށަވަރުވެގެންދާނެ އެވެ.\nކްރޮއޭޝިއާ އަދި ޗެކް ރިޕަބްލިކް ގެ ހެޑް ޓު ހެޑް އަށް ބަލާއިރު މިހާތަނަށް މި ދެ ޓީމު ވަނީ ތިން ފަަހަރެއްގެ މަތިން ބައްދަލުކޮށްފައެވެ. މީގެތެރެއިން ކްރިއޭޝިއާ މޮޅުވެފައިވަނީ އެއް ފަހަރެވެ. ދެން ކުޅުނު ދެ މެޗު ނިމުނީ އެއްވަރުވެގެންނެވެ.\nކޯޗު: ޔަރޮސާވް ސްވަސްކީ\nކެޕްޓަން: ބޯރެކް ޑޮކާލް\nނިކް ނޭމް: ދަ ތްރީ ލަޔަންސް\nމެޗުގެ ފޯމޭޝަން: 4-5-1\nޒްލާޓްކޯ ޑަލިޗް (ކްރޮއޭޝިއާ)\nމިއީ ހުރިހާގޮތަކުން ވެސް ކްރޮއޭޝިއާ އަށް މުހިއްމު މެޗެއްކަން ފާހަގަކުރަމުން ކޯޗު ވަނީ މި މެޗުގެ މުހިއްމުކަން ކުޅުންތެރިންނަށް ވިސްނަައިދީފައިވަނެ ކަމަށް ބުނެފައެވެ. އަަދި ޗެކް ރިޕަބްލިކް އަކީ ވަރުގަދަ ޓީމެއް ކަމަށާއި ކޮންމެހެން ވެސް މި މެޗުން މޮޅުވާން ކުރެވެން ހުރި ކަމެއް ކުރާނެކަމަށް ކޯޗު ބުންޏެވެ.\nޔަރޮސްލާވް ޝިލްހަވީ (ޗެކް ރިޕަބްލިކް)\nފުރަތަމަ މެޗާއި ހިލާފަށް މި މެޗުގައި ޗެކް ރިޕަބްލިކް ޓީމުން ބަދަލުތަކެއް ފެނިގެންދާނެކަމަށް ކޯޗު ބުންޏެވެ. ހާއްސަކޮށް މެޗުގެ ފުރަތަމަ އެގާރައަށް ބަދަލުތަކެއް ގެންނާނެކަމަށް ކޯޗުގެ ވާހަކަތަކުން އެނގިގެންދެއެވެ. މި މެޗަށް ނުކުންނާނީ ދެވަނަ ބުރުގެ ޖާގައެއް ކަށަވަރުކުރުމަށް ކަމަށްވެސް ކޯޗު ބުންޏެވެ.\nއިތުރުވަގުތުގައި ކްރޮއޭޝިއާ ކައިރިން ސަލާމަތްވެ ސްޕެއިން ކުއާޓާއަށް


Covid-19: America In Ithuru 975 Meehaku Maruvejje - Vaguthu\nކޮވިޑް-19 ޖެހިގެން އެމެރިކާ އިން އިއްޔެ އިތުރު 975 މީހަކު މަރުވެއްޖެއެވެ.\nތަފާސް ހިސާބުތަކަށް ބަލާއިރު ކޮވިޑް-19 ޖެހިގެން އެމެރިކާ އިން މަރުވާ މީހުންގެ އަދަދު ޖޫން މަހުގެ 02 ވަނަ ދުވަހުން ފެށިގެން ކޮންމެ ދުވަހަކު ވެސް އަންނަނީ މަދުވަމުންނެވެ. ނަމަވެސް ކޮވިޑް-19 އަށް އިއްޔެ އެމެރިކާ އިން ފައްސިވި މީހުންގެ އަދަދު ބުރާސްފަތި ދުވަހު ފައްސިވި މީހުންނަށް ވުރެ އިތުރެވެ.\nއިއްޔެ އެމެރިކާ އިން 25393 މީހަކު ވަނީ ކޮވިޑް-19 އަށް ފައްސިވެފައެވެ. އިއްޔެ އަކީ މެއި މަހުގެ 30 ވަނަ ދުވަހަށް ފަހު އެމެރިކާ އިން އެންމެ ގިނަ މީހުން ކޮވިޑް-19 އަށް ފައްސިވި ދުވަހެވެ.\nއެމެރިކާ އިން ކޮވިޑް-19 އަށް ފައްސިވި މީހުންގެ އަދަދު މިހާރު ވަނީ 1,965,708 އަށް އަރާފައެވެ. އޭގެ ތެރެއިން 111,390 މީހަކު މިހާތަނަށް މަރުވެފައި އެވެ. އެމެރިކާ އިން ކޮވިޑް-19 ޖެހުނު މީހުންގެ ތެރެއިން އަދި ބަލިން ރަނގަޅުވީ 738,646 މީހުންނެވެ.\nކޮވިޑް-19 އާއި ގުޅިގެން އަޅާފައިވާ ފިޔަވަޅުތަކަށް ލުއިތައް ދިނުމަށް ފަހު އެމެރިކާ ހުޅުވާލުމުގެ މަސައްކަތް ކުރަމުން ދާއިރު ޖޯޖް ފްލޮއިޑްގެ މަރާއި ގުޅިގެން ކުރަމުންދާ މުޒާހަރާތަކުގެ ތެރެއިން ކޮވިޑް-19 ވަރަށް ބޮޑަށް ފެތުރިގެން ގޮސްފައި ވާނެ ކަމަށް ތަޖުރިބާކާރުން ލަފާކުރެއެވެ. އެހެންކަމުން ކުރިއަށް އޮތް ހަފްތާއެއްގެ ތެރޭގައި އެމެރިކާ އިން "ދެވަނަ ރާޅެއް" ފެންނަން ފަށާފާނެ ކަމަށް ބައެއް ތަޖުރިބާކާރުން ލަފާކުރެއެވެ.\nއެމެރިކާ އަލުން ހުޅުވާލުމުގެ ޕްލޭންގެ ދަށުން ޖުލައި މަހު ޔުނައިޓެޑް އެއާލައިންގެ ފްލައިޓްތައް ކެނެޑާގެ ބައެއް މަންޒިލްތަކަށް ދަތުރު ފަށާނެކަން އިއްޔެ ވަނީ އިއުލާން ކޮށްފައެވެ.


League cancel kuraa vaahakathakun Klopp ah asarukuri | Mihaaru\nލިވަޕޫލްގެ މެޗެއްގެ ތެރެއިން ކޯޗު ކްލޮޕް.-- ފޮޓޯ: އޭއެފްޕީ\n21 ޖޫން 2020 - 10:126comments\nލިވަޕޫލް މި ވަގުތު ލީގުގެ އެއް ވަނައިގައި ބޮޑު ލީޑަކާ އެކު އޮތްއިރު، ޗެމްޕިއަންކަން ހޯދަން އެ ޓީމަށް ބޭނުންވަނީ ދެ މޮޅެވެ. ކޮވިޑް-19 ގެ ހާލަތުން އަރައިގަނެވޭނެ ދުވަހެއް ނޭނގި ލީގު ކެންސަލްކުރަން ޖެހޭނީ ޗެމްޕިއަނެއް ކަނޑަނާޅައި ކަމަށް ޕްރިމިއާ ލީގުގެ ބައެއް ކްލަބްތަކުގެ އޮފިޝަލުން ވެސް ވަނީ ބުނެފަ އެވެ. އަދި ނެދަލެންޑްސްގެ ލީގު ގޮތަށް ޕްރިމިއާ ލީގު ވެސް މެދުކަނޑާލިއިރު އޮތް ހިސާބުން ހުއްޓާލަން ގޮވާލާ އަޑުތައް ގަދަވި އެވެ.\n"އަހަރެން ވަރަށް ފިކުރުކުރިން އަދި އަހަންނަށް އަސަރު ވެސް ކުރި ޗެމްޕިއަނެއް ކަނޑަނާޅައި ލީގު ކެންސަލްކުރަން ގިނަ ބަޔަކު ގޮވާލީމާ. ފިޒިކަލީ ބެލި ކަމުގައި ވިޔަސް އެއީ ބަލައިގަންނަން އަހަންނަށް ވަރަށް އުނދަގޫ ކަމަކަށް ވާނެ. އެއީ އަހަރެމެން މިހާ މަސައްކަތްކޮށްފައި މިއީ އެއްވެސް ކަމަކަށް ނުވެދާނެތީ އެ އޮތް ބިރުވެރިކަމެއް،" ކްލޮޕް ބުންޏެވެ.\n"އެކަމަކު އަލުން ފުޓްބޯޅަ އެނބުރި އަންނާނެ ކަމުގެ ޔަގީންކަން ލިބުމާ އެކީ އެ ހިސާބުން އެއީ ލިބުނު ވަރަށް ބޮޑު ހިތްހަމަޖެހުމެއް."\nލިވަޕޫލަށް މި ފަހަރުގެ ޗެމްޕިއަންކަން ހާއްސަވަނީ މިއީ 30 އަހަރަށް ފަހު އެ ޓީމަށް ލީގުގެ ތަށި އުފުލާލަން ލިބޭ ފުރަތަމަ އަހަރުކަމަށް ވުމުންނެވެ. ކްލޮޕް ބުނީ ކޮންމެ ވިސްނުމެއްގައި ބެލި ކަމުގައި ވިޔަސް ލިވަޕޫލަށް މި ކާމިޔާބީ ހައްގުކަން ގިނަ ބަޔަކު ގަބޫލުކުރާނެ ކަމަށެވެ.\nލީގުގައި މިހާތަނަށް ކުޅުނު 29 މެޗުގެ ތެރެއިން ލިވަޕޫލް ބަލިވެފައިވަނީ އެންމެ މެޗަކުންނެވެ. ލީގު މެދުކަނޑާލިއިރު ވެސް ލިވަޕޫލް އޮތީ ވަރަށް ރަނގަޅު ފޯމެއްގަ އެވެ. ކްލޮޕް ބުނީ އަލުން ފަށާއިރު އެ ކުޅުން ފެންނަން ވަގުތު ނަގާނެ ކަމަށެވެ.\n"ފުޓްބޯޅަ ކުޅުމަކީ ބައިސްކަލު ދުއްވުން ކަހަލަ ކަމެއް ނޫން. އެގާރަ ކުޅުންތެރިން އެކުގައި ޓީމެއްގެ ގޮތަށް ކުރާ މަސައްކަތެއް. އެ ހުރި ހިސާބުން އަލުން ފަށަން ފަސޭހަނުވާނެ. އަހަރެންގެ އުއްމީދަކީ އަހަރެމެން 100 ޕަސެންޓް ދެއްކުން. އެކަމަކު ނުވަ ވަރަކަށް ހަފްތާގެ ފުރިހަމަ ޓްރެއިނިން އެއް ނެތުމަކީ ވަރަށް ބޮޑު ހުސްކަމެއް. މިއީ ކުޅުންތެރިންގެ ކުޅުމަށް ވަރަށް އަސަރުކުރާނެ ކަމެއް. މިދިޔަ ދުވަސްތަކުގެ ޓްރެއިނިންގައި ވަރަށް މަސައްކަތްކުރެވިއްޖެ،" ކްލޮޕް ބުންޏެވެ.\nކޮވިޑް-19ގެ މެދުކެނޑުމަށް ފަހު ލިވަޕޫލް ކުޅޭ ފުރަތަމަ މެޗުގައި މިރޭ ނުކުންނާނީ އެ ޓީމާ އެއް ސަރަހައްދަކަށް ނިސްބަތްވާ އެވަޓަންއާ ދެކޮޅަށެވެ. ކްލޮޕް ބުނީ މިއީ އާންމުކޮށް ސަޕޯޓަރުން ދަނޑަށް ވަދެ ވަރަށް ޝައުގުވެރިކަމާ އެކު ވާދަވެރިކަމުގެ ރޫހެއްގައި ބަލާ މެޗެއް ކަމަށްވާއިރު ސަޕޯޓަރުން ނެތި މި ފަދަ މެޗަކަށް ނުކުމެ ކުޅެން ކުޅުންތެރިންނަށް ވެސް އުނދަގޫތަކެއް ހުންނާނެ ކަމަށެވެ.\nއެވަޓަން އަށް އަނިޔާގެ މައްސަލަތަކެއް ކުރިމަތިވެފައިވީ ނަމަވެސް ލިވަޕޫލްގައި ޓީމުގެ ހުރިހާ ކުޅުންތެރިން ކަހަލަ ގޮތަކަށް މެޗަށް ފިޓެވެ. އެންމެ ފަހުން އެކުވެރިކަމުގެ މެޗުގައި ނުފެނުނު މުހައްމަދު ސަލާހާއި އެންޑްރޫ ރޮބަޓްސަން ވެސް މިރޭގެ މެޗުގެ ސްކޮޑުގައި ހިމެނެ އެވެ.\nއެވަޓަންގެ ގުޑިސަން ޕާކުގައި މިރޭ ލިވަޕޫލާ ދެކޮޅަށް ކުޅޭ މެޗު ފަށާނީ ރާއްޖެ ގަޑިން 23:00 ޖަހާއިރެވެ.


Positive vaa meehunge adhadhu mahchah, HPA ah zinnma adhaa nukureveneetha, nonee aanmun basnaahaneetha? | ThePress\nޕޮޒިޓިވްވާ މީހުންގެ އަދަދު މައްޗަށް، އެޗްޕީއޭއަށް ޒިންމާ އަދާ ނުކުރެވެެނީތަ، ނޫނީ އާންމުން ބަސްނާހަނީތަ؟\n2 ހަފްތާ ތެރޭ ކޮވިޑަށް ޕޮޒިޓިވްވި މީހުންގެ އަދަދު 1165 އަށް!\nލޮކްޑައުނަށް ލުއި ދިނުން: ކުޑަކުދިންގެ ދެ ގަޑިއިރު / ފޮޓޯ: ނިމާ ހަސަން | ދަ ޕްރެސް\nކޮވިޑް-19ގެ ކޭސްއެއް މާޗު މަހުގެ7ވަނަ ދުވަހު ރާއްޖެއިން ފެނިފައި ވަނީ ކުރެއްދޫ ރިސޯޓް އެންޑް ސްޕާގައި ޗުއްޓީ ހޭދަކުރި އިޓަލީގެ ފަތުރުވެރިއަކު ރާއްޖެއިން ފުރައިގެން ދިޔަފަހުން ކޮވިޑަށް ޕޮޒިޓިވް ވުމުންނެވެ. އެހިސާބުން ފެށިގެން ސަރުކާރުން ތަފާތު ފިޔަވަޅުތަށް އަޅަމުން އައި ނަމަވެސް ވައިރަސް މާލެއަސް އައިސް، ކޮމިއުނިޓީ ސްޕްރެޑުގެ ފުރަތަމަ ކޭސް އޭޕްރީލް މަހުގެ 15 ވަނަ ދުވަހު ވަނީ އިއުލާން ކޮށްފައެވެ. އެދުވަހަށް ފަހު މާލެ ލޮކްޑައުން ކޮށް، ކޮވިޑާ ގުޅޭ ކަންކަން ބެލެހެއްޓުމަށް ހަދާފައި އޮތް ނޭޝަލަން އިމަޖެންސީ އޮޕްރޭޝަން ސެންޓަރު (އެންއީއޯސީ)ގެ ހިދުމަތްތައް ވަރުގަދަކޮށް، ރަނގަޅުކޮށް ގައުމުގެ ކޮވިޑާ ގުޅޭ ސިއްހީ ހުރިހާކަމެއް އެ ސެންޓަރަށް ބަދަލު ކުރިއެވެ.\nގައުމަށް ކުރިމަތިވެފައި މިވާ ސިއްހީ ކުއްލި ނުރައްކަލުގެ ހާލުގައި އަމިއްލަ އާއިލާއާ ދުރުގައި ގިނަ ވަގުތު ހޭދަކުރަމުން ހެނދުނު މަސައްކަތަށް ނިކުންނަ ގޮތަށް ރޭގަނޑު ދަން ވަންދެން ހެލްތް ޕްރޮޓެކްޝަން އެޖެންސީ (އެޗްޕީއޭ)ގެ ދަށުން މަސައްކަތް ކުރާ އެންމެންވެސް އައީ އެއް އަޒުމެއްގައި މަސައްކަތް ކުރަމުންނެވެ. އެޗްޕީއޭން ކުރަމުންދާ މަސައްކަތައް އާންމުންވެސް އެއްބާރުލުން ދިނުމުގެ ގޮތުން ޒަރޫރީ ބޭނުމަށްވެސް ގެއިން ނުނުކުމެ މަޑުކުރިއެވެ.\nއެތައް ޑޮކްޓަރުންނަކާއި ސިއްހީ ތަޖުރިބާކާރުންގެ ލަފައާއެކު ޖުލައި މަހު9ވަނަ ދުވަހު 2553 ކޭސް ޖުމްލަ ހުރި އިރު އެކްޓިވް ކޭސްގެ ގޮތުގައި 306 ކޭސްއަށް ތިރިވިއެވެ. ނަމަވެސް ލޮކްޑައުންއަށް ޖުލައި މަހުގެ 15 ވަނަ ދުވަހު ދިން ލުޔާއެކު، އަނެއްކާވެސް ކޭސްތައް އިތުރުވާން ފެށިއެވެ. އެގޮތުން އެޗްޕީއޭގެ އަދަދު ތަކަށް ބަލާއިރު މިދިޔަ މަހުގެ 20 ވަނަ ދުވަހު ރާއްޖޭގައި ކޮވިޑް ޖެހިފައިވާ މީހުންގެ ޖުމްލަ އަދަދަކީ 2999 އެވެ. މިއަދަށް 14 ދުވަސް ހަމަވެފައި ވާއިރު އެ އަދަދު ވަނީ 4164 އަށް އަރާފައެވެ.\nޑރ. ޝީނާގެ ޕްރޮޖެކްޝަން ޓޭބަލް\nއިއްޔެ އަކީ ރާއްޖޭގައި 24 ގަޑިއިރު ތެރޭ ކޮވިޑް ކޭސް އެންމެ ގިނައިން ފެނިފައިވާ ދުވަހެވެ. އެގޮތުން އިއްޔެ އެކަނި ރާއްޖެއިން 215 ކޭސް ފެނިފައި ވެއެވެ. އޭގެ ތެރޭގައިވެސް ގިނައީ ދިވެހިންނެވެ. މިއަދު ޖުމްލަ 149 މީހަކަށް ކޮވިޑް ޖެހިފައިވެއެވެ. މިހާތަނަށް އައި އިރު ރާއްޖެއިން ކޮވިޑް ޖެހުނު ދިވެހިންގެ އަދަދު 1785 އަށް ވަނީ އަރާފައެވެ. މީގެ ކުރިން ރާއްޖޭގައި ކޮވިޑް ޖެހޭ ބަންގްލަދޭޝް މީހުން އިތުރު ނަމަވެސް މިހާރު ވަނީ ދިވެހިންގެ އަދަދު އިތުރު ވެފައެވެ.\nކޮވިޑް19 އިން ރައްކާތެރި ވުމަށް އަޅާފައިވާ ހަރުކަށި ފިޔަވަޅުތަކުގެ ތެރެއިން ލޮކްޑައުންނަށް ލުއިދީ މިހާރު ސަރުކާރު އޮފީސްތަކާއި ސްކޫލްތައް ހުޅުވާލައި ފިހާރަތަކާއި ރެސްޓޯރަންޓް ކެފޭތައްވެސް ވަނީ ހުޅުވާލާފައެވެ. ހަމައެއާއެކު މިސްކިތްތަކުގައި ނަމާދު ކުރުމުގެ ހުއްދަވެސް ވަނީ ދީފައެވެ. މިހާލަތަށް ބަދަލު ކުރި ފަހުން މާލޭގެ މަގުތަކުގައި ނުކުމެ އުޅޭ މީހުންގެ އަދަދު ވަނީ އިތުރު ވެފައެވެ.\nމިދިޔަ މަހުގެ ފުރަތަމަ ހަތަރު ހަފްތާގެ ތަފާސްހިސާބަށް ބަލާއިރު، މިސްކިތްތަކުން ފެނިފައި ވަނީ އެންމެ ކޮވިޑް ކޭސްއެކެވެ. ސްކޫލްތައްް ފަދަ ކިޔަވައިދޭ ތަންތަނުން 28 ކޭސްއެއް ފެނިފައިވާ ކަމަށާއި، ޖިމްތަކުން 35 ކޭސް އަކާއި، އެއްގަމާއި ވައިގެ އުޅަނދުފަހަރު ތަކުން 44 ކޭސްއެއް ފެނިފައިވާ ކަމަށާއި އާންމުން އެއްވެ އުޅޭ ޕަބްލިކް ޓްރާންޕޯޓް ފަދަ ތަންތަނުން 74 ކޭސްއަކާއި ހާއްސަ އެހީއަށް ބޭނުންވާ މަރުކަޒްތަކާއި ކުޑަކުދިންގެ ހިޔާ ފަދަ ތަންތަނުން 78 ކޭސްއަކާއި އެކި ކަހަލަ ފިހާރަތަކުން 89 ކޭސްއަކާއި އިތުރު ތަންތަނުން 85 ކޭސްއެއް ފެނިފައިވާ ކަމަށެވެ.\nމިދިޔަ މަހު އެންމެ ގިނަ ކޭސްތަކެއް ފެނިފައި ވަނީ މަސައްކަތުގެ މާހައުލުންނާއި ކެފޭ ރެސްޓޯރަންޓް ތަކުންނެވެ. އެގޮތުން ކެފޭ ރެސްޓޯރަންޓް ތަކަށް ބަލާނަމަ ޖުމްލަ 154 ކޭސް ފެނިފައިވެެއެވެ. އަދި އޮފީސްތަކުން 655 ކޭސްއެއް މިދިޔަ މަހު އެކަނި ފެނިފައި ވާއިރު، މަސައްކަތް ކުރާ އެހެނިހެން ތަންތަނުން 564 ކޭސްއެއް ފެނިފައި ވެއެވެ. ޖޫން 15 ގައި ލޮކްޑައުން އުވާލި އިރު ރާއްޖޭގައި ޕޮޒިޓިވް ވަމުން ދިޔައީ ސާމްޕަލް ނަގާ ޓެސްޓު ކުރި މީހުންގެ ތެރެއިން 2.08 ޕަސަންޓު މީހުންނެވެ. ނަމަވެސް މި ރޭޓު ދުވަހެއް ދުވަހަކަށް އިތުރު ވަމުން ގޮސް މިހާރު ވަނީ 11 ޕަސަންޓަށް އަރާފައެވެ.\nދުނިޔޭގެ އެހެން ގައުމުތަކެކޭ އެއްގޮތައް ރާއްޖޭގައިވެސް މި ދަނީ ކޮވިޑްގެ ދެވަނަ ރާޅެވެ. އެގޮތުން މިދިޔަ މަހުގެ 30 ވަނަ ދުވަހުގެ ރޭ އެޗްއީއޯސީގެ ފަރާތުން ބޭއްވި ނޫސްވެރިންގެ ބައްދަލުވުމުގައި އެސެންޓަރުގެ ކޮންސަލްޓަންޓް ޑރ. ޝީނާ މޫސާ ދެއްވި ޕްރެޒެންޓޭޝަން ގައި އަނެއްކާވެސް ދެއްވާފައިވާ ހިސާބުތައް އިންތިހާއަށް ބިރުވެރިއެވެ.\nޑރ. ޝީނާގެ އެންމެ ފަހުގެ ތަފާސްހިސާބުތަކަށް ބަލާއިރު، ކުރިއަށް އޮތް5މަސްދުވަހުގެ ތެރޭގައި ރާއްޖެއިން 5445 މީހަކަށް ކޮވިޑް ޖެހުމުގެ ފުރުސަތު އެބައޮތެވެ. އެގޮތުން ކޮވިޑްގެ ހާލަތު އެންމެ ގޯސް ވަނީ މި މަހު ކަމަށް ލަފާ ކޮށްފައި ވާއިރު، މިމަހު އެކަނި 2373 މީހަކަށް ބަލި ޖެހޭނެއެވެ. އެއީ ދުވާލަކަށް 170 މީހުންނެވެ. އަދި މި މަހު 475 މީހަކަށް ހޮސްޕިޓަލުގައި ފަރުވާ ދޭން ޖެހޭނެ ކަމަށްވެސް ޑރ. ޝީނާ ލަފާ ކުރައްވައިފައި ވެއެވެ.\nސެޕްޓެމްބަރު މަހަަށް ބަލާއިރު، ޖުމްލަ 1464 މީހަކަށް ޖެހޭނެ ކަމަށް ލަފާކޮށްފައި ވެއެވެ. އެއީ ދުވާލަކު 105 މީހަކަށް ކަމަށްވާއިރު، އޭގެ ތެރެއިން ޖުމްލަ 293 މީހަކަށް ހޮސްޕިޓަލުގައި ފަރުވާ ދޭން ޖެހޭނެ ކަމަށް ޑރ.ޝީނާ ލަފާ ކުރައްވައިފައި ވެއެވެ. އޮކްޓޫބަރު މަހަށް ބަލާއިރު، 945 މީހަކަށް ބަލި ޖެހި، 189 މީހުންނަށް ހޮސްޕިޓަލުގައި ފަރުވާ ދޭން ޖެހޭނެ ކަމަށް ލަފާކޮށްފައި ވެއެވެ. އޭގެ ތެރއިން ދުވާލަކު 68 މީހަކަށް ކޮވިޑް ޖެހޭނެ ކަމަށް ޑރ.ޝީނާގެ ހިސާބުތަކުން ދައްކައެވެ.\nނޮވެމްބަރު މަހަށް ބަލާއިރު، ޖުމްލަ 409 މީހަކަށް ކޮވިޑް ޖެހޭނެ ކަމަށް ލަފާކޮށްފައި ވެއެވެ. ޑިސެމްބަރު މަހު 254 މީހަކަށް ކޮވިޑް ޖެހޭނެ ކަމަށް ލަފާކޮށްފައި ވާއިރު، ކުރިއަށް އޮތް5މަސްދުވަހުގެ ތެރޭގައި 1090 މީހަކަށް ހޮސްޕިޓަލުގައި ފަރުވާ ދޭން ޖެހޭނެ ކަމަށާއި އޭގެ ތެރެއިން 128 މީހަކަށް އައިސީޔޫގައި ފަރުވާ ދޭން ޖެހޭނެ ކަމަށް ޑރ.ޝީނާ ލަފާ ކުރައްވައިފައި ވެއެވެ. އައިސީޔޫއަށްލާ މީހުންގެ ތެރެއިން ދެބައިކުޅަ އެއްބައި މީހުން މަރުވާނެ ކަމަށް ލަފާކޮށްފައިވާއިރު އެއީ 64 މީހުންނެވެ.\nޑރ.ޝީނާ މީގެ ކުރިން ވިދާޅުވެފައިވާ އަދަދު ތަކާ ރާއްޖޭގެ ހާލަތާ ގާތްގަނޑަކަށް ދިމާވާ އިރު، ކޮވިޑާ ދެކޮޅަށް ރާއްޖެއިން ކުރަމުންދާ މަސައްކަތްތަކަށް އެކަށީގެންވާ ފިޔަވަޅުތައް ސަރުކާރާ ސިއްހީ މާހިރުންނަށް އެކަށީގެންވާ ގޮތެއްގައި ނޭޅެނީބާއެވެ. ނޫނީ ރައްޔިތުން، ސިއްހީ މާހިރުން ދެމުންދާ އިރުޝާދުތަކަށް ބޯ ނުލަނބަނީބާއެވެ. މިއީ އާދައިގެ ރޯގާއެއް ކަމަށް ބަލާ ބޭރަށް ނިކުންނަނީ ބާއެވެ. މާސްކް އެޅުން މަޖުބޫރު ކުރިއަސް މާސްކް ނާޅާ މީހުން ފެންނަނީ ކީއްވެ ހެއްޔެވެ. މިހާ ހަލުވިކަމާއެކު ބަލި ފެތުރެމުން ދާއިރު މިއީ ކުޑަ ކަމެއްގެ ގޮތުގައި ރައްޔިތުން ނިންމީބާއެވެ؟ ނޫނީ ރާއްޖޭގެ ސިއްހީ ދާއިރާގެ މީހުން ކުރަމުންދާ މަސައްކަތް އެކަށީގެންވާ ވަރަށް ނުކުރެވެނީބާއެވެ؟\nނުވަތަ މިކަން ގުޅިފައިވަނީ، ވަޒީފާތަކުން ކުޑަކުރި މުސާރަ ބޮޑުކުރަން ނުކެރުމާއި އާންމު މީހާގެ އާމްދަނީއަށް ބޮޑުތަނުން އަސަރު ކުރުމާއި ބޭންކުތަކާއި އެކިއެކި ލޯން ދޫ ކުރާ ތަންތަނުން ދިން ލުއި މުއްދަތު ހަމަވެ މި މަހު ލޯނު އަދާކުރަން ފަށަން ޖެހުމާއި ކަރަންޓް ބިލާ، ފެންބިލަށް ދިން ލުއި ހަމަވެ، ބޮޑު ބިލު އަންނަން ފެށުމާއި ގޭގޭގެ ކުލިން ދިން ލުއިތައް ހަމަ ކުއްޔަށް ބަދަލު ކުރަން ފަށުމުން، ރައްޔިތުން އާމްދަނީ ހޯދަން ނުކުންނަށް މަޖުބޫރުވުމާ ނޫންބާވައެވެ.\nމި ވާހަކަ ދައްކާ މީހަކު ނުފެންނަ އިރު، އިހުމާލު ވަނީ ފަރުދީ ޒިންމާ ނުނަގާ ރައްޔިތުންނޭ އެއްބަޔަކު ބުނާ އިރު އަނެއް ބަޔަކު އެ ޒިންމާ އަޅުވަނީ ސިއްހީ މާހިރުންގެ ބޮލުގައެވެ.\nރިޕޯޓް ކޮރޯނާވައިރަސް ކޮވިޑް-19 އެޗްއީއޯސީ ސިއްހަތު\nބަސް ނައަހަނީއޭ.ނޫން. އަމުރު ތަންފީޒު ނު ކުރެވެނީ.\nހުރިހާކަމެއް ދަންނަ މާދަންނަ އެެއް ގައުމުގަ އުޅެނީ\nބަސް އަނހާތީނޫންތަ ދުވާލަކު 200 އިން 300 އިން މަގުމަތިން އޮބަނީ


ބްލެކް ސީ ސަރަޙައްދުން ފެނުނު ގޭހުގެ ރިޒާވްގެ ބޮޑުމިން ހާމަކޮށްފި ބްލެކް ސީ ސަރަޙައްދުން ފެނުނު ގޭހުގެ ރިޒާވްގެ ބޮޑުމިން ހާމަކޮށްފި\nބްލެކް ސީ ސަރަޙައްދުން ފެނުނު ގޭހުގެ ރިޒާވްގެ ބޮޑުމިން ހާމަކޮށްފި\nތުރުކީއިން ބްލެކް ސީގައި ތަޙުލީލުތައް ދަނީ ކުރަމުން\nތުރުކީއިން ބްލެކް ސީން ހޯދި ގޭހުގެ ރިޒާވް ހުރި ސަރަހައްދުގެ ބޮޑުމިން 400 ބިލިއަން އަކަ މީޓަރަށްވުރެ ބޮޑުކަމަށް ތުރުކީވިލާތުން ހާމަކޮށްފިއެވެ.\nތުރުކީއިން މިދިޔަ އޮގަސްޓްމަހު ހޯދި ގޭހުގެ ރިޒާވް ހުރިކަމަށް ލަފާކުރެވެނީ 320 ބިލިއަން އަކަ މީޓަރުކަމަށް ހާމަކޮށް، އެޤައުމުން ވަނީ މިއީ އެ ޤައުމުގެ އެންމެ ބޮޑު ނެޗުރަލް ގޭސް ރިޒާވްކަންވެސް ހާމަކޮށްފައެވެ.\nތުރުކީވިލާތުން ހަކަތައިގެ ދާއިރާގައި ހޯދާ ހޯދުންތަކުގެ މަޢުލޫމާތު ހިއްސާކުރައްވަމުން، އެ ޤައުމުގެ ރައީސް ރަޖަބް ތައްޔިބް އުރުދުޣާން ވަނީ ބްލެކް ސީގައި ގޭހުގެ ރިޒާވް ކުރިން ފެނިފައިވާ ނުވާ ބޮޑު ސަރަހައްދަކުން ފެނިފައިވާކަމަށް ވިދާޅުވެފައެވެ. ތުރުކީގެ ރައީސް ވިދާޅުވީ ބްލެކް ސީގައި ގޭހުގެ ރިޒާވް ހުރި ސަރަހައްދުގެ ބޮޑުމިން 405 ބިލިއަން އަކަ މީޓަރަށް އަރާކަމަށް ވިދާޅުވެފައެވެ. އަދި އިތުރު ގޭސް ރިޒާވްތައް އެސަރަޙައްދުން ފެންނަަކަން ހާމަކުރައްވަމުން ތުރުކީގެ ރައީސް ވިދާޅުވީ ގޭސް ރިޒާވްތައް ހޯދުމަށް ހަތަރު ހާސް ހަތްސަތޭކަ ހަތްދިހަ ފަސް މީޓަރަށް ބޯ ހޯލް ތޮރުފާއިވާކަމަށެވެ. މިއީ ކުރީގެ ޕްލޭންއާއި އެއްގޮތައް ތޮރުފި ބޯ ހޯލެއްކަމުން އަލަށް ހޯދި ސަރަހައްދުތަކުގެ އިތުރު ތަފްސީލް ހޯދުމަށް ބޯޓުތަކުގެ މަރާމާތުތައް ނިންމާލުމަށްފަހު މަސައްކަތް ފަށާނެކަމަށް އުރުދުޣާން ވިދާޅުވިއެވެ.\nމީގެ އިތުރުން އިތުރު ބޯޓެއްވެސް މި މަސައްކަތަށް ބްލެކް ސީއަށް ފޮނުވުމަށް ވަނީ ނިންމާފައެވެ. ތުރުކީވިލާތުން ބްލްކް ސީގެ ގޭހުގެ ރިޒާވުން ވިޔަފާރި ފެށުމަށް ތައްޔާރުވަމުންދާއިރު، މިކަމަކީ އެ ޤައުމުން ރަޝިއާއާއި އަޒަރްބައިޖާން ފަދަ ޤައުމުތަކަށް ހަކަތަ އިމްޕޯޓްކުރަން ބަރޯސާވާ ބަރޯސާވުމަށް އިންޤިލާބީ ބަދަލުތަކެއް ގެނުވާނެކަމެކެވެ. މިދިޔަ އަހަރު އެކަނިވެސް ތުރުކީއިން މިފަދަ އިމްޕޯޓްތަކަށް 41 ބިލިއަން އެމެރިކާ ޑޮލަރު ވަނީ ޚަރަދުކޮށްފައެވެ.\nތުރުކީވިލާތުން ބްލްކް ސީގެ ގޭހުގެ ރިޒާވުން ވިޔަފާރި ފެށުމުގެ މަސައްކަތްކުރަމުންދާއިރު، ތަޖުރިބާކާރުން ބުނާގޮތުން ބޯ ހޯލް ފުނަށް ތޮރުފައިގެން ހޯދާ މިހަކަތަ ދެމެހެއްޓެނިވިގޮތެއްގައި ކުރިއަށްގެންދިއުމަށް އިތުރު ވަގުތާއި ބޮޑެތި ޚަރަދުތަކެއް ހިނގާނެކަމަށެވެ. ތަޖުރިބާކާރުން މިހެން ބުނަމުން ދިއުމުން ތުރުކީގެ ސަރުކާރުން ވަނީ ރައްޔިތުންގެ ތަރައްޤީއާއި ޤައުމުގެ އަމިއްލަ ފައިމައްޗަށް ކޮޅަށް ނެގުމަށް ކުރަންޖެހުނު ކޮންމެ ޚަރަދެއްވެސް ކުރަން ތައްޔާރަށް ތިބިކަމަށް ބުނެފައެވެ.\nތުރުކީއިން ދަނީ ބްލެކް ސީއިން ހަކަތަ އުފެއްދުމުގެ މަސައްކަތް 2023 ވަނަ އަހަރު ފަށާ 2025 އަހަރު އަންނަން ވާއިރު 15 ބިލިއަން ކިއުބިކް މީޓަރުގެ ސަރަހައްދުގެ ބޭނުން ހިފުމުގެ ޤައުމީ އެކްޝަން ޕްލޭނެއްވެސް ހަދާފައެވެ. މި މަސައްކަތުގެ ސަބަބުން ގިނަ އަދަދެއްގެ ޤައުމުތަކުން މި ސަރަހައްދުން ހަކަތަ ލިބިގަތުމަށް ޝައުޤުވެރިކަން ފާޅުކޮށްފައިވާއިރު، މިކަމަށް ވާންޖެހޭ އެއްބަސްވުންތައް ޤާއިމުކުރުމަށް ތުރުކީއިން ދަނީ ޤައުމުތަކާއި މަޝްވަރާކުރުމަށް ތައްޔާރުވަމުންނެވެ.\nތުރުކީއިން ބްލެކް ސީގައި ގޭހުގެ ރިޒާވްގެ ސަރަހައްދު ބެލުމުގެ މަސައްކަތް ކުރަމުންދާއިރު، އެ ޤައުމުން މެޑިޓެރޭނިއަން ސަރަހައްދުގެ ކަނޑުގައި ހައިޑްރޯ ކާބަން ހުރިތޯވެސް ދަނީ ބަލަމުންނެވެ. ގިނަ ޤައުމުތަކެއް އެ ސަރަހައްދެއްގެ މިލްކުވެރިކަމަށް ދަޢުވާކުރާ މެޑިޓެރޭނިއަން ސީގައި ތުރުކީއިން މި މަސައްކަތް ކުރުމުގެ ސަބަބުން ގްރީސްއާއި ސައިޕްރަސްއިން މިހާރު ދަނީ ނުރުހުން ފާޅުކުރަމުންނެވެ.\nޗައިނާގެ އިޤްތިޞާދަށް 4.9 އިންސައްތައިގެ ކުރިއެރުމެއް\nޔޫއޭއީގެ ގިނަ ކުންފުނިތަކަކުން މުވައްޒަފުން މަދުކުރަނީ\nދުނިޔޭގެ އެންމެ ބޮޑު ފެންއަރުވާ ވަޑާން އަންނަ ބުރާސްފަތިދުވަހު ޔޫއޭއީގައި ހުޅުވަނީ


Forerunner 745: kasrathu kuranvee vaguthu bunedheyne | Mihaaru\nފޯރަނާ 745: ކަސްރަތުކުރަންވީ ވަގުތާއު ގޮތް ބުނެދޭނެ\nސިއްހީ ކަންކަމަކަށް ހާއްސަކޮށްގެން ނެރޭ ޑިވައިސްތައް މިހާރު އަންނަނީ އިތުރުވަމުންނެވެ. މިގޮތަށް ނެރޭ ކޮންމެ އުފެއްދުމަކީ ވެސް އެކަތި އަނެކައްޗާ އަޅާކިޔާ އިރު ފީޗާޒްގެ ގޮތުން ގިނަ ތަފާތުތަކެއް ހުންނަ އެއްޗިއްސެވެ.\nއެގޮތުން މި ފަހަރު މިއޮތީ އަނެއްކާ ވެސް ކަސްރަތުކުރާ މީހުންނަށް ވަރަށް ހާއްސަ އުފެއްދުމަކަށް ވާނެ އެވެ. މިއީ އެމެރިކާގެ ގާމިން ލިމިޓެޑްގެ އެންމެ ފަހުގެ އުފެއްދުން ކަމަށްވާ ސްމާޓްވޮޗް "ފޯރަނާ 745" އެވެ. މީގެ އެންމެ ހާއްސަ ކަމަކީ ދުވަން ނުވަތަ އެހެން ވެސް ކަސްރަތުކުރާ އިތު ބޭނުންކުރުމުން އޭގައި ރައްކާކުރާ މައުލޫމާތުތަކުގެ ބައްޗަށް ބިނާކޮށް ކަސްރަތުކުރަންވީ ވަގުތާއި ކުރަންވީ ގޮތް ބުނެދިނުމެވެ. މިއީ ފަދަ ގޮތަކަށް ސްމާޓް ގަޑިއެއް ނެރުނު ފުރަތަމަ ފަހަރު ވެސް މެ އެވެ.\nTrack how fast and how far with the NEW #Garmin #Forerunner745. https://t.co/njYrWhjhlx pic.twitter.com/Rh6de932Dl\n— Garmin (@Garmin) September 16, 2020\nކަސްރަތުކުރަންވީ ވަގުތާއި ގޮތް ބުނެދިނުމުގެ އިތުރަށް "ފޯރަނާ 745" ގެ އިތުރު ޓޫލްތަކުގެ ތެރޭގައި ބްލަޑް އޮކްސިޖަން މޮނިޓަރާއި ބްލަޑް އޮކްސިޖަން ސެންސަ ހިމެނެ އެވެ.\nގާމިންގެ ކުރީގެ އުފެއްދުންތަކުގައި ވެސް އެ ފީޗާތައް ހުރި ނަމަވެސް އާ ގަޑީގައި ވަނީ އެއަށް އިތުރު ޒަމާނީ ބަދަލުތައް ވެސް ގެނެސްފަ އެވެ. އެގޮތުން "ޕަލްސް އޮކްސް" ފީޗާގެ ތެރެއިން މީހާގެ ނިދުމާއި ސިއްހަތާ ގުޅުން ހުރި އިތުރު ކަންކަމާ ބެހޭ މުހިއްމު މައުލޫމާތުތައް ވެސް ފޯރުކޮށް ދޭނެ އެވެ.\nގާމިންގެ ވެބްސައިޓް މެދުވެރިކޮށް މިހާރު "ފޯރަނާ 745" ގަނެވޭނެ އެވެ. އަގަކީ 499.99 ޑޮލަރެވެ. ހަތަރު ކުލައަކުން ލިބޭނެ އެވެ. އެއީ ކަޅާއި ނިއޯ ޓްރޮޕިކާއި މެގްމާ ރެޑްގެ އިތުރުން ވައިޓްސްޓޯން އެވެ.\nދުޅަހެޔޮ ދިރިއުޅުން ކަސްރަތު އެމެރިކާ


Mulhi Gaanoonu Asaasee Badhalu Kurumuge Masakkatheh Fashaane Kamuge Ishaaraatheh - Vaguthu\nރައްޔިތުންގެ މަޖިލީހުގެ ރައީސް މުހައްމަދު ނަޝީދު - ފޮޓޯ: މަޖިލީސް\nގާނޫނު އަސާސީގައި ބަޔާންކޮށްފައިވާ ބާރުގަދަ މުއައްސަސާތަކުގެ އެކުލެވުން ބަދަލު ކުރުން ހިމެނޭ ގޮތަށް މުޅި ގާނޫނު އަސާސީއަށް ބޮޑު ބަދަލެއް ގެނައުމުގެ މަސައްކަތެއް ފަށަން ޖެހިފައިވާ ކަމަށް ރައްޔިތުންގެ މަޖިލީހުގެ ރައީސް، ކުރީގެ ރައީސް މުހައްމަދު ނަޝީދު ވިދާޅުވެއްޖެއެވެ.\nބަރުލަމާނީ ނިޒާމަކަށް ވަކާލާތު ކުރައްވާ ނަޝީދު މި މޭރުމުން ވާހަކަފުޅު ދެއްކެވީ، މަޖިލީހުގެ ރައީސްއަށް އާންމުންނަށް ސުވާލު ކުރެވޭ ގޮތަށް ގެންދިޔަ "އާސްކް ސްޕީކާ" ޕްރޮގްރާމްގައި އަމާޒުވި ބައެއް ސުވާލުތަކުގެ ޖަވާބު ދެއްވަމުންނެވެ.\nފަނޑިޔާރުންގެ މައްސަލަތައް ބަލައި ފިޔަވަޅު އަޅަން އޮންނަ މުއައްސަސާ، ޖުޑިޝަލް ސާވިސް ކޮމިޝަން (ޖޭއެސްސީ) ގައި ސިޔާސީ ބޭފުޅުންގެ ބާރު އޮންނަ ގޮތަށް ގާނޫނު އަސާސީ އޮތުމުން އެކަން ބަދަލު ނުކުރާތީ ގިނަ ބަޔަކު ސުވާލު ކުރިއެވެ.\nއެ ސުވާލުތަކުގެ ޖަވާބުގައި ނަޝީދު ފާހަގަ ކުރެއްވި ކަމަކީ ޖޭއެސްސީ އެކުލެވިގެންވާ ގޮތުގެ އިތުރުން ރައްޔިތުންގެ މަޖިލިސް އެކުލެވިގެންވާ ގޮތާއި، ދައުލަތުގެ ބައެއް މުއައްސަސާތައް އެކުލެވިގެންވާ ގޮތާ މެދު އާންމުންގެ ތެރޭގައި ގިނަ ޚިޔާލުތަކެއް ފާޅުކުރެވެމުންދާ ކަމަށެވެ.\nމި އިސްލާހުތަކަކީ ގާނޫނު އަސާސީއަށް ގެންނަ އިސްލާހުތަކެއް ކަން ފާހަގަ ކުރައްވައި ނަޝީދު ވިދާޅުވީ، ގާނޫނު އަސާސީއަށް އިސްލާހު ގެންނަން ވާނީ "ދޭތެރެއަކުން ތަންކޮޅެއް" ބަދަލުގައި "އިސްލާހު ކުރަން ޖެހޭ ހުރިހާ މާއްދާއެއް އެކު އެކީގައި" ކަމަށެވެ.\nމީގެ އިތުރުން ވެރިކަމުގެ ނިޒާމު ބައްޓަން ކުރެވިފައި އޮތް ގޮތާ މެދު ވެސް އެކި ޚިޔާލުތައް އަންނަ ކަމަށް ނަޝީދު ވިދާޅުވިއެވެ. މިހާރު ވެރިކަމުގެ ނިޒާމު އޮތީ ރިޔާސީ ނިޒާމާއި، ބަރުލަމާނީ ނިޒާމުގެ ސިފަތައް ވެސް ހިމެނިގެން މަސްހުނިކޮށް ކަން ވެސް އެމަނިކުފާނު ފާހަގަ ކުރެއްވިއެވެ.\n"ގާނޫނު އަސާސީއަށް ގެންނަ ބަދަލުތަކަކީ، އެއް ފަހަރާ ގެންނަ ބަދަލުތަކަށް ވުން އެއީ ބޭނުންތެރިކަމެއް، އެހެންވީމާ އެ ބަދަލުތައް ގެންނަ ވަގުތުގައި، ޖޭއެސްްސީ އެކުލެވިގެންވާ ގޮތް ބަދަލުކުރުން ބޭނުންތެރި،" މަޖިލީހުގެ ރައީސްގެ ހައިސިއްޔަތުން ޖޭއެސްސީގައި މިހާރު ވެސްް އިންނަވާ ނަޝީދު ވިދާޅުވިއެވެ.\nނަޝީދު ވަނީ ދާދި ފަހުން ވެސް ބައެއް ސިޔާސީ ޕާޓީތަކުގެ ލީޑަރުންނާ ބައްދަލު ކުރައްވައިފައެވެ. މީގެ ތެރޭގައި އިދިކޮޅު ޕީޕީއެމްއާއި ޕީއެންސީގެ ލީޑާޝިޕާއި، ދާދި ފަހުން އުފެއްދި އެމްއެންޕީގެ ލީޑާޝިޕާއި، ޖުމްހޫރީ ޕާޓީގެ ލީޑަރު ގާސިމް އިބްރާހީމްއާ ވެސް ބައްދަލު ކުރައްވައިފައެވެ.\nމި ބައްދަލުވުންތަކުގައި ނަޝީދު މައިގަނޑު ގޮތެއްގައި މަޝްވަރާ ކުރެއްވީ ވެސް، ޖޭއެސްސީގެ އެކުލެވުމާއި މަޖިލީހުގެ އެކުލެވުމާއި، ވެރިކަމުގެ ނިޒާމާ ގުޅޭ ގޮތުންނެވެ.\nގާނޫނު އަސާސީއަށް ގެންނަން ފެންނަ ހުރިހާ ބަދަލުތައް ހިމެނިގެން ބޮޑު މަސައްކަތެއް ފަށާނެ ކަމަށް ނަޝީދު އިޝާރާތް ކުރެއްވިއިރު، 2023 ގެ ކުރިއަށް ވެރިކަމުގެ ނިޒާމުގެ ފެންނަ ނުފެންނަ ވޯޓެއް ނެގުމަށް ވެސް ނަޝީދު ގެންދަވަނީ ގޮވާއްލަވަމުންނެވެ.\n2023 އަކީ ރައީސް އިބްރާހީމް މުހައްމަދު ސޯލިހްގެ ރިޔާސީ ދައުރު ހަމަވެ، އާ ރިޔާސީ ދައުރަށް ރައީސްއަކު އިންތިޚާބު ކުރުން އޮންނާނެ އަހަރެވެ. އެ އިންތިޚާބަށް މިހާރުން ފެށިގެން ގިނަ ސިޔާސީ ޕާޓީތަކަކުންނާއި ސިޔާސީ ލީޑަރުން ގެންދަވަނީ މަސައްކަތް ކުރައްވަމުންނެވެ.\nޑިސެމްބަރު 1, 2021 10:15\nޤާނޫނު އަސާސީ އެއް ނޫން ބަދަލްކުރަންވީ. ތިޔަ ލާދީ ބައިގަނޑު މިޤައުމުން ފެއްސިގެން ދާންވީ ޑިމޮކްރަސީ އަވަށެއް ހަދައިގެން އޯކޭ އިންޑިއާ އަށް ދިޔަސް. ހެޔޮނުވާނެ މި ޤައުމު ޤައުމުދެކެ ލޯބިވާ ދިވެހިންނަށް ހަވާލުކޮށްފަ މި ޤައުމުން ތި ބައިގަނޑު އަވަހައްދޭ.\nޑިސެމްބަރު 1, 2021 10:46\nކަލެޔަކައް ބޮޑު ވަޒީރު ކަމެއް ދިވެހި ގައުމަކު ނުކުރެވޭނެ. ދިވެހި ގައުމުގެ ރައީސް އަކީ ޔާމީން.\nޑިސެމްބަރު 1, 2021 12:06\nބަލަ ރަތްރޮގު ރައީސާ އިންޑިާ އަށް މި ރައްޖޭގެއާ މިރާއްޖޭގެ ވެރިކަމާ މަޖލިހާ ޖުޑިޝަރިއާ ބައިތުލްމާލް ކޮންތްރޯލް ނެތްގޮތަކަށް ކަމެއް ނެތް ވާކަށް ދޯ؟ ކަލޯ ކެނެރީގެ ރަތްރޮގު ރައިސާ ހުވަފެން ދެކިލާ. ބާކީ2އަހަރު ދެން ބައިބައި އަބަދުގެ އަބަދަށް ސިޔާސީ މައިދާނުން!!!\nޑިސެމްބަރު 1, 2021 12:07\nމިޙަރު އޮތްްގޮތް ގޯހެއްނޫން. ތަންފީޛުކުރަން ތިބި މީހުން ބަދަލުކުރާންވީ. ތިޔަކުރަން އުޅޭކަމެއް ވަރަށް ސާފު. އަހަރުން ވަރަށްގާތުން ތިކަން ބަލާނަން.\nޑިސެމްބަރު 1, 2021 12:12\nރައްޔިތުންގެ މަޖްލިހުގެ ރައީސް އަކީ މާ ބާރުގަދަ މީހަކަށް ވެގެން މިއުޅެނީ މިދައުރުގައި އެކަނި. އެހެނީ، މަޖްލިސް ރައީސް އަކީ މަޖްލިހަށް މެމްބަރުންނާއި ސަރުކާރުން އަދި ޕާޓީތަކުގެ މެމްބަރުން ހުށަހަޅާ ބިލުތައް ތާވަލުކޮށް ޖަލްސާތައް ވިލަރެސް ކުރައްވާ ބޭފުޅެއް. އެކަމަކު މި ރައީސް ހިތުން މިއީ، ބޮޑުވަޒީރު. ބަސްބުނެ، ބަހުސުގައި ބައިވެރިވެ، ހަދަންވީ ގޮތްތައް ކިޔާދީ، ހީވާކަހަލަ ތިމަންނާއޭ، ރައީސް އިބްރާހިމަށްވެސް ހަދަންވީގޮތް ބުނެދޭން ޖެހޭނީ...! ހަމަ ހިލާ ތިއުޅޭ އުޅުންމަތީގައި ނުހުންނެވޭނެ، އަހަރުމެން ރައްޔިތުން ނުކުމެ، އޭގެ ކުރިން ތިތަން ފަތަހަ ކުރާނަން. ހައްގަށް ނަސްރު ދެއްވާނީ މާތް ﷲ. އެކަލާންގެ އިރާދަ ފުޅުން ތިބާއާއި، ތިބާގެ ލާދީނީ ބައިވެރިން ބަލިކަށިކޮށް، ވޯޓުން ބަލިކުރުމަށްފަހު ވެރިކަމުގައި ކޮށްފައިހުރި ޖަރީމާތައް ތަހުގީގު ކުރެވި ފިޔަވަޅު އެޅިގެންދާނެ.\nޑިސެމްބަރު 1, 2021 12:24\nހީލަތްތެރި ގޮތަކަށް ދީނީ މިނިވަންކަންދޭން އެވިސްނަނީ. އެހެންވިޔަސް އިސްލާމްދީން ފިޔަވައި ދެން ހުރި ދީންތަކަކީ ބާޠިލު ދީންތަކެއް. ޙައްޤު ދީނަކީ އިސްލާމްދީން.\nޑިސެމްބަރު 1, 2021 12:49\nގައުމު މިމީހާޔާ ހަވާލުކޮށްފަ ރައްޔިތުން އެހެން ތަނަކަށް ހިޖުރަ ކުރުން ނޫން ގޮތެއް އެބަ އޮތްތަ. އެހާވެސް މިމީހާގެ ނޮހޮރުއްޕާން ބޮޑުވެއްޖެ.\nޑިސެމްބަރު 1, 2021 13:53\nކެނެރީގެ ނަޝީދު މަޖްލީހުގެ ރައީސް ކަމުން ވަކިކުރޭ ވަކިކުރޭ ވަކިކުރޭ ވަކިކުރޭ ވަކިކުރޭ ވަކިކުރޭ ވަކިކުރޭ ވަކިކުރޭ ވަކިކުރޭ ވަކިކުރޭ ވަކިކުރޭ ވަކިކުރޭ ވަކިކުރޭ ވަކިކުރޭ ވަކިކުރޭ ވަކިކުރޭ ވަކިކުރޭ ވަކިކުރޭ ވަކިކުރޭ ވަކިކުރޭ ވަކިކުރޭ ވަކިކުރޭ ވަކިކުރޭ ވަކިކުރޭ ވަކިކުރޭ ވަކިކުރޭ ވަކިކުރޭ ވަކިކުރޭ ވަކިކުރޭ ވަކިކުރޭ ވަކިކުރޭ ވަކިކުރޭ ވަކިކުރޭ ވަކިކުރޭ ވަކިކުރޭ ވަކިކުރޭ ވަކިކުރޭ ވަކިކުރޭ ވަކިކުރޭ ވަކިކުރޭ ވަކިކުރޭ ވަކިކުރޭ ވަކިކުރޭ ވަކިކުރޭ ވަކިކުރޭ ވަކިކުރޭ ވަކިކުރޭ ވަކިކުރޭ ވަކިކުރޭ ވަކިކުރޭ ވަކިކުރޭ ވަކިކުރޭ ވަކިކުރޭ ވަކިކުރޭ ވަކިކުރޭ\nޑިސެމްބަރު 1, 2021 14:47\nއިންޑިއާ އަށް ގޮސް ހުސްވެފައި ތިބިތިބުން ނިމުމަކަށް ދިވެހިން ގެންނާނެ. އެއީ އިންތިހާބަކުން.\nބަރުލަމާނީ އޮޅާލާ. ތިއީ ވެރިކަން ކުރެވޭނެހާ ގާބިލް މީހެއްވެސް ނޫނެއްނު ؟\nޑިސެމްބަރު 1, 2021 14:54\nމިއީ މީނާގެ އެކަނި ގައުމެއްތަ؟\nޑިސެމްބަރު 1, 2021 14:59\nތިޔަ ދަނީ ރަތްރޮނގު ފަހަނަ އަޅާ ކޮންމެހެން ޤާނޫނުއަސާސީ ބަދަލުކުރާށޭ ކިޔާފަ ސަކަރާތެއް ޖައްސަވަން ޏޫޅުއްވަ ރަތްރޮނގު އެތެރޭގަ ހުންނަވާ ޤާނޫނު އަސާސީ އުވާލާފަ ލާދީނީ އެމްޑީޕީ ގެ އަސާސީޤާވާޢިދު އަދި އެޖެންޑާ 19 ކިޔާ ލާދީނީ ވިސނުން ޤާނޫނު އަސާސިއަކަށް މަޖިލީހުން ފާސްކުރަންވީނު؟ ތީ ނުކުރެވިގެން ތިޔަ ތެޅިބާލާ ކަމަކީ ޑިމޮކްރަސީ ގެންނަންށޭ ކިޔާފަ މުޅި ޤަމު ސުންނާފަތިކޮށް ޤައުމު އަޅުވެތިކޮށް ނިންމައިފި މުޅި ޤައުމު ބަނޑުދަށުލެވުނުލެއްކުޑަވެގެން ތެޅިބާލަނީ\nޑިސެމްބަރު 2, 2021 09:07\nރަތްރޮގުރައީސް އުތުރުކޮރެޔާގެ ޑިކްޓޭޓަރ ކޮޕީކުރާ ރައީސް ދުނިޔޭގެ އަގުބޮޑެތި ފައިވް/ސެވަން ތަރިހޮޓާތަކާ ރާއްޖޭގެ ބޮޑެތި ހޮޓާތަކާ ރިސޯޓުތކަށް ބައިތުލްމާލް ހުސްކުރާ ރައީސް އަށްއ ބުނެލަން އޮތީ ވެރިކަމެއްވެސް ބޮޑުވަޒީރުކަމެއްވެސް ނުދޭނަމޭ. ތައްޔާރު ތިވަނީ ރައްޔިތުންނާ ދެކޮޅަށް 75 ކޮމާންޑޯސް ނެރެގެން ދިވެހި ސިފައިން ނެތްބައެއްކަމަށް ހަދައިގެން ވޯޓު އޮޅުވާލައިގެން ބަރުލަމާނީ ގެންނަން ކަމަށްވަންޏާ އެކަން ހަދާންނައްތާލާށޭ ބްރޯ.


މޫދު ކަސްރަތު ޕްރޮގްރާމް ނިންމުމުގެ ރަސްމިއްޔާތު ބާއްވައިފި - R. Fainu Council\nމޫދު ކަސްރަތު ޕްރޮގްރާމް ނިންމުމުގެ ރަސްމިއްޔާތު ބާއްވައިފި\nއިބްރާހީމް ފަހީމް 11:00 PM ޚަބަރު, އަންހެނުންކޮމެޓީ\nރ. ފައިނު އަންހެނުންގެ ތަރައްޤީއަށް މަސައްކަތް ކުރާ ކޮމެޓީއާއި ކާވްސް ފިޓްނަސް އެންޑް ބިއުޓީއާއި ގުޅިގެން ކުރިޔަށް ގެންދިޔަ މޫދު ކަސްރަތު ޕްރޮގްރާމް ނިންމުމުގެ ރަސްމިއްޔާތު ބާއްވައިފިއެވެ.\n24 ޑިސެމްބަރ 2018 ވީ ހޯމަ ދުވަހުގެ ރޭ ބޭއްވުނު މިރަސްމިއްޔާތު ޝަރަފުވެރި ކޮށްދެއްވީ ފައިނު ކައުންސިލްގެ ރައީސް އަލްފާޟިލް އިބްރާހީމް ނާޞިރެވެ. މިރަސްމިއްޔާތުގައި ކައުންސިލް މެންބަރުންނާއި ރަށުގައިހުރި މުއައްސަސާތަކާއި ކުލަބް ޖަމްޢިއްޔާތަކުން ބައިވެރިވެލައްވާފައިވެއެވެ.\nމިރަސްމިއްޔާތުގައި މިޕްރޮގްރާމްގެ ބައިވެރިންނަށް ހަނދާނީ ލިޔުން އެރުވުން އޮތެވެ. އެގޮތުން، ޖުމުލަ 55 ބައިވެރިޔަކުވަނީ މިޕްރޮގްރާމް ފުރިހަމަކޮށްފައެވެ. މީގެ އިތުރުން،6ބައިވެރިޔަކުވަނީ މިފަދަ ޕްރޮގްރާމްތައް ހިންގުމުގެ ޓްރެއިނިންގ ފުރިހަމަ ކޮށްފައެވެ. ޕްރޮގްރާމްގެ ބައިވެރިންނަށް ސެޓްފިކެޓް ހަވާލު ކޮށްދެއްވީ، ކައުންސިލް މެންބަރުންނާއި ފައިނު އަންހެނުންގެ ތަރައްޤީއަށް މަސައްކަތް ކުރާ ކޮމެޓީގެ ފުރަތަމަ ދަޢުރުގެ ރައީސާ އަލްފާޟިލާ ނަދީމާ ޢަލިމަނިކެވެ.\nމިޕްރޮގްރާމް ކާމިޔާބު ކަމާއިއެކު ކުރިޔަށް ގެންގޮސްދެއްވީތީ ކައުންސިލާއި އަންހެނުންގެ ތަރައްޤީއަށް މަސައްކަތް ކުރާ ކޮމެޓީގެ ފަރާތުން ކާވްސް ފިޓްނަސް އެންޑް ބިއުޓީއަށް ވަނީ ހަނދާނީ ފިލައެއް އަރުވާފައެވެ.\nމިރަސްމިއްޔާތުގައި ކައުންސިލްގެ ރައީސް އިބްރާހީމް ނާޞިރު ދެއްކެވި ވާހަކަފުޅުގައި، މިފަދަ ޕްރޮގްރާމެއް ހިންގުމަކީ މިރަށަށް ވަރަށްވެސް މުހިންމު ކަމެއްކަން ފާހަގަ ކުރައްވާ މިޕްރޮގްރާމް ކުރިޔަށް ގެންގޮސްދެއްވީތީ އަންހެނުންގެ ތަރައްޤީއަށް މަސައްކަތް ކުރާ ކޮމެޓީއާއި ކާވްސް ފިޓްނަސް އެންޑް ބިއުޓީއަށް ޝުކުރު ޢަދާ ކުރެއްވިއެވެ. މީގެ އިތުރުން މިޕްރޮގްރާމް ކާމިޔާބު ކަމާއިއެކު ކުރިޔަށް ގެންދިޔުމަށް އެހީތެރިކަން ދެއްވި އެންމެހާ ފަރާތްތަކަށް ކައުންސިލާއި އަންހެނުންގެ ތަރައްޤީއަށް މަސައްކަތް ކުރާ ކޮމެޓީގެ ފަރާތުން ޝުކުރު ޢަދާކުރެއްވިއެވެ.\nމޫދު ކަސްރަތު ޕްރޮގްރާމް ނިންމުމުގެ ރަސްމިއްޔާތު ބާއްވައިފި Reviewed by އިބްރާހީމް ފަހީމް on 11:00 PM Rating: 5


Umurun 117 Aharu Vefaivaa Anhenaku Covid Balin Rangalhu Vehjje - Vaguthu\nއުމުރުން 117 އަހަރު ވެފައިވާ އަންހެނަކު ކޮވިޑް ބަލިން ރަނގަޅުވެއްޖެ\nޔޫރަޕްގެ މިހާރު ހުރި އެންމެ ގިނަ ދުވަސްވީ މީހާ މީގެ މަހެއް ކުރިން ކޮވިޑް-19 އަށް ފައްސިވިއެވެ. އެހެން ނަމަވެސް މިހާރު އޭނާ މި ވަނީ 117 ވަނަ އުފަންދުވަސް އައުމުގެ ކުރިން ވަނީ މިބަލިން ސަލާމަތްވެފައެވެ.\nފާދިރިިއެއް ކަމަށްވާ އެންޑްރޭ އުފަންވެފައިވަނީ 1904 ވަނަ އަހަރުގައެވެ. ކޮވިޑް-19 އަށް ޓެސްޓު ކުރި ފަހުން، ނަތީޖާ ލިބުނުއިރު، އޭނާ ފައްސިކަން އެނގުނީ ޖަނުއަރީ 16 ވަނަ ދުވަހުގައިކަމަށް އޭނާ ދިރިއުޅެމުންދާ ގެ ކަަމަށްވާ ސައުތު ފްރާންސް ގަ ހުންނަ ސެއިންޓް ކެތެރިން ލޭބާ ނާސިން ހޯމް ގެ ޑިރެކްޓަރ ޑޭވިޑް ޓަވެލާ ބުނެފައިވެއެވެ.\n"އަހަންނަކަށް ނޭނގޭ އަހަރެން އެ ހުރި ކަަމެއް. ނޫން އަހަރެން ބިރެއްނުގަނޭ ސަބަބަކީ އަހަރެން މަރުވެދާނެތީ ބިރެއްނުގަނޭ" އެންޑްރޭ ސީއެންއެން އަށް ދިން އިންޓާވިއު އެއްގައި ބުނެފައިވެއެވެ.\nއޭނާ ކޮވިޑަށް ފައްސިވިޔަސް ގައިން ބަލީގެ އަލާމާތްތަކެއް ފެނިފައެއް ނުވެއެވެ.\nއެންޑްރޭ އަކީ ކުރީގެ ޓީޗަރެކެވެ. އޭނާ ފާދިރީއަކަށް ވެފައިވަނީ 1944 އަހަރުގައެވެ. އަދި އޭނާ ޓޫލަންގައި ހުންނަ ނާސިން ހޯމް އަށް ބަދަލުވެފައިވަނީ 2009 ވަނަ އަހަރުގައި ކަަމަށް ޓަވެލާ ބުނެފައިވެއެވެ.\nއެންޑްރޭ އަކީ ދުނިޔޭގައި މިހާރު ދިރި ހުރި އެންމެ އުމުރުން ދުވަސްވީ ދެވަނަ މީހާއެވެ. މިހާރު ދުނިޔޭގައި ހުރި އެންމެ ގިނަ ދުވަސްވީ މީހާއަކީ ކަނޭ ތަނަކާ ކިޔާ ޖަޕާނު އަންހެނެކެވެ. އޭނާ އުފަންވެފައި ވަނީ 1903 ވަނަ އަހަރު ޖެނުއަރީ ދެވަނަ ދުވަހުގައެވެ.\nފުރާންސްގައި ދިރި ހުރި އެންމެ އުމުރުން ދުވަސްވީ މީހާކަމުގައި އެންޑްރޭ ވެފައިވަނީ 2017 ވަނަ އަހަރު އޮކްޓޯބަރު މަހުގައެވެ.


Iyyege evvumun hayyarukuri ekaku fiyavaa ehen enmen joorimanaa kurumahfahu dhookohllaifi\nއިއްޔެގެ އެއްވުމުން ހައްޔަރުކުރި އެކަކު ފިޔަވާ އެހެން އެންމެން ޖޫރިމަނާކުރުމަށްފަހު ދޫކޮށްލައިފި\n"އަޅުވެތިކަމާ ދެކޮޅަށް" ނަމުގައި މާލޭގެ މަގުމަތީގައި އިއްޔެ ޒުވާނުންތަކެއް އިސްނަގައިގެން ކުރިއަށްގެންދިޔަ ހަރަކާތުން ހައްޔަރުކުރި އެކަކު ފިޔަވާ އެހެން ހުރިހާ ފަރާތްތަކެއް ދޫކޮށްލައިފިއެވެ.\nފުލުހުން މައުލޫމާތުދޭ ގޮތުގައި އެ ހަރަކާތުން ހައްޔަރުކުރި ހުރިހާ ފަރާތްތަކެއް ވަނީ އެޗްޕީއޭގެ ގައިޑްލައިންތަކާ ޚިލާފްވެފައިވާތީ ޖޫރިމަނާކޮށްފައެވެ. އެ އެއްވުމުން 41 މީހަކު ހައްޔަރުކޮށްފައިވެއެވެ. އެހެންކަމުން މިފަރާތްތަކުގެ އަތުން ޖޫރިމަނާގެ ގޮތުގައި ދައުލަތަށް 41،000 އެއްހާ ރުފިޔާ ލިބޭނެކަމަށް ބެލެވެއެވެ.\nމި ހަރަކާތުން ހައްޔަރުކުރި އެކަކު ފިޔަވައި އެހެން ހުރިހާ ފަރާތްތަކެއް ވަނީ މިހާރު ދޫކޮށްލާފައެވެ. ފުލުހުން ބުނިގޮތުގައި އެކަކު ދޫކޮށްފައިނުވަނީ އޭނާ ފުލުހުންނަށް އިންޒާރުދީފައި ވާތީއެވެ. މި އެއްވުމުން ރަޖިސްޓްރީ ދިމާނުވާތީ ވެހިކަލެއް ވަނީ ޓޯވެސް ކޮށްފައެވެ.\nމި ހަރަކާތް ކުރިއަށް ގެންދިއުމަށް މަސައްކަތްކޮށްފައިވަނީ ސައިކަލް ބުރެއްގެ ގޮތުގައެވެ. ނަމަވެސް ރަސްފަންނު ސަރަހައްދުން އެސްއޯ ފުލުހުން ވަނީ ބެރިކޭޑް ޖަހައި، ސައިކަލްތަކުގައި ތިބި ގިނަ އަދަދެއްގެ ޒުވާނުން ހައްޔަރުކޮށްފައެވެ. އެއަށްފަހު ހަރަކާތުގެ ބައެއް ބައިވެރިން ވަނީ ފައިމަގުގައި ޝުއޫރުފާޅުކޮށްފައެވެ.\nސަރުކާރާއި ވާދަވެރި ސިޔާސީ ކޯލިޝަން ޕީޕީއެމް/ ޕީއެންސީ ގެ ފަރާތުން ނޫސްވެރިންނަށް މައުލޫމާތު ދެއްވިގޮތުގައި މިއީ އެ ކޯލިޝަންގެ ހަރަކާތެއްނޫނެވެ. ނަމަވެސް އެ ޕާޓީގެ ލީޑަރޝިޕްގެ ފަރާތްތަކާއި އެކްޓިވިސްޓުން މި ހަރަކާތް ހިނގި ސަރަހައްދުން ފެނިގެންދިޔަކަން ފާހަގަކޮށްލެވެއެވެ.\nދިވެހިރާއްޖޭގެ ޓީވީ ޗެނަލެއްކަމަށްވާ "ސަންގު"އަށް މައުލޫމާތުދެއްވަމުން އިދިކޮޅު ކޯލިޝަންގެ ތަރުޖަމާނު ހީނާ ވަލީދު ވިދާޅުވީ ފުލުހުންގެ ބެލުމުގެ ދަށަށް ގެންދިޔަ މީހުންގެ ތެރޭގައި ކޯލިޝަންގެ ލީޑާޝިޕްގެ އެއްވެސް ބޭފުޅެއް ހިމެނިވަޑައިނުގަންނަވާ ކަމަށެވެ. ނަމަވެސް އެ ކޯލިޝަން ކައުންސިލު ބައެއް މެމްބަރުންނާއި އެކްޓިވިސްޓުން ހައްޔަރުކޮށްފައިވާކަމަށް ހީނާ ވިދާޅުވިއެވެ.\nތިކަމަކީ އެޗުޕީއޭ އާ ޚިލާފުވެގެން ކުރާ ކަމެއް ނޫން މި ސަރުކާރު ހިންގާނެ ފައިސާ ނެތިގެން އެ އުޅެނީ، އަދި އޭގެ އިތުރުން އިދިކޮޅަށް ބިރު ދައްކާ އިދިކޮޅު ހުއްޓުވަން ވެސް ވަރަށް އެބަ ފައި ނަގާ، މިސަރުކާރު މިހާރު އޮތީ ނޭވާ ހޮޅިއަށް އެޅިފާ ދެން ރައިއްޔަތުން ގަބޫލެއް ނުކުރާނެ މި ސަރުކާރު މިގައުމުގާ އޮންނާކަށް.\nރައީސް ޞާލިޙު އާއިދޭތެރޭ ރައްޔިތުން އިތުރަށްކުރާނެ އުންމީދެއްނެތް: ޝިޔާމް02 days ago\nޤައުމު ސަލާމަތް ކުރުމުގެ ޤާބިލްކަން ހުރި ހަމައެކަނި ލީޑަރަކީ ރައީސް ޔާމީން: ޝިޔާމް 13days ago


Nufenna agu | Dhiislam\nމުޙައްމަދު ވިޝާޙް ބިން ޢަލީ މާރޗް 29, 2017\nފޮޓޯ : ގޫގްލް\nއިޤްތިޞާދެއް ހަލުއިކަމާއެކު ކުރިއެރުވުމަށްޓަކައި ބޭނުންކުރާ މަޤްބޫލު އެއް ހަތިޔާރަކީ ބޭރު އިންވެސްޓްމަންޓްތައް އިތުރު ކުރުމެވެ. އެހެނީ އެކަމުގެ ސަބަބުން އިޤްތިޞާދުގައި އިތުރު ވަޒީފާތައް އުފެދެއެވެ. ބޭރު ފައިސާ ވަދެގެން ދެއެވެ. އަދި ޤައުމުގެ އުފެއްދުން ތެރިކަން އިތުރުވެގެން ދެއެވެ.\nނަމަވެސް ވިސްނާލަންވީ ނުކުތާއަކީ މިއިން ކޮންމެ ބައިނަލް އަޤްވާމީ ވިޔަފާރިއެއްގެ ފަހަތުގައި އެބައިމީހުން ޤަބޫލުކުރާ ފަލްސަފާތަކެކަކާއި އުސޫލުތަކެއް އޮންނަކަމެވެ. ފަހަރުގައި އެ ފަލްސަފާތަކަކީ ނުވަތަ އެ އުސޫލުތަކަކީ ދީނީ ވިސްނުމުގެ ނަޡަރިއްޔާތާ ޚިލާފު އެއްޗަކަށް ވެދާނެއެވެ. ވަރަށް ކުޑަ ކުޑަ މިސާލަކުން ފަށަމާތޯއެވެ.\nދިވެހިންގެ އުފެއްދުންތެރިކަން އެންމެ ބޮޑަށް ހިއްސާކުރާ ޓުއަރިޒަމަކީ މިއަދާ ހަމައަށްވެސް ހުޅަނގުގެ ފިކުރާއި ނަޡަރިއްޔާތުތަކުގެ މައްޗަށް ބިނާކުރެވިފައިވާ ވިޔަފާރިއެކެވެ. ތެދެކެވެ. ބޭރު ފައިސާ ވަންނަން ފަށައިފިއެވެ. ވަޒީފާތައް އިތުރުވެއްޖެއެވެ. ބައެއްގެ ޖީބުތައް ތަނަވަސް ވެއްޖެއެވެ. ނަމަވެސް....\nނަމަވެސް ރިސޯޓްތަކުގައި ބަނގުރާ އާންމުކުރުމުގެ ނަތީޖާއަކަށްވީ މަޑުމަޑުން ދިވެހިންގެ ތެރެއަށް މި ނުބައި ބަލި ފެތުރުމެވެ. މިއަދު ދިވެހި އާއިލާތަކަށް ބަލާލާއިރު މަސްތުވާތަކެތީގެ މައްސަލަ ކުރިމަތިވެފައި ނުވާ އާއިލާއެއް ކޮބައިތޯއެވެ؟ އެތަކެތި ބޭނުންކޮށްގެން ހިންގާ އެކި އެކި ޖަރީމާތަކާ ކުރިމަތިލާންޖެހިފައިނުވާ އާއިލާއެއް ކޮބައިތޯއެވެ؟ ރަލާ ދެކޮޅަށް އަދި މީހުން ދިރިއުޅޭ ރަށްރަށުގައި ބަނގުރާ އާންމު ކުރުމާ ދެކޮޅަށް ދީނަށް ލޯބި ކުރާ ދިވެހިން މުޒާހަރާކުރަން ޖެހުމުން ދޭހަވާ މާނައަކީ ކޮބައިތޯއެވެ؟\nއެއަށްފަހު "ޒަމާނީ ކުލަތައް" ދިވެހި ގޮނޑުދޮށާ ހަމައަށް ގެނެސް ދިނުމަށްޓަކައި ތަޢާރަފް ކުރެވުނު ކޭބަލް ޓީވީ ވެގެން ދިޔައީ ދިވެހިންނަށް ވަރަށް ކަމުދިޔަ އެއްޗަކަށެވެ. އޭގެ ސަބަބުން ވިޔަފާރިތަކަކަށް ފައިދާ ވިއެވެ. މުޖްތަމައުގައި ވަޒީފާވެސް އިތުރުވިއެވެ. ނަމަވެސް...\nނަމަވެސް މިހުރިހާ ފައިދާއަކާ އެކު ފަރުދާގެ ފުރަގަހުގައި ކަންތައްތަކެއް ދިޔައީ ހިނގަމުންނެވެ. ހިންދީ އެކިއެކި ސިލްސިލާގެ އަވައިގައި ދިވެހި އާއިލާތައް ޖެހިގެން ދިޔައެވެ. ދަރިން ތަރުބިއްޔަތުކުރުމަށް ނޭދެވޭ އަސަރު ކުރިއެވެ. ފާހިޝް މަންޒަރުތައް ގޭގެ ސިޓިން ރޫމްތަކުގައި ބެލޭނެ ގޮތް ހަމަޖެހިގެން ދިޔައެވެ. ދީނީ ގޮތުން އެހާ ހޭލުން ތެރިކަމެއް ނެތް މުޖްތަމައެއްގެ ތެރޭގައި ޒުވާން ކަމުގެ ޖޯޝް އާލާ ވަމުން ދިޔަ ލޯތަކެއް އެދަލުގައި ޖެހެމުން ދިޔައެވެ. އެންމެނަށް އެކަން އެނގުނު ކަމުގައި ވިޔަސް އެކަން ދެނެހުރި މީހަކު ނެތް ކަހަލައެވެ.\nމި ފަދަ ހާލެއްގައި ވަނިކޮށް ސަބްމެރިން ކޭބަލް އަޅާ އިންޓެނެޓްގެ ޚިދްމަތް ތަރައްޤީވާން ފަށައިފިއެވެ. އާދައިގެ މަތިން މިފަދަ ކޮންމެ ކުރިއެރުމަކާއެކު އެއްބައެއްގެ ޖީބުތައް ތަނަވަސްވެ އަނެއްބަޔަކަށް ލިބޭ ޚިދްމަތްތައް ފަސޭހަވިއެވެ. އިތުރު ވަޒީފާތައް އުފެދި މާއްދީ ތަރައްޤީ އިހުނަށްވުރެ ކުރިއަރައިފިއެވެ. ނަމަވެސް....\nނަމަވެސް، ހަމަ މިއާއެކު ދެން ފެނިގެން ދިޔައީ އިންޓަރނެޓްގެ ބޭނުން ނަހަމަ ގޮތުގައި ހިފަންފެށިތަނެވެ. ކުޑަކުއްޖެއްގެ އަތަށް ވަޅިއެއް ދިނީމާ ކަން ވާ އުސޫލުންނެވެ. އުފެއްދުންތެރި ގޮތުގައި އިންޓަރނެޓް ބޭނުން ކުރުމުގެ ބަދަލުގައި އެކި އެކި ފިލްމާއި ފޮޓޯ ބެލުން ދިޔައީ އިތުރުވަމުންނެވެ. ބުލީ ކުރުމާއި، އިންޓަރނެޓްގެ ނިވާފަތްގަނޑުގެ ފުރަގަހުގައި ޙަލާލެއް ޙަރާމެއް ބަލާލުމެއް ނެތި އެތައްކަމެއް ދިޔައީ ކުރަމުންނެވެ. ނަތީޖާއަކަށްވީ އެބޯޝަނާއި ވަރި ގިނަވުމެވެ. އަބުރު ގެއްލޭފަދަ މަންޒަރުތައް ސޯޝަލް މީޑިޔާގައި ފެތުރުމެވެ. އަދި މި ފަދަ ގޯސް އަދި ފާޙިޝް ކަންކަން އާންމުވުމުގެ ސަބަބުން އެކަންކަމަކީ މާބޮޑު ކަމެއްނޫން ކަމުގައި މީހުންނަށް ގަބޫލުކުރެވޭގޮތް ވުމެވެ.\nކޮންމެ އަކަސް މިވާހަކަ ތަކަކީ ދައްކާ ކޮޅުންލާނޭ ވާހަކަ ތަކެއް ނޫނެވެ. ހުޅަނގުގެ ފިކުރީ އިސްތިއުމާރު ކުރިއަށް ނެރުމަށްޓަކައި ހިންގާ ޕްރޮގްރާމްތަކަށް ތާއީދުކޮށް އެފަދަ ބައެއް ކުންފުނި ތަކުން ފައިސާއާއި އެހެނިހެން އެހީ ދޭކަމީ އެންމެން ދަންނަ ބޮޑު ސިއްރެކެވެ. ވުމާއެކު ފާހަގަކޮށްލަން ވީ ނުކުތާއަކީ ބޭރު ވިޔަފާރިތަކުގެ ސަބަބުން ދިވެހިންގެ އުޅުމަށާއި ގުޅުމަށް ނޭދެވޭ އަސަރުތަކެއް ކުރަމުން އަންނަކަމެވެ. އަދަބު އަޚްލާޤަށް ބުރޫއަރާކަމެވެ. އަދި ވަކިން ޚާއްޞަކޮށް ދީނާ ޚިލާފް ވިސްނުންތަކާއި ގުޅުންތައް ދިވެހިންގެ ތެރެއަށް ވަދެގެން އަންނަކަމެވެ. އަދި ހަމަ އެއާއެކު ޤައުމު ހިންގަން ތިބި ޖީލުތައް ހަލާކުވަމުންދާ ކަމެވެ.\nކަންމިހެން އޮތްކަމުގައި ވިޔަސް ޙައްލަކީ ހުރިހާ ބޭރުގެ އިންވެސްޓަރުން ފޮނުވާލުމެއްނޫނެވެ. އަދި ބޭރުގެ ދުނިޔެއާ ގުޅުން ކަނޑާލުމެއްވެސް ނޫނެވެ. ސަބަބަކީ އެކަމަކީ މިއަދު ޤައުމު އޮތް ޙާލަތުން ކުރެވޭނޭ ކަމަކަށް ނުވާތީއެވެ. ބޭރުގެ ވިޔަފާރިތައް ގެނައުމަށް މުޢާމަލާތް ކުރާއިރު އެ މުޢާމަލާތްތަކުން ދިވެހިންނަށް ލިބޭ ދުނިޔަވީ ފައިދާތަކަށް ވިސްނުމާއި އެއްވަރަށް މަތީގައި ދެންނަވާފައިވާ ފަދަ "ނުފެންނަ އަގު" ތަކާމެދު ސަމާލުވާން ޖެހެއެވެ. ފިކުރީ ހަނގުރާމަ އިޤްތިޞާދީ ދާއިރާގައި ފުޅާ ދާއިރާއެއްގައި ކުރިއަށް ދާކަން ދަންނަން ޖެހެއެވެ. އެދުމެއް ނެތި ވެދުމެއް ނުކުރާނެކަން ޤަބޫލު ކުރަން ޖެހެއެވެ. ޒަމާނީ އިސްތިއުމާރީ ޙަރަކާތްތަކުގެ މައިދާނަކީ އިޤްތިޞާދީ ދާއިރާކަން އިޖްތިމާއީ އަދި ސިޔާސީ ޢިލްމުގެ އަހުލުވެރިން އެދަނީ ތަކުރާރުކޮށް ބުނަމުންނެވެ.\nވުމާއެކު، ފޮރިން އިންވެސްޓްމަންޓްތައް އިތުރު ކުރުމުގެ ވައުދު ތަކާއެކު، މި ދެންނެވި ފަދަ "ނުފެންނަ އަގުތައް" ނައްތާލުމަށް ވައުދު ވާންޖެހެވެ. އަޅުގަނޑުމެންގެ ބިމުގައި އެބައިމީހުންނަށް މަރުޚަބާކީކަމުގައި ވިޔަސް އެ މަރްޚަބާއަކީ ދީން ކަތިލާފައި ކިޔާ މަރުޚަބާއަކަށް ވެގެން ނުވާނެއެވެ. އެބައިމީހުންގެ ފިކުރު އަޅުގަނޑުމެންގެ ސިކުނޑިތަކަށް ފެތުރުމުގެ ބަދަލުގައި އަޅުގަނޑުމެން ބަލަންވީ އަޅުގަނޑުމެންގެ ފިކުރު އެބައިމީހުންނަށް ވާސިލް ކުރެވޭތޯއެވެ. ފިކުރީ ހަނގުރާމައިގައި ކާމިޔާބު ލިބޭނެ ގޮތަކީ އެއީއެވެ.\nޙަސަން އާހިލް 41 މިނިޓު ކުރިން\n29 މާރޗް, 2014 | 5:10


FIFA ge Kanboduvuntha Club thakaa hissaa kuran New in Edhijje\nފީފާގެ ކަންބޮޑުތައް ކުލަބަތަކާ ހިއްސާކުރުމަށް ނިއުއިން އެދިއްޖެ\nނިއުގެ ހިންގާ ކޮމިޓީގެ ބައެއް މެމްބަރުން. އެކުލަބުން ވަނީ އެފްއޭއެމުގެ އިންތިހާބާބެހޭ ގޮތުން ބަޔާނެއް ނެރެފައި.\nއެންމެ ފަހުން ފާސްކުރި އެފްއޭއެމުގެ އަސާސީ ގަވާއިދުގައި ފީފާއިން ކަންބޮޑުވާ ޕޮއިންޓްތައް ކުލަބަތަކާ ހިއްސާކޮށްދިނުމަށް ނިއުރޭޑިއަންޓުން އެދިއްޖެ އެވެ.\nނިއުއިން މިއަދު ނެރުނު ބަޔާނެއްގައިވަނީ އެފްއޭއެމުގެ އިންތިހާބު ނުބޭއްވި ދިގުލައި ދިއުމުގެ ސަބަބުން ފީފާގެ ސަސްޕެންޝަނެއް ރާއްޖެ އަށް އައުމަށް އެކުލަބުން ނޭދޭ ކަމަށެވެ. މިހެންވެ އިންތިހާބަށް މަގުފަހިކުރަން ދޭންޖެހޭ ހުރިހާ އެއްބާރުލުމެއްދޭނެ ކަމަށެވެ.\nނަމަވެސް މި މަހު ފާސްކުރި އެފްއޭއެމުގެ އަސާސީ ގަވާއިދުގައި ފީފާއިން ކަންބޮޑުވާ މާއްދާތަކަކަކީ ކޮބާކަން އެފްއޭއެމުން ކުލަބުތަކަށް އޮޅުންފިލުވައިދީފައިނުވާ ކަމަށާއި ވީއެންމެ އަވަހަކަށް އެކަން ކޮށްދިނުމަށް އެދޭ ކަމަށެވެ.\nނިއުއިން އިތުރަށް ބުނެފައިވަނީ ރާއްޖޭގެ ފުޓްބޯޅަ މިއިން ދުވަހަކު ނުދާހާ ބޮޑަށް ދަށަށް ހިނގައްޖެކަމަށެވެ. އޭގެ ސަބަބަކީ އިންތިހާބުކޮށްފައިވާ ހިންގާކޮމިޓީއެއް އެފްއޭއެމުގައި ނެތުން ކަމަށެވެ. މިހެންވެ މިހާރު ފުޓްބޯޅަ އަށް ކޮށްދެވޭނެ އެންމެ ބޮޑު ހިދުމަތަކީ އިންތިހާބުކޮށްފައިވާ ހިންގާކޮމިޓީއަކާއި އެފްއޭއެމުގެ ހިންގުން ހަވާލުކުރުން ކަމަށެވެ.\nމިދިޔަ ސެޕްޓެމްބަރު އަސާސީ ގަވާއިދު ފާސްކޮށް ނޮވެމްބަރު އިންތިހާބު ބާއްވަން އުޅުނު ނަމަވެސް ދެ ފަހަރެއްގެ މަތީން އެފްއޭއެމުގެ އިންތިހާބުވަނީ ނުބޭއްވިފަ އެވެ. މި މައްސަލާގައި ފީފާއިން މިހާޜު އަންގާފައިވަނީ މި މަހު ބޭއްވި ކޮންގްރެސްގައި ފާސްކުރި އަސާސީ ގަވާއިދު ބަލައިނުގަނެވޭނެ ކަމަށާއި މިދިޔަ އަހަރުގެ ސެޕްޓެމްބަރު މަހު ފާސްކުރި އަސާސީ ގަވާއިދު ފާސްކޮށްދިނުމަށެވެ. މި މަހު ފާސްކުރި އަސާސީ ގަވާއިދު ފީފާއިން ބަލައިނުގަނީ އެ ޖަމާއަތުގެ ރިފޯމް އެޖެންޑާއާ ހިލާފު މާއްދާތަކެއް ހިމެނޭ ކަމަށް ބުނެފަ އެވެ. ފީފާއިން އެދެނީ އެފްއޭއެމުގެ ހިންގާ ކޮމިޓީގައި އަންހެން މެމްބަރަކު އިނުމަށާއި އަންހެނުންނާއި އިންޓަރެސްޓް ގްރޫޕްތަކާއި އަތޮޅުތެރޭގެ ކުލަބުތަކަށް އިންތިހާބުގައި ވޯޓުލުމުގެ ފުރުސަތު ދިނުމަށެވެ.\nނަމަވެސް މި މަހު ފާސްކުރި އަސާސީ ގަވާއިދުގައިވާ ގޮތުން އިންތިހާބުގައި ވޯޓުލެވެނީ ޖުމުލަ 21 ކުލަބަށެވެ. މީގެ ތެރެއިން ފުރަތަމަ ޑިވިޝަނުގެ އަށް ކުލަބަށް ދެ ކުލަބަށް ވޯޓުލެވޭނެ އެވެ. މިވެސް ފީފާއިން މައްސަލަ ޖައްސާ ޕޮއިންޓެކެވެ.\nއެފްއޭއެމް އެފްއޭއެމްގެ އިންތިހާބު ނިއުރޭޑިއަންޓް\nއެފްއޭއެމްގެ އިންތިހާބު މި މަހު ބާއްވަނީ


B. Atholhu counciler aku genbenikoh salaamaiy koffi\nކައުންސިލަރަކު ގެނބެނިކޮށް ސަލާމަތް ކޮށްފި\nއޭދަފުށީގަިއ މިއަދު ގެނބެނިކޮށް ސަލާމަތްކުރި އަތޮޅު ކައުންސިލަރަކު ފަރުވާއަށް ހޮސްޕިޓަލަށް ގެންދަނީ\nމިއަދު އޭދަފުށީގައި މޫދަށްއެރި އުޅުމުގެ ތެރޭގައި ބ. އަތޮޅު ކައުންސިލަރަކު ގެނބެމުން ދަނިކޮށް، މި ރަށުގެ ޒުވާނެއްގެ މަސައްކަތުން ސަލާމަތްކޮށްފި އެވެ.\nމިއަދު ހަވީރު 5:30 ހާއިރު ހިނގި ހާދިސާގައި ބ. އަތޮޅު ކައުންސިލުގެ މެންބަރު އައިޝަތު ޝިފާނާ ގެނބެނިކޮށް ސަލާމަތްކުރީ، މިރަށު ޒުވާނެއް ކަމަށްވާ ޝުއައިބް އަލީ ޝަރީފެވެ.\nޝުއައިބު އަލީ “އީޓީ” އަށް ބުނީ ހަވީރު މޫދަށްއެރޭ ސަރަހައްދުގައި ކޮމިއުނިޓީ ޕާކުހެދުގެ މަސައްކަތުގައި އުޅުނުއިރު އެ ސަރަހައްދުގައި މޫދަށް އެރިގެން ބަޔަކު އުޅުނު ކަމަށެވެ. އޭގެ އިރުކޮޅެއް ފަހުން ޝުއައިބު އާއި އޭނާގެ ބޭބެ މާއިޝް އަށް ގޮވައި ގެނބެނީއޭ ކިޔައި ގޮވަން ފެށި ކަމަށް ބުންޏެވެ.\n“ޕާކު ހެދުމުގެ މަސައްކަތުގައިއަޅުގަނޑާއި އަޅުގަނޑުގެ ބޭބެ އުޅެނިކޮށް އެތަނުގައި އޭރު ފޮޓޯ ނަގަންއުޅުނު ބަޔަކު އައިސް ގޮވީ މި އޮތް ގެނބެނީއޭ، ސަލާމަތް ކޮށްދޭށެ، އޭރު ދެން ސަލާމަތްކުރަން ދިޔައިރު އޭނާ (ޝިފާނާ) އޮތީ އެތަނުގައި ރިންގެން އަލައިގެން މޫދުގައި އޮތް އެހެން އަންހެނެއްގެ ގައިގައި ހިފައިގެންނެވެ،” ޝުއައިބު ބުންޏެވެ.\nޝުއައިބު ބުނި ގޮތުގައި ރިންގް އަޅައިގެން އޮތް އަންހެން މީހާ އޭރު ދިޔައީ ވަރަށް ވަރުބަލި ވެއްޖެ ކަމަށާއި އަވަސްކުރާށޭ ދެން ނުވާނެ ކަމަށް ގޮވަމުން ދިޔަ ކަމަށެވެ. އޭރު ޝުއައިބުއަށް އެ މީހުންނާ ކައިރިއަށް ދެވިއްޖެ އެވެ.\n“އަޅުގަނޑު އަވަހަށް އެ ހިސާބަށް ގޮސް ފުރަތަމަ ގެނބެމުންދިޔަ މީހާ އެއްގަމަށް އެރުވީ، ވަރަށް ބޮޑަށް އޭނާ އަށް ލޮނުބޮވިފަ ހުރީ، ދެން އޭރު އެތަނުގައި ތިބި މީހުން އެންބިލަންސަށް ވެސް ގުޅައިފި ވަގުތުން، ދެން އެންބިއުލެންސް އަންނަން ދެން އެއްގަމުގައިތިބި މީހުންނާއެކީ ފަސްޓް އެއިޑް ދިނީ،” ޝުއައިބް ބުންޏެވެ.\nރިންގް އަޅައިގެން އޮތް އަންހެން މީހާއަށް އަނިޔާއެއް ނުލިބި ސަލާމަތްވި ނަމަވެސް ކައުންސިލަރު ޝިފާނާ އަށް ފަރުވާ ދޭން ސިއްހީ މަރުކަޒަށް ގެންދިޔަ އެވެ. އޭނާގެ ހާލު މިހާރު ރަނގަޅެވެ.


އަހަރެމެންނަށް ޤަބޫލުކުރަން ކިތަންމެ އުނދަގޫވިނަމަވެސް މައްކާގެ ޙަރަމްފުޅުވެސް ތަޅައިލެވޭނެ!: ބިލާލް އައްސަދު\nފަހު ޒަމާން އައިސް ޤުރްއާން އުފުއްލަވާނެކަމަށް އޮންނަ ބަސްފުޅު ޙަޤީޤަތަކަށްވާނެއެވެ. ނަމަވެސް މިއަދަކު ނޫނެވެ. މިހާރު މިދަނީ އިސްލާމް ދީން ކުރިއަރަމުންނެވެ. މިގޮތަށް ކުރިއަރަމުން ގޮސް އިސްލާމީ އުންމަތަށް ކުރިންވެސް ލިބިފައި އޮތް އާރާއި ބާރު އަދި ލިބިގެންދާނެއެވެ. މީސްތަކުން ޖާހިލުވެގެންދާނީ އެއަށްފަހުގައެވެ.\nދުނިޔެ ނިމިގެންދާއިރު ޤުރްއާނުގެ ޢިލްމްވެރިންނެއް ނުތިބޭނެއެވެ. މީސްތަކުންގެ ހިތްތަކުގައި ޤުރްއާނެއް ނުއޮންނާނެއެވެ. ހަމައެކަނި ހަނދާން ހުންނާނީ ޝަހާދަތެވެ. އެއީވެސް އެމީހުންގެ ކާބަފައިން ކިޔައި އުޅުނު އެއްޗެއްގެ ގޮތުގައެވެ.\nމިޒަމާނުގެ ގިނަ ދަންނަބޭކަލުން ޤަބޫލުކުރައްވާގޮތުގައި ޤިޔާމަތްވުމުގެ ކުރިން ފެންނާނެ ކުދި ހުރިހާ ޢަލާމާތްތަކެއްހެން މިހާރު ވަނީ ފެނިފައެވެ. އަނެއްބައި ޢިލްމުވެރިން ޤަބޫލުކުރައްވާ ގޮތުގައި ކުދި ޢަލާމާތްތައް އަބަދުވެސް ދާނީ ފެންނަމުންނެވެ. ބޮޑެތި ޢަލާމާތްތައް ފެންނަމުންދާއިރުވެސް ކުދި ޢަލާމާތްތައް ދާނީ ފެންނަމުންނެވެ.\nއަހަރެމެންނަށް ޤަބޫލުކުރަން ކިތަންމެ އުނދަގޫވިނަމަވެސް މައްކާގެ ޙަރަމްފުޅުވެސް ތަޅައިލެވޭނެއެވެ. ޙުރުމަތްތެރިވެގެންވާ އެބިނާ ނެތިގެންދާނެއެވެ. ޤިޔާމަތްވާނީ އެއިގެފަހުންނެވެ.\nމީސްތަކުންނޭވެ! މިއީ އީމާންކަމުގައި އެންމެ ވަރުގަދައަށް ސާބިތުވާންވީ ވަގުތެވެ. އިސްލާމް ދީން ކުރިއަރަމުންދާތީ އެކަމާއި ދެކޮޅަށް ވަރަށް ވަރުގަދަ ހަނގުރާމަތަކެއް މިދަނީ ކުރެވެމުންނެވެ. އިސްލާމް ދީން ބަލިކަށިކުރުމަށް ކެނޑިނޭޅި އެގެންދަނީ މަސައްކަތްކުރަމުންނެވެ. މުސްލިމުން އިސްލާމް ދީނާއި ދުރުކުރުވުމުގެ މަސައްކަތް އެވަނީ މެކްހަށް ޖަހައިފައެވެ. އެއީ ދުނިޔޭގެ ކަންކޮޅުތަކުގައި އިސްލާމް ދީން ކުރިއަރަމުން އަންނަ ބާރިމިން ފެނި ޙަޖަމަނުކުރެވިގެންނެވެ.\nވީމާ މިއީ މުސްލިމުން އެންމެ ވަރުގަދައަށް އީމާންކަމުގައި ސާބިތުވާން ގަދައަޅައި މަސައްކަތްކުރަންޖެހޭނެ ވަގުތެވެ! ދަޅަތަކަށް ހެއްލެވި އިސްލާމް ދީނާއި ދުރަށް ޖެހެވިއްޖެނަމަ އެއީ އެމީހަކު އަމިއްލަ ލިބިގަންނަ އެންމެ ބޮޑު އަނިޔާއެވެ! އެންމެ ބޮޑު ނިކަމެތިކަމެވެ. މިދުވަހާއިމެދު ރަސޫލް ދެއްވަވާފައިވާ އިންޒާރުތައް ޤަބޫލުކުރި މީހަކަށް މެނުވީ ސަލާމަތްކަމެއް ނެތެވެ.


Kudakuda plastic thattehgai dhiriulhey anhen kujjeh | Mihaaru\nރަހުމާ:ކޮންމެ ހާލެއްގައި ވެސް މާތް ﷲގެ ރަހުމަތްފުޅަށް ޝުކުރު އަދާ ކުރާ ހިތްވަރުގަދަ އަންހެންކުއްޖެއް\nކުޑަކުޑަ ޕްލާސްޓިކް ތައްޓެއްގައި ދިރިއުޅޭ އަންހެންކުއްޖެއް\n21 ޖުލައި 2016 - 08:467comments\nފުރާވަރުގެ އެހެން އަންހެންކުދިން ފަދައިން މި އަންހެންކުއްޖާ އަކީ ވެސް ވިސްނުން ތޫނު އުފާވެރި މިޒާޖެއްގެ ކުއްޖެކެވެ. އޭނާގެ އުންމީދަކީ ކޮންމެވެސް ދުވަހަކުން އަމިއްލަ ފިހާރައެއް ހުޅުވުމެވެ.\nނަމަވެސް ރަހްމާ ހަރޫނާ އަކީ ގޮތްނޭނގޭ ބައްޔެއްގެ ޝިކާރައަކަށްވެފައިވާ ކުއްޖެކެވެ. އަބަދުވެސް ތަންތަނުގައި ވޭން އަޅާތީ އުޅޭ މި ކުއްޖާގެ އެއްވެސް އަނގުނެއް ނެތެވެ. އަދި އޭނާއަށް ގިނަ ވަގުތު ހޭދަކުރަން ޖެހިފައި ވަނީ ކުޑަކުޑަ ޕްލާސްޓިކް ތައްޓެއްގެ ތެރޭގަ އެވެ.\nޑެއިލީމެއިލްގައިވާ މި ރިޕޯޓުގައިވާ ގޮތުން ނައިޖީރިޔާގެ ކާނޯގައި ދިރިއުޅޭ އުމުރުން މިހާރު 19 އަހަރަށް އަޅާފައިވާ ރަހުމާ އަކީ އުފަންވީއިރު ސިއްހަތު ރަނގަޅު ކުއްޖެކެވެ. ނަމަވެސް އުމުރުން ހަ މަސް ފުރުނުތަނާ އޭނާގެ ހެދިބޮޑުވުން ކުއްލިއަކަށް ހުއްޓުނެވެ. އަދި އޭނާގެ ހަށިގަނޑުގެ މުހިއްމު ގުނަވަންތަކުގެ އުފެދުންވެސް އެހިސާބުން ހުއްޓުނީ އެވެ.\nރަހުމާގެ މަންމަ ފަދީ ބުނެފައިވާ ގޮތުގައި ދަރިފުޅަށް މި ބަލި ފުރަތަމަ ޖެހުނީ ހަ މަހުގައި، އުނަގަނޑު ހަރުލައި ތަންތަނުގައި އިށީނދެ އިނދެވެން ފެށިތަނާ އެވެ. އެހެންކަމުން ދަރިފުޅަށް ދުވަހަކު ވެސް ފިރުކެން ދަސްނުވި ކަމަށް އޭނާ ބުންޏެވެ.\n"އެންމެ ފުރަތަމަ ވާން ފެށިގޮތަކީ ގަދަ ހުމެއް އައީ. އެއާ އެކު ވަރަށް ގަދަޔަށް ބަނޑަށް ތަދުވާތީ އުޅުނީ. އޭގެ ފަހުން ދެ ފަޔާއި ދެ އަތުގައި ރިއްސަން ފެށީ. ތަދުވާން ފެށުމުން އަތާއި ފައި އެއްގޮތަކަށް ވެސް ބޭނުން ނުކުރެވޭ ވަރަށް ރިއްސާ،" އޭނާގެ މަންމަ ކިޔައިދިނެވެ.\nރަހުމާގެ ހަޔާތަށް ވީހާވެސް އުފާވެރިކަން ގެނެސްދެވޭތޯ އޭނާގެ އާއިލާއިން ވަރަށް މަސައްކަތް ކުރެ އެވެ. އެގޮތުން ޕްލާސްޓިކް ބޯތައްޓަކަށް ލައިގެން އޭނާ ގޮވައިގެން އަވަށު ތެރޭގައި ހިނގާލަން ގެންގޮސް ހަދަ އެވެ.\n"އެމީހުން (އާއިލާއިން) އަހަންނަށް ވަރަށް އެހީތެރިވޭ. އެމީހުން އެގޮތަށް ކަންތައް ކުރަނީ ކީއްވެގެން؟ އަހަރެން ބޭނުން ހުރީ ކަމެއް އެމީހުން ކޮށްދޭ،" ރަހްމާ ބުންޏެވެ.\nއާއިލާގެ އެހެން ހުރިހާ މެމްބަރުންނަށް ވުރެ ވެސް ރަހްމާ އެންމެ ގާތީ އޭނާގެ 10 އަހަރުގެ ކޮއްކޮ ފަހަދް އާ އެވެ. ފަހަދް އޭނާގެ ދައްތަ ދެކެ އިންތިހާއަށް ލޯބިވެ އެވެ.\nފަހަދު ބުނި ގޮތުގައި ދައްތަ ފެންވެރުވުމާއި ބޭރަށް ހިނގާލަން ގެންދިއުން ފަދަ ކަންކަމަކީ ދައްތަ އަށް އެހީތެރިވުމުގެ ގޮތުން އޭނާ ކުރާ ކަންތައްތަކުގެ ތެރެއިން ކޮންމެ ދުވަހަކު ވެސް ގަވާއިދުން ކުރަމުންދާ ކަންތައްތަކެވެ.\nފަހަދު ބުނި ގޮތުގައި މީހުން ދައްތައަށް އެހީތެރިކަން ފޯރުކޮށްދޭތަން ފެނުނީމަ އޭނާ ވަރަށް އުފާވެ އެވެ. އަދި ތިމާގެ މީހުންގެ ގޭގެއަށް ޒިޔާރަތްކުރުމަކީ ދައްތަ ވަރަށް އުފާވާ ކަމަކަށް ވާތީ އޭނާ އަބަދުވެސް ދައްތަ ގޮވައިގެން އާއިލާގެ މީހުން ދިރިއުޅޭ ގޭގެއަށް ގޮސް ހަދަ އެވެ.\nރަހުމާގެ އާއިލާއިން، އޭނާ އަށް ޖެހުނު ބަލި ދެނެގަތުމަށް މިހާތަނަށް ވަރަށް ގިނަ މަސައްކަތް ކޮށްފައި ވިޔަސް އެއްވެސް ޑޮކްޓަރަކަށް އޭނާއަށް ޖެހުނު ބައްޔެއް ބުނެދޭކަށް ނޭނގުނެވެ.\nރަހުމާގެ ބައްޕަ ހުސެއިނީ ބުނި ގޮތުގައި ދަނޑުވެރިކަން ކޮށްގެން ލިބޭ ފައިސާ ޚަރަދުކުރަނީ ރަހުމާ އަށް ބޭސްފަރުވާ ކުރުމަށެވެ. ނަމަވެސް ދަރިފުޅުގެ ބައްޔަކީ ކޮބައިކަން ނޭނގިގެން އުޅޭތާ މިހާރު 15 އަހަރަށް ވުރެ ގިނަ ދުވަސްވެއްޖެ ކަމަށް ހުސެއިނީ ބުންޏެވެ.\nރަހުމާގެ ބޭސްފަރުވާއަށް ޚަރަދުކުރަމުން ގޮސް ހުސައިނީ މިހާރު ވަނީ އޭނާގެ އަތުގައި ހުރިނަމަ ހުރި އެއްޗެއް ވިއްކާ ހުސްކޮށްފަ އެވެ.\nރަހުމާގެ ބައްޔަކީ ކޮބައިކަން ޚުދް ޑޮކްޓަރުންނަކަށް ވެސް ނޭނގެ އެވެ. ބައެއް މީހުން ބުނަނީ އެއީ ޖިންނީގެ ކަމެއް ކަމަށެވެ.\nރަހުމާ ކޮއްކޮ ފަހަދު އާއެކު (ވ) އަދި މަންމަ އާއެކު\nއޭނާގެ އާއިލާއިން އުންމީދުކުރަނީ ކޮންމެވެސް ޗެރިޓީ ފައުންޑޭޝަނަކަށް ރަހުމާގެ ހާލަތު އެނގިގެން އޭނާ ރަނގަޅު ސްޕެޝަލިސްޓަކަށް ދެއްކޭނެގޮތް ހަމަޖައްސައިދޭނެ ކަމަށެވެ.\nދާދިފަހުން ރަހުމާގެ ވާހަކަ އެ ރަށުގައި ނެރޭ ނޫހެއްގައި ޖެހުމުން ބައެއް ކަހަލަ އެހީތައް އެކި މީހުން ރަހުމާއަށް ފޯރުކޮށްދިންކަން އާއިލާއިން އުފަލާ އެކު ފާހަގަކުރެ އެވެ.\nއަދި އެއް ދުވަހު ރަހުމާ ގޮވައިގެން ސުޕަމާކެޓަކަށް ގޮސް އުޅެނިކޮށް މީހަކަށް ފެނިގެން އެމީހާ ފުރޮޅީގޮނޑިއެއް ހަދިޔާކޮށްފައިވާ ކަމަށާއި މިއީ އާއިލާއަށާއި ރަހުމާއަށް ލިބުނު ވަރަށް ބޮޑު ފަސޭހައެއް ކަމަށް ވެސް އާއިލާއިން ބުނެ އެވެ.\n"އޭނާ ފޮޓޯ ނަގާފައި މި ރަށުގެ ނޫހެއްގައި ރަހުމާގެ ވާހަކަ ޖެހީ. އޭގެ ފަހުން ގިނަ ބަޔަކު އަންނަނީ އެހީތެރިކަން ފޯރުކޮށްދެމުން،" ރަހުމާގެ މަންމަ ބުންޏެވެ.\nހަޔާތުގައި ހުރި އެތައް ބައިވަރު ގޮންޖެހުންތަކަކާ އެކު ވެސް ރަހުމާގެ އަޒުމާއި އުންމީދެއް ނުގުޑަ އެވެ. ކޮންމެވެސް ދުވަހަކުން ފިހާރައެއް ހުޅުވުމަކީ ރަހުމާ ދެކޭ ހުވަފެނެކެވެ.\n"އަހަރެން ކުރާ ކޮންމެ ކަމެއް ކުރަނީ މާތްﷲ އަށް ޝުކުރު ކުރަމުން،" ރަހުމާ ބުންޏެވެ.\nރަހުމާ ބުނި ގޮތުގައި އޭނާ ބޭނުންވަނީ ވިޔަފާރިއެއް ފަށާށެވެ. ތަރުކާރީ ވިއްކާ ފިހާރައެކެވެ. އެ ފިހާރައިގައި އެނޫންވެސް މީހުން ގަންނަން ބޭނުންވާ ތަކެތި ހުންނަ ފިހާރައެކެވެ. އޭނާ ބޭނުންވަނީ ހަމައެކަނި އެކަމެވެ.


Virath Match Kulhen huregenves Belee Anushka Huree kaigen Thoa - Vaguthu\nވިރާތު މެޗްކުޅެން ހުރެގެންވެސް ބެލީ އަނުޝްކާ ހުރީ ކައިގެންތޯ\nއިންޑިއާގެ ކްރިކެޓް ކުޅުންތެރިޔާ ވިރާތު ކޯލީ އާއި ބޮލީވުޑްގެ މަޝްހޫރު ބަތަލާ އަނުޝްކާ ޝަރްމާގެ ޖޯޑަކީ މުޅި އިންޑިއާގައިވެސް އެންމެ ނުފޫޒު ގަދަ އެއް ޖޯޑަށް ވާނެކަން ޔަޤީނެވެ. އެ ދެ މީހުންނަށް ކުއްޖަކު ލިބޭ ޚަބަރާއި އެކު ފޭނުން ދަނީ އެ ދެ މީހުންގެ ދިރިއުޅުމުގެ ކަންކަން ވަކިން ކައިރިން ބަދަލަމުންނެވެ.\nމިކަމުގެ ފައިދާާ މީޑިއާތަކުންވެސް ބަރާބަރަށް ނަގައެވެ. އަނުޝްކާ އާއި ވިރާތު އާއި ދެމެދު އިޝާރާތުން ދެެކެވުނު ވާހަކަތަކުގެ ވީޑިއޯއެއް މިހާރު މީސްމީޑިއާގައި ދަނީ ދައުރުވަމުންނެވެ. މި ވީޑިއޯއިން ވިރާތުގެ ހިތުގައި އަނުޝްކާ އާއި މެދު އޮތް ލޯބި ވަރަށް ރަނގަޅަށް ހާމަވެއެވެ. އަތުން އިޝާރާތްކޮށްފައި ވިރާތު އަނުޝްކާ އާއި ކައިފިންތޯ ސުވާލުކުރާ މަންޒަރު މި ވީޑިއޯއިން ފެނެއެވެ. ޖަވާބުގައި އަނުޝްކާވެސް އޭނާ ހުރީ ކައިގެން ކަމަށް ބުނަނީ އިޝާރާތުންނެވެ.\nއެއަށް ފަހު ވެސް އަތުގެ އިޝާރަތުން ދެ މީހުން ވާހަކަދައްކާ މަންޒަރު ފެނެއެވެ.\nމިއި މިހާރު ކުރިއަށްދާ އިންޑިއަން ޕްރިމިޔާ ލީގު (އައިޕީއެލް)ގެ މެޗްތަކުގެ ތެރެއިން މެޗެއްގެ މަންޒަރެކެވެ.\nއަނުޝްކާ އިނީ ވިރާތުގެ ދަރިއަކަށް ބަލިވެކަން އިންސްޓަގްރާމް މެދުވެރިކޮށް އެ ދެ ފަންނާނުން އިއުލާން ކުރީ މީގެ ދުވަސްކޮޅެއް ކުރިންނެވެ. އެ ޚަބަރާއި އެކު އެތައް ބަޔަކު ތިބީ އެކަމުގެ އަދާހަމައެއް އެނގެން ކެތް މަދުވެފައެވެ. އަދި ފޭނުން ވަނީ އަނުޝްކާ މާބަނޑު އިރުގެ އިތުރު ފޮޓޯއެއް ހިއްސާކުރުމަށް ތަކުރާރުކޮށް އެދިފައެވެ.\nއަނުޝްކާ އަށް އެތައް ބަޔަކު ވަނީ އޭނާގެ އުފާވެރި ޚަބަރަށް ތަހުނިޔާ ކިޔާފައެވެ. އަދި އޭނާ އާއި ދަރިފުޅުގެ ސިއްހަތަށް ރައްކާތެރިވުމަށް ފޭނުން ވަނީ ނަސޭހަތްތެރިވެފައެވެ.\nއަނުޝްކާ ވިހަން ދީފައިވާ ތާރީހަކީ 2021ގެ ޖެނުއަރީ މަހުގެ ދުވަހެކެވެ.\nއަނުޝްކާއާއި ވިރާޓްގެ މި ފޮޓޯ ނަގައިދިނީ ކާކުކަން އެނގޭތަ؟\nމި ފޮޓޯއިން އަނުޝްކާ ހޯދާލަބަ!\nއޮކްޓޯބަރ 29, 2020 13:30\nކިހާ ލޯބިވާ ފިރިއެއް. އަހަންނަށް ވެސް އެކަހަލަ ފިރިއެއްލިބޭނަމަދޯ. 😣


Arsenal ah huvafenee feshumeh\nފުރަތަމަ މެޗުގައި އާސެނަލްގެ ގޯލް ޖެހި ކުޅުންތެރިން\nއާސެނަލްއަށް ހުވަފެނީ ފެށުމެއް\n12 ސެޕްޓެމްބަރ 2020 - 21:56:35\nފަސޭހަކަމާއި އެކު ފުލަމް ބަލިކޮށް، ހުވަފެނީ ފެށުމަކުން އާސެނަލްއިން އިންގްލިޝް ޕްރިމިއަރ ލީގު ފަށައިފިއެވެ. މިއަދު ހަވީރު ކުޅުނު ޕްރިމިއަރ ލީގުގެ ފުރަތަމަ މެޗު އާސެނަލްއިން ކާމިޔާބުކުރީ ތިން ލަނޑު ސުން ލަނޑުންނެވެ.\nފުލަމްއަކީ، ޗެމްޕިއަންޝިޕުން އަލުން ޕްރިމިއަރ ލީގަށް ކޮލިފައިވި ޓީމެކެވެ. ފުލަމްގެ ދަނޑުގައި ކުޅުނު މި މެޗުގައި އާސެނަލްއަށް ފުރަތަމަ ގޯލް ޖަހައިދިނީ ފްރާންސްގެ ފޯވާޑް އަލެކްސަންޑަ ލަކަޒޭޓެވެ. އާސެނަލްގެ ދެވަނަ ގޯލު އެ ޓީމުން ޖެހީ ދެވަނަ ހާފުގެ ކުރީކޮޅުއެވެ. މި ގޯލް ކާމިޔާބުކޮށްދިނީ އަލަށް ގުޅުނު ގަބްރިއެލް މަގަލްހައެސްއެވެ. އާސެނަލްގެ ފަހު ގޯލު އެ ޓީމަށް ޖަހައިދިނީ ކެޕްޓަން ޕިއޭ އެމެރިކް އޮބާމަޔަންއެވެ.\nލީގުގެ ފުރަތަމަ މެޗު އާސެނަލްއިން މިއަދު ކާމިޔާބުކުރި އިރު އާސެނަލްއިންވަނީ ސީޒަން ހުޅުވާ މެޗު- ޗެރިޓީ ޝީލްޑްވެސް ކާމިޔާބުކޮށްފައެވެ. ޗެރިޓީ ޝީލްޑް ނުވަތަ ކޮމިއުނިޓީ ޝީލްޑް އާސެނަލްއިން ކާމިޔާބު ކުރީ ލިވަޕޫލާ ވާދަކޮށެވެ.\nއާސެނަލްގެ މެޗެއް ދެން އޮންނާނީ މި މަހުގެ ވިހިވަނަ ދުވަހުއެވެ. މި މަހުގެ ވިހިވަނަ ދުވަހު ކުޅޭ މެޗު އޮންނާނީ ވެސްޓް ހޭމް ޔުނައިޓެޑާ ދެކޮޅަށެވެ.


BREAKING: Maabaidhoo Council Raees ge Huvaa Kurun Faskuran Amuru Kohffi! - Vaguthu\nލ. މާބައިދޫ ކައުންސިލް ރައީސްގެ ހުވާކުރަން ލަސްކުރަން ހައިކޯޓުން ވަގުތީ އަމުރެއް ނެރެފިއެވެ.\nއޭޕްރީލް މަހުގެ 10 ވަނަ ދުވަހު ބޭއްވި ލޯކަލް ކައުންސިލްތަކުގެ އިންތިޚާބާއި އަންހެނުންގެ ތަރައްޤީއަށް މަސައްކަތްކުރާ ކޮމިޓީތަކުގެ އިންތިޚާބުގައި މާބައިދޫ ކައުންސިލްގެ ރައީސްގެ ވޯޓާ ގުޅިގެން، އެރަށު ކައުންސިލްގެ ރައީސްކަމަށް ވާދަކުރި ޕީޕީއެމްގެ ކެންޑިޑޭޓް، ޙުސަން ޢާދިލް ވަނީ ހައިކޯޓަށް މައްސަލައެއް ހުށަހަޅާފައެވެ.\nމި މައްސަލަ ނިމުމުގެ ކުރިން މާބައިދޫ ކައުންސިލް ރައީސްގެ ޤާނޫނީ ހުވާ ކުރާތީ އެކަން ފަސްކޮށްދިނުމަށް އެދި ވަގުތީ އަމުރެއް ނެރެދެއްވުމަށް އެ ކެންޑިޑޭޓް ވަނީ ހައިކޯޓުގައި އެދިފައެވެ.\nހައިކޯޓުން މި އަމުރު ނެރެފައި ވަނީ އިންތިޚާބުގައި ވާދަކުރި ފަރާތްތަކުގެ ޙައްޤަކަށް އުނިކަން އަތުވެދާނެ ކަމަށް ބެލެވޭތީއެވެ.\n"ހައިކޯޓުން ވަކިގޮތަކަށް އަންގަންދެން، ލ.މާބައިދޫ ކައުންސިލްގެ ރައީސްގެ މަޤާމުގެ ޤާނޫނީ ހުވާކުރުން ފަސްކުރުމަށް ހައިކޯޓުގެ ޤަވާއިދުގެ 69 ވަނަ މާއްދާގެ ދަށުން އަންގާ އަމުރުކޮށްފީމެވެ." ހަައިކޯޓުގެ އަމުރުގައިވެއެވެ.\nއެމްޑީޕީގެ ކެންޑިޑޭޓް އިބްރާހީމް ވިސާމު އިންތިޚާބުގައި ކުރި ލިބެނީ ޕީޕީއެމްގެ ކެންޑިޑޭޓް ޙަސަން ޢާދިލްއަށް ވުރެ އެންމެ ވޯޓެއް ކުރި ލިބިގެނެވެ. ވިސާމުއަށް 280 ވޯޓް ލިބިފައިވާއިރު، ޢާދިލްއަށް 279 ވޯޓް ލިބިފައިވެއެވެ.\nމި ވޯޓްތައް އަލުން ގުނުމަށް އިލެކްޝަންސް ކޮމިޝަން (އީސީ) އަށް ހުށަހެޅުމުން އެ ކޮމިޝަނުން ވަނީ ވޯޓް އަލުން ނުގުނަން ނިންމައިފައެވެ.\nމާބައިދޫގެ އެއްގޮނޑި ފިޔަވާ ހުރިހާ ގޮނޑިއެއް ލިބިފައިވަނީ ޕީޕީއެމްއަށެވެ.\nއެގޮތުން އަންހެނުންނަށް ޚާއްސަކޮށްފައިވާ ދެ ގޮނޑި ކާމިޔާބު ކޮށްފައި ވަނީ ޕީޕީއެމްގެ ދެ ކެންޑިޑޭޓުން ކަމުގައިވާ އަމީނާ ޔޫސުފްއާއި ފާތިމަތު އަޒުމާއެވެ. ކައުންސިލް މެމްބަރުކަމުުގެ އެއް ގޮނޑި ނަގާފައި ވަނީ ޕީޕީއެމްގެ ކެންޑިޑޭޓް ހަސަން ޒަރީރެވެ. އަނެއް ގޮނޑި ނަގާފައި ވަނީ އެމްޑީޕީގެ ކެންޑިޑޭޓް މުހައްމަދު އަޖުވަދެވެ.\nމެއި 16, 2021 18:36\nވޯޓުފޮށި އަލުން ގުނައިގެން ލިބުނު ނަތީޖާ ގަބޫލުނުކުރަން ކޯޓަށް ގޮސްގެން އެއުޅެނީ ބަލިވި މިހާ